


r Pres-organo de: 
Astura Esperanta Asocio 




Numero 95 Aŭgusto 2019 
































Nutnero 95 


Aŭgusto 2019 


Astura Esperanta-Asocio 

Sidejo: Universitata Kampuso de Vieskes 
GIJON (ASTURIO-HISPANIO) 

Interret-paĝo: http://carleos.epv.uniovi.es/~faustino/ 

Retadresoj: easturias @ telecable.es 

mailto:esperanto@uica.info 


Astura Esperanto-Asocio estas esperantista rondo kiu plenumas sian 
rolon favore al la disvastigado de la Internacia Lingvo unualoke en 
nia urbo, Gijon, kaj ankaŭ, leŭeble, en tiuj partoj de la Asturia 
regiono, kie ne ekzistas lokaj grupoj de Esperanto. 

Nia agado disvolviĝas kadre de: Catedra JOVELLANOS de 
Extension Universitaria 


Enhavo 

Paĝo 

Nia mondo - 2018 

3-5 

13 jarcentoj de la Asturia Regno 

6 

Visigota prologo 

7-10 

Astura ribelo 

11-14 

Plifirmiĝas la Asturia Regno 

15-18 

La longa dua reĝado de la dua Alfonso 

19-24 

Jaroj de interna malpaco 

25-27 

Maŭroj kaj kristanoj... krom vikingoj 

28-32 

Alfonso la 3-a kaj ties kronikoj 

33-40 

Hispana epilogo 

41-44 

Komiksa resumo 

45-53 

La astura praromanika konstru-arto 

54-56 

Beato de Ljebano kaj aliaj beatoj 

57-60 

Lingvoj de la Asturia Regno 

61-63 

Legante pri la Asturia Regno 

64-71 

Plua moko pri Mezepoko 

72 


La enhavo de la tekstoj de ĉi-tiu revuo ne esprimas oficialan opinion de Astu- 
ra Esperanto-Asocio: pri ili respondecas la verkintoj mem. 

Leĝa Registro 0/319/85 


2 










La antaŭa numero de ĉi tiu revuo estis publikigita 
antaŭ preskaŭ unu jaro. Per ĝia prezentad-artikolo 
ni priskribis la situacion de Hispanio laŭ sufiĉe pe- 
simismaj vidpunkto kaj prognozoj. Nun, kiam ni 
verkas ĉi liniojn, komence de la lasta semajno de 
monato aŭgusto, ne estas kialoj por pli bonaj aŭ- 
guroj, sed ne nur rilate al nia lando sed al la tuta 
planedo. Oni povas temi pri komenciĝo, aŭ jam 
fakta estiĝo, de tutmonda krizo en la politika kaj 
ekonomia terenoj. Guste ĉi-tagojn kunsidas en la 
franca urbo Biarritzo la ŝtatestroj kaj regantoj de 
la ĉefaj ekonomiaj potencoj konstituantaj la gru- 
pon t. n. G7 por pridiskuti la diferencojn kaj kon- 
traŭdirojn de iliaj interesoj. Verdire, ili peras aŭ 
reprezentas la interesojn de la superregantaj klasoj 
de siaj socioj. Tiorilate la interakordoj al kiuj ili 
alvenos estos ĉiam domaĝaj por la malaltaj klasoj 
de siaj respektivaj landoj. Sed la afero povas estis 
eĉ pli damaĝa por tiuj klasoj se persistas kaj pli- 
graviĝas la malakordo inter tiuj gravuloj. Ni scias 
ke tiuj sinjoroj kutimas solvi permilite la kontraŭ- 
dirojn kiuj estiĝas inter ili: la pasinta jarcento ko- 
nis du grandaj mondmilitoj. Nun oni povas konsi- 
deri ke, iamaniere, komenciĝis tria mond-milito. 
La multaj konfliktoj nun ekzistantaj en diversaj 
partoj en la mondo povas esti prolegomeno de pli 
grava milita interfrontiĝo en kiu la grandaj poten- 
coj rekte intervenos. La signoj tiurilate pli kaj pli 
iĝas oftaj kaj gravaj. La nun kunsidantaj G7-anoj 
devos alfronti la disvolviĝon de tiom danĝera situ- 
acio, sed ne nur temante pri siaj komercaj inter- 
rilatoj sed ankaŭ en kio rilatas al du gravaj proble- 
moj de nia mondo kiuj tre aktualas ĝuste ĉi tagoj. 
Ja, la G7-kunveno havas kiel fonan bildon la brul- 
adon de granda areo de la amazona arbaro kaj en 
aliaj lokoj, ankaŭ en nia lando, kio pligravigas la 
problemon de la ekologio, la klimatan ŝanĝiĝon. 
Kaj krome lasttempe estis ankaŭ atentindaj signoj 
de la alia grava problemo de la nuntempo: la 
grand-amasa homa migrado. A1 ambaŭ aferoj ni 
volas dediĉi ioman atenton. 

La klimata ŝanĝiĝo de la planedo pli kaj pli iĝas 
evidenta. La plialtiĝo de la media temperaturo 


estis tre notinda dum la lastaj jaroj, ĉefe dum la 
nuna somero. Gi estas rezulto de la neracia siste- 
mo de la industria funkciado, sed siavice ĝi estas 
kaŭzo de aliaj katastrofoj kiel la nuntempa brulado 
de ampleksaj arbaraj zonoj en multaj lokoj en la 
mondo, brulado kiu siavice pli kaj plu kontribuas 
al la degradiĝo de la natura medio. Dum la monato 
junio ĉi-jare okazis pli ol 100 arbaraj incendioj en 
la Arkta, Nordpolusa Cirklo. La plej granda estis 
tiu de Ontario (Kanado) kiu detruis 100 mil hekta- 
rojn da arbara surfaco. Tiuj incendioj estis provok- 
itaj de la pligrandiĝo de la temperaturo kaj emi- 
siis en la atmosferon 50 megatunojn da dioksido 
de karbono kiuj pligradigas la forcej-efikon, kio plu 
pliigas la varmon, kio siavice provokas kromajn 
incendiojn. En Rusio, ekde la komenciĝo de la nu- 
na jaro brulis 14,4 milionoj da arbara surfaco. En 
Hispanio la fajro detruis pli ol 3.200 hektarojn da 
arbaro, per 118 incendioj, ĝis la 11-a ĉi-monate, 
preskaŭ 400 hektarojn pli ol la pasinta jaro. Speci- 
ale gravaj estis la lastaj incendioj laste okazintaj 
en la insulo Granda Kanario. De la 10-a al la 17-a 
ĉi-monate brulis 9.200 hektarojn da pin-arbaro, kaj 
poste estiĝis alia granda incendio en la sama insulo. 
Kaj nuntempe, kiel dirite, estas okazanta la katas- 
trofo de la incendioj de la Amazona praarbaro. 
Kiel sciate, ĝi estas la plej granda verda etendaĵo 
en la mondo, iomete pli ol duono el la tutmonda 
arbaro, 5,5 milionoj da kvadrataj kilometroj, 5 el- 
cento el tuta tera surfaco, kaj posedas la 20 el- 
centojn el la sen-sala akvo de la planedo. Tiu Ama- 
zona praarbaro estas kvazaŭ pulmo de la planedo 
ĉar la arboj, ĉiuj plantoj ĝenerale, realigas proce- 
zon de purigado de la aero. Ties detruo, krom mal- 
purigi la atmosferon, damaĝas la kapablon de ĉi 
ties regenerado. Ne necesas emfazi kiom multe tia 
degradiĝo de la medio endanĝerigas la vivon de la 
bestaro ĝenerale kaj sekve de la homaro. En la nu- 
na jaro Brazilo suferis preskaŭ 80.000 incendiojn, 
plejparte en tiu amazonia terzono, 40 elcento pli ol 
la pasinta jaro, kaj nur ekde la 20-a ĉi-monate est- 
iĝis pli ol 950 novaj incendioj en la tuta regiono. 
Sed la arbar-detruado en Brazilo ne estas nur 

rezulto el la incendioj; estas ankaŭ la ega organiz- 
ita arbo-dehakado; nur ekde la pasinta monato ju- 
lio estis dehakitaj proksimume 2.250 milionojn da 
arboj en la Amazona arbaro, 278 elcento pli ol en 
la jaro 2018. Krome estas en tiu lando minaj kaj 
hidraŭlikaj ekspluat-instalaĵoj. En iu zono de la 
Amazonia arbaro de 10.000 kvadrataj kilometroj 
situas unu el la plej grandaj koncentriĝoj de meta- 
loj en la mondo. Inter la ĉefaj investantoj de tiu- 
tipa industrio estas Usono, sed estas ankaŭ Japa- 
nio, Germanio, Anglio kaj Italio. En Brazilo, prok- 
simume 21 milionoj da hektaroj estis metitaj je la 
dispono de la fremdaj investantoj. Du hidro-elek- 
traj entreprenoj inundis 4.790 kvadratajn kilome- 
trojn. La industria komplekso t. n. Minas-Gerajso 
signifis kolosan naturmedian tragedion: la 5-an de 
novembro de la jaro 2015 krevis iu basenego de 
postrestaĵoj kiu entenis 50 milionojn da kubaj me- 
troj je postrestaĵoj kaj provokis la plej grandan 
damaĝan katastrofon sur la natura medio en la 
historio de Brazilo. En tiu mina projekto de Minas- 
Gerajso la usonanoj instalis la plej grandan indus- 
trion de aluminio el la mondo, ankaŭ la japanoj 
kaj la kanadanoj konstruis tiutipajn industriojn en 
tiu zono, kaj por tion fari ili senarbigis terenon da 
1,5 milionojn da hektaroj kaj obstruciis riverojn 
per skorio. Tie oni instalis ankaŭ multajn aliajn 
industriojn kaj por tion fari estis necese senarbigi 
amplesajn teritoriojn per bombardado de hemiaj 
senfoliigaj produktoj Tordon ekde aviadiloj, kio 
okazigis venenigan poluadon de riveroj, kaj eĉ 
mortigis personojn, ĉefe indianojn. Rimarkindas 
ke tia agresado al la natura medio estas firme apog- 
ata de la nun reganta ekstrem-destrara partio de 
Jairo Bolsonaro; tiu ulo atingis la povon en la lan- 
do defendante politikon kontraŭ la protektado de 
la naturmedio en la Amazona terzono. 

Krom la venenigo de la atmosfero kaj la forcej- 
efiko, alia rezulto de la nuntempa produktadmani- 
ero estas tio ke la akceliĝo de la varmiĝo de la na- 
turmedio okazigas la degeladon de la polusa gla- 
cio kio kontribuas al la leviĝo de la nivelo de la 
maraj akvoj en la mondo malgrandigante la loĝ- 
eblan kaj kultiveblan teritorion en la mondo. Jen 
kurioza kontraŭdiro: la industrioj destinitaj plibon- 
igi kaj plifaciligi la homan vivon, fakte kontribuas 
ruinigi kaj detrui la homaron. La logika homa re- 
ago kontraŭ tia katastrofa realaĵo estus meti finon 
al la sistemo kiu generis kaj provokis tiun proce- 
zon. La sistemo pri kiu ni temas havas nomon: 
«kapitalismo», Ĉu la popoloj kiuj elektas politik- 
istojn kiel Donald Tramp kaj Jairo Bolsonaro iam 
komprenos tion? 

Nun ni vidu alian gravan problemon de la nun- 
tempo: la grandamasa homa migrado. La fluo da 


migrantoj el Norda kaj Centra Afriko al Eŭropo, 
kaj el Sud-Ameriko al Usono kaj Kanado ko- 
menciĝus jam antaŭ pluraj jardekoj, sed de tiam, 
laŭ la pasado de la tempo tiu fluo iĝis pli kaj pli 
intensa, la nombro da migrantoj estis/as ĉiujare pli 
granda ol la antaŭa, kaj samtempe kaj sam-mezure 
kreskas la rifuzo al tiu migrado far la enloĝantoj 
de la landoj kiuj ricevadis/as la enmigrintojn. Pri 
tio lasta atestas la fakto ke dum la lastaj jaroj en 
Eŭropo kaj Nord-Ameriko kreskas la politika in- 
fluo de reakciaj kaj faŝim-tipaj partioj kaj politik- 
istoj kies ĉefa programero estas la kontraŭstaro al 
fremda malriĉularo. Ĉar, evidente, la sola motivo 
de tiom amasa homa migrado estas la malriĉeco 
de la devenlokoj de la migrantoj, aŭ pli ĝuste, la 
mal-ekvilibro inter la vivkondiĉoj de la deven- 
lokoj de tiuj personoj kaj tiuj de la landoj al kiuj ili 
adresiĝas. Lasttempe la kontraŭstaro al la migrado 
manisfestiĝas en Usono per la konstruado de mu- 
roj por bari la migrad-fluon kaj promulgado de le- 
ĝoj kontraŭ la personoj kiuj jam enmigris sen- 
permese. Aplikante tiajn leĝojn, la kruela prezi- 
dento de tiu lando ordonis la deportadon de 3.000 
gepatroj sen ĉi ties gefiloj. En la kazo de Eŭropo 
la kontraŭstaro al la migrado havas alitipajn as- 
pektojn, same kruelaj. Ankaŭ ĉi-kaze ne mankas 
muroj: tiuj koncertenoj, drat-bariloj kun klingoj 
kaj pikiloj en la landlimoj de Melilo kaj Ceŭto. 
Sed la ĉefa barilo ĉi-kaze estas la maro; la Medi- 
teraneo iĝis la tombo de tiuj malfeliĉuloj kiuj ne 
sukcesis alveni al la marbordoj de la sudeŭropaj 
landoj. En la nuna jaro mortis jam proksimume 
900 personoj kiuj dronis en sia intenco fuĝi el ali- 
tipaj mortoj, tiu de malsato, mizero, perforto.... De 
lajaro 2014 al 2018 mortis per dronado en la Me- 
diteraneo preskaŭ 18.000 afrikanoj, krom tiuj pri 
kies drono oni ne sciis kaj tiuj aliaj kiuj mortis 
laŭlonge de sia peniga trairado de la Afrika konti- 
nento kaj ne sukcesis alveni al la Mediteraneo. 

Nu, ankaŭ pri tiu ĉi problemo de la elAfrika migr- 
ado estis notindaj okazintaĵoj dum la lastaj semaj- 
noj. Iu hispana ŝipo, nome Open Arms, savis 121 
personojn kiuj troviĝis subriske droni en la maro. 
Laŭ la disponoj de la intemacia rajto por tiutipaj 
kazoj tiuj personoj devus esti translokitaj al iu 
haveno de la plej proksima lando, kiu ĉi-kaze estis 
Italio. Nek tiu lando nek la ankaŭ proksima Malto- 
insulo konsentis akcepti tiujn afrikanojn. Kaj an- 
kaŭ ne Hispanio, lando al kiu apartenis la kuraĝaj 
dronont-savantoj. Antaŭ unu jaro la nova social- 
ista regantaro de Pedro Sanchez honorigis nian 
landon akceptante la viktimojn de simila tragedio, 
kaj tio igis nin pensi ke finfine de tiam nia lando 
kondutos pli dece kun la migrantoj el Afriko. Sed 
nun ankoraŭ pluestas la bariloj de koncertenoj en 

Ceŭto kaj Melilo. La kazo de Italio estas speciale 
rimarkinda; tie famiĝis tiu ministro, Matteo Salvi- 
ni, kies ĉefa politika postulo estas la totala rifuzo 
de la afrik-devenaj migrantoj. Tiutipaj faŝistoidaj 
politikistoj komencis flori ankaŭ en aliaj eŭropaj 
landoj, ankaŭ en Hispanio. La fakto ke iliaj partioj 
atingas konsiderindan popolan apogon en la balot- 
adoj indikas ke sukcesas ilia propagando kontraŭ 
la enmigrado de fremdaj malfeliĉuloj. Ĉi-tagoj en 
la retaj medioj aperis iu ŝerco kiu klare montras la 
esencon de tiu situacio. La ŝerco tekstas tiele: 

Ĉirkaŭ tablo sidas unu bankiero, unu laboristo 
kaj unu enmigrinto. Sur la tablo estas cento 
da krakenoj. La bankiero forprenas por si 99 
el ili kaj diras al la laboristo: zorg-atentu, 
amiko, aŭ tiu fremd-aĉulo formanĝos la 
krakenon de viaj gefiloj. 

Jen tia estas la bazo de la argumentado per kiu la 
politikaj lakeoj de la siste- 
mo volas veki en la popo- 
laj klasoj de la lando ti- 
mon kaj rifuzon kontraŭ la 
envenantoj. La argumentoj 
estas ke la envenintoj kon- 
tribuas plimalfaciligi la la- 
bormerkaton en la lando, 
kaj ke la akcepto de la en- 
venantoj konstituas alvo- 
kon por novaj enmigr- 
antoj. Pri tio ĉi klarigendas 
ke kun aŭ sen alvoko aŭ 
invito, la migrad-fluo ne 
estas haltigebla. Gi daŭros 
dum daŭros la kaŭzoj kiuj 
motivas ĝin. La migrado- 
fluo ne estas la problemo 
sed nur simptomo de la 
vera problemo. La vera problemo estas la ekono- 
mia realaĵo de Afriko. Estas multe da mizero en 
tiu kontinento, sed Affiko ne estas malriĉa konti- 
nento. Estas en ĝi multaj riĉaĵoj interesaj por la 
monda merkato. Sed la monda merkato funkcias 
tiamaniere ke la afrikanoj ne estas mastroj aŭ po- 
sedantoj de tio ekzistanta en ilia teritorio. Same 
kiel okazas en Brazilo kaj aliaj sud-amerikaj lan- 
doj, la registaroj de la afrikaj landoj estas lakeoj 
serve de la iamaj koloniismaj potencoj. La kolta- 
no, petrolo, uranio, kobalto, plateno kaj aliaj mine- 
raloj, la kaŭĉuko kaj eĉ la kultivebla tero apartenas 
al entreprenoj de fremdaj landoj: Eŭrop-Unio, Ĉi- 
nio, Rusujo, Japanio... Simile okazas en suda ame- 
riko rilate al Usono kaj aliaj potencoj. La ekspluat- 
ado de tiuj riĉaĵoj estas profito por tiuj potencoj, 
pli konkrete por la super-regantaj klasoj de tiuj 
landoj, ne ĉi-ties popolamasoj, kaj dume la popol- 

amasoj de la afrikaj kaj sud-amerikaj landoj dro- 
nas en mizero, malsato, saneco-manko, ofte milito 
sed tio konvenas al la eks-koloniismaj potencoj... 
Resume, la vera kaŭzo de tia situacio, same kiel 
okazas kun la degradiĝo de la natura medio, nom- 
iĝas: «kapitalismo». Tio signifas ke se oni volas 
meti finon al tiuj putraĵoj oni devus meti finon al 
la aganto kiu provokis/as ilin. Ĉu nia homaro pre- 
tos entrepreni tiun solvon? Estas dubinde. La kons- 
truado de tiu malbeninda sistemo, kiu anstataŭis 
aliajn antaŭajn ne malpli malbenindajn, postulis el- 
verŝadon de multe da sango, koloniisman kaj in- 
dustrian ekspluatadon, militojn... Ni memoru nian 
civilmiliton kies ĉefa aŭ sola celo estis la konserv- 
ado de la kapitalista sistemo... la faŝismajn reĝi- 
mojn por sufoki kaj abortigi revoluciajn proce- 
zojn... Politikaj kaj ekonomiaj entoj kiuj ne hezitis 
agadi tiel krime laŭlonge de la historio, tutcerte ne 

kortuŝiĝos nun pro la dron- 
antoj en la Mediteraneo. 
Ĉu detenos ilin la danĝero 
je nerenversigebla procezo 
de detruo de la naturmedio 
pro la freneza produktad- 
maniero de la sistemo, aŭ 
la pli danĝeraj sekvoj de 
milito per la nun ekzist- 
antaj amas-mortigaj arm- 
iloj? Sajnas ke ne, se kon- 
sideri ke la altranguloj de 
la nacioj daŭre persistas en 
siaj priekonomiaj kvereloj 
kaj denove, laŭ ĵusa in- 
formo, reestiĝis la vet-arm- 
ado inter Usono kaj Ru- 
sio. La polica perforto uz- 
ita la lastajn tagojn en Ba- 
jono kontraŭ la manifestaciantoj kiuj plendis pri la 
politiko de la G7-anoj, montras ke la sistemo sin 
defendas ĝis la fino kontraŭ tiuj sociaj fortoj kiuj 
volas pensi ke alitipa socio eblas. Tia teniĝo kon- 
traŭ la transformigaj fortoj manifestiĝas ankaŭ en 
Hispanio. Rezulte de la ĉi-jara balotado en nia lan- 
do, eblis ke la du ĉefaj partioj de maldekstraro 
koaliciu por regadi, sed ĝis nun ne eblis inter- 
akordi tian koalicion. Ĉio okazinta ĉi-rilate dum la 
lastaj monatoj ŝajnas indiki ke la Socialista Partio 
estas submetita al forta premo far la realaj fortoj 
de la sistemo por eviti la aliron al la regado de 
vere transformigaj politikaj fortoj. Nia homaro 
ŝajnas esti leminta nenion el la historia sperto. Oni 
atribuas al Alberto Ejnŝtejno jenan frazon: Estas 
nur du aferoj kiuj ne havas limon: la amplekso 
de la universo kaj la homa stulteco. Nu, pri la 
unua mi ne estas tute certa... 

Ĝuste antaŭ 1300 jaroj naskiĝis en iu monta loko en Asturio, Kovadongo, io kio tiam ne ŝajnis grava 
afero sed kio, poste, dum la sekvintaj 192 jaroj estis konata kiel «Regno de Asturio». Tiu politika ento 
estis poste konata per alia nomo kiuj reliefigas la teritorian pliampleksiĝon de la afero: «Regno de 
Leono», el kiu generiĝis poste la «Regno de Portugalio» kaj la «Regno de Kastilio». Per la kuniĝo de ĉi 
lasta kun aliaj politikaj entoj de la Iberia Duoninsulo formiĝis poste la «Regno de Hispanio», kiu dum 
iom da tempo, 60 jaroj (1581-1640), entenis ankaŭ Portugalion. 

Kompreneble temas pri historia procezo kelkjarcentojn longa, sed ĉi tiu raporto nia rilatas nur al la 192 
jaroj, inter 718 kaj 910, kiam la centro de tiu politika ento estis la astura regiono. Verdire, vidata ekde la 
nuntempo, tiu Asturia Regno havas nenian influon aŭ projekcion sur la hispana socio ĝenerale aŭ la astura 
konkrete. Per siaj politika strukturo, sociaj formoj, produktad-maniero, tekniko, religio kaj aliaj kulturaj 
elementoj, la Regno de Asturio pli similis al la Visigota Regno ekzistinta antaŭ la araba invado ol al tio 
kio poste iĝis Hispanio kaj Portugalio. 

Por la nuntempaj asturianoj, kiuj en 2018 festis la 1300-jaran jubileon de sia mezepoka regno, ĉi tiu havas 
nuran sentimentalan valoron, la orgojlon aŭ fieron pensi ke iam nia regiono estis la centro aŭ kemo de la 
hispana aŭ iberia rezistado kontraŭ la religia kaj kultura ofensivo de la islamismo. Pri tiu rolo oni emfazas 
nomante Asturion, aŭ pli konkrete Kovadongon, “Lulilo de la Rekonkero”. Por tiuj kiuj ne multe konas 
pri la historio de Hispanio eble necesas klarigi ke oni konas per la termino “Rekonkero” la periodon inter 
la jaro 718, kiam komenciĝis en Hispanio kontraŭstaro de la araba okupado, kaj 1492, kiam estis 
konkerita la lasta maŭra regno en la Iberia Duoninsulo. 

Sed tiu koncepto de “Rekonkero” kaj la ideo aŭ celo de totala forigo de la invadintoj el la hispana teritorio 
ne estis en la menso de tiuj kamparanaj gerilanoj kiuj en 718-722 ekbatalis kontraŭ la maŭraj trupoj en la 
nordo de Hispanio. Gi formiĝis iompostiom laŭ la pasado de la tempo kaj konkretiĝis nur en la lasta etapo 
de la procezo, en la milito kontraŭ la regno de Granado, kiu kulminis en 1492, kaj ĉefe en la posta historia 
interpretado de tiu evento de la totala forpelo de la araboj el Hispanio. La nomado de la historiaj etapoj 
kaj procezoj neniam koncemas al la protagonistoj de la historiaj okazantaĵoj sed al la postaj historiistoj 
kiuj interpretas ilin. 

En kio rilatas al la 192-jara periodo pri kiu ni atentas, la historiistoj havis/as du problemojn aŭ mal- 
facilaĵojn. La unua estas la malabundo de dokumentaj fontoj. Ja, la arabaj historiaj fontoj alportas mal- 
abunda materialo pri la Regno de Asturio. Tiu regno estis sufiĉe sensignifa kompare al la potenco de la 
tiama araba mondo. Ĝia historia graveco perceptiĝis tre poste, kiam ĝi jam ne nomiĝis Regno de Asturio. 
Kaj la fontoj generitaj en tiu regno mem apartenas al ties lasta etapo, la reĝado de Alfonso la 3-a (866- 
910). Estas la Albelda, la Alfonsa kaj la Profeteca Kronikoj. La dua problemo por la historiistoj estas ke 
tiuj kronikoj, krom multaj mankoj, ili havas ankaŭ multajn legendojn. Fakte, la laboro de la historiistoj 
kun tiuj kronikoj estas determini kion estas legendoj kaj kion estas veraj faroj. Kaj la opinioj pri tio estas 
tre diversaj; por iuj aŭtoroj preskaŭ ĉio estas legendo kvankam ili disponas je nenia altemativa materialo 
por anstataŭi ĝin kaj ekspliki kion vere okazis por alveni al la situacio, jam firme konata, de la epoko de 
Alfonso la 3-a. Hipotezoj por plenigi tiujn vakujon ne mankas, sed tiuj ellaboritaj de la seriozaj histori- 
istoj ne multe malsimilas el tiuj prezentitaj de romanist(in)oj kiu priverkis tiun epokon kiel fono de pli 
malpli romantikaj noveloj. 

En nia raporto de la sekvaj paĝoj ni intencos, laŭeble, montri kiujn prirakontatajn farojn estas necertaj aŭ 
dubindaj. Ĉiukaze ĝiaj malpreziciĝoj estas rezulto de la mankoj de la fontoj mem je kiuj ni disponas. 

La Regno de Asturio, samkiel tiuj de Aragono kaj Na- 
vario, neniel estus povinta ekesti se en la Iberia Duon- 
insulo ne estus okazinta ia konkreta situacio: la okup- 
ado de la duoninsula teritorio fare de la islamanoj (ara- 
boj, bereberoj, maŭroj). Kaj tio kio ebligis la okupadon 
far tiuj afrikaj gentoj estis la politika krizo de la visigo- 
ta socio en la menciita teritorio. Tiun teritorion ni nomu 
Iberio kaj ne Hispanio ĉar la visigota regno ampleksis 
ankaŭ Portugalion, kvankam la visigotoj mem, samkiel 
la romianoj antaŭe, nomis “Hispanio” la tutan regnon. 
Ja, la posedantoj de la lando dum la jaroj 418 al 711, 
post la krizo kaj disfalo de la Romia Imperio de Okci- 
dento, estis la visigotoj. Visigotoj kaj ostrogotoj estis 
branĉoj aŭ triboj el gota etnio. Oni konas nenion aŭ 
preskaŭ nenion pri ĝia origino sed por la afero de ĉi tiu 
eseo sufiĉas scii ke dum kelkaj jarcentoj tiuj triboj trov- 
iĝis puŝante kontraŭ la mezeŭropa limo de la Romia 
Imperio, ĝis kiam en la jaro 378, puŝitaj siavice de la 
hunoj, la gotoj sukcesis trarompi la romian limon kaj 
venkis romian armeon en la t. n. batalo de Adrianopolo. 
De tiam tiu gota popolo trairis kelkajn provincojn de la 
imperio, inkluzive Italion, disrabante. En la sama epoko 
aliaj popoloj (suevoj, alanoj, vandaloj, frankoj, hu- 
noj...) estis farante la samon, ofte konkurante inter ili. 
Kiel dirite, ekde la jaro 418 la visigota tribo superregis 
Iberion, escepte ĉi ties nord-ŭestan parton (Galegia re- 
giono) kiu estis kontralata de la suevoj ĝis la jaro 585, 
kiam la visigotoj finkonkeris tiun teritorion. Sed en 507 
la visigotoj estis perdintaj, favore al la frankoj, la terito- 
rion kiun ili kontrolis en parto el Galujo, kiu de tiam 
komencis nomiĝi Frankujon. La kontrolo de Iberio far 
la visigotoj ne estis kompleta dum iom da tempo ĉar 
inter 552 kaj 624 estis en la sudo de la lando iu bizanca 
provinco. La bizanca imperiestro Justiniano volis re- 
konkeri iamajn romiajn teritoriojn kaj atingis ian sukce- 
son en nord-Afriko. En Iberion liaj trupoj sukcesis eniri 
profitante malakordon inter visigotaj pretedantoj kiuj 
interbatalis por la reĝa krono de ĉi tiu lando. 


Ja, tiutipaj internaj kvereloj inter la visigotaj klanoj 
konkurante por la politika povo estis tre oftaj, preskaŭ 
senĉesaj, dumtiuj trijarcentoj (418-711). 

Por kompreni la aferon de la posta formiĝo de la Astu- 
ria Regno konvenas memori ke la montaraj zonoj de la 
la nordo de la lando: Asturio, Kantabrio, Euskadio... 
neniam estis tute kontrolataj de la romianoj kaj la visi- 
gotoj. La historiaj kronikoj priraportas kampanjojn de 
la romianoj unue kaj de la gotoj poste, en tiuj zonoj, por 
alfronti ribelojn aŭ pli ĝuste pred-atakojn de la montar- 
anoj al la teroj riĉaj de agrokultura vidpunkto. 

Sed la ĉefa problemo de la visigota reĝimo estis sia po- 
litika nestabileco. Dum la 293 jaroj de la visigota hege- 
monio en ĉi tiu lando, estis ne malpli ol 36 reĝoj; multaj 
el ili aliris al la trono per puĉoj aŭ militoj kontraŭ siaj 
antaŭuloj kaj siavice estis detronitaj kaj ofte murditaj de 
siaj sukcedontoj. La kialo de tia politika malstabileco 
estis ke en la kulturo de tiu popolo ne estis firme starig- 
ita iu leĝa normo por reguligi la reĝan sukcedadon. La 
dinastiaj legaroj kiuj fiksas la heredadon de la trono de 
patroj al filoj estas afero relative moderna. Ankaŭ en la 
romia kaj bizanca imperioj ekzistis simila politika mal- 
stabileco je la momento nomumi novan monarhon, sed 
ne tiom grava kiom en la visigota socio. Ekzemple, 
dum la sama periodo de la 36 visigotaj reĝoj (418-711), 
en Bizanco estis 24 imperiestroj, multaj, sendube, kom- 
pare al la nuntempa ritmo de sukcedado de la monarĥoj, 
sed ne tiom kiom en la visigota regno. 

Tie ĉi la kutima normo estis la elektado aŭ voĉdonado 
de la nova reĝo. Kompreneble, ne ĉiuj regnanoj estis 
kandidatoj, eĉ ne elektantoj. La tuta afero estis demarŝ- 
ata de altranguloj de la regno: la grandaj feŭd-sinjoroj 
kaj la episkopoj, kaj ĉi tio estis kaŭzo de intrigoj kaj 
egaj konfliktoj. La ŝtato bazita sur la reĝeco estis la fon- 
to de la prospero, la riĉeco, la privilegio, la povo... 
Ĉirkaŭ la reĝanta familio de la momento ariĝadis klano 
da apogantoj: korteganoj kaj funkciuloj de la oficoj kaj 
postenoj de la ŝtata pov-aparato. La ĝuantoj de tiu po- 

zicio profitadis ĝin por la akiro de plia riĉeco, teroj kaj 
servistoj. Tamen neniu familio sukcesis okupi dumloge 
la tronon, kaj la interbatalo de la klanoj de altranguloj 
estis preskaŭ senĉesa. Ĉiu nova reĝo faris ŝanĝojn en la 
kortego kaj en la administracio de la regno por favori 
siajn klientojn kaj elektintoj domaĝe al la klano ĝis tiam 
dominanta. 

Eĉ la filoj de la reĝoj estis subdanĝere suferi la arbitr- 
econ de la nova monarko. La filoj de Suintilo estis sen- 
posedigitaj de Ĉintilo en 638 spit’ al tio ke la 6-a Kon- 
cilio de Toledo klopodis protekti ilin. ĉenerale la ekle- 
ziaj alranguloj partoprenis en tiuj intrigoj. En la jaro 
688, la 15-a Koncilio de Toledo absolvis la reĝon Egi- 
kon el laĵuro kiun ĉi tiu estis farinta protekti la familion 
de Ervigio, kaj kvar jarojn poste, la 16-a Koncilio deno- 
ve dekretis protekti la reĝajn posteulojn. Kompreneble, 
la klanoj posedantaj la povon klopodadis konservi ĝin 
surtronigante unu el siaj membroj, kaj la faligitaj grupoj 
gvatadis atendante la okazon reakiri la povon. La kapto 
de la reĝa krono estis la konstanta celo de la gota oli- 
garkio; la plej ambiciaj potenculoj atente esploradis la 
eblecon alsalti la sidejon de la reĝa povo, atendante la 
morton de la reĝanta monarho aŭ, se eble, perpuĉe kon- 
traŭ ĉi tiu, ĉu pace, ĉu perforte. La akiro de la reĝa po- 
vo, ĉu per laŭleĝa elekto, ĉu per ribelo, postulis ke la 
pretendanto ĝuu la apogon de potencaj magnatoj. La 
puĉoj kaj ribeloj foje fiaskis, foje sucesis, sed ambaŭ- 
kaze la rezulto estis rankoroj, kruelo, venĝemo kaj pluaj 
intrigoj por renversigi la situacion. 

Menciindas ke ĉio ĉi okazadis sur la fono de grava reli- 
gia problemo en la lando. La visigotoj, kvankam krist- 
anoj estis arianoj jam de antaŭ ilia eniro en la romia te- 
ritorio. Tiam la enloĝantoj de Iberio, nomitaj hispan- 
romianoj, estis akceptintaj la kredaron de Niceo. Tial la 
kunvivado inter ambaŭ kristanaj komunumoj estis sufi- 
ĉe malfacila ĉar al la fakto ke la gotoj estis konkerintoj, 
kun ĉio kion tio signifas, aldoniĝis la religia diferenco. 
Krome estis ankaŭ grava juda malplimulto kiu suferadis 
la maltoleremon de ambaŭ kristanaj eklezioj. Leovigil- 
do (568-586) volis unuigi sub la ariana kredaro ĉiujn 
landajn enloĝantojn, sed fiaskis. Li, same kiel siaj an- 
taŭintoj, devis alfronti ribelojn kaj militojn. Li batalis 
kontraŭ la suevoj kaj la bizancanoj kiujn ankoraŭ estis 
kontrolantaj parton el la landa teritorio, kaj kontraŭ 
kantabroj, vaskoj kaj kamparanoj en la sudo de la lan- 
do. Krome ribelis kontraŭ li ankaŭ lia filo Hermenegil- 
do. Ĉi tiu ribelo iome rilatis kun la religia problemo ĉar 
Hermenegildo estis forlasinta la arianan religion eble 
por altiri apogon de la hispan-romiana loĝantaro. Sed la 
ribelo fiaskis kaj la ribelinto estis kaptita kaj ekzekutita. 
Rekaredo (586-601), filo kaj sukcedinto de Leovigildo 
devis batali kontraŭ la frankoj, kaj ankaŭ kontraŭ la bi- 
zancanoj kiuj estis okupantaj parton el la andaluzia re- 
giono. Li devis sufoki ankaŭ kelkajn ribelojn de visigo- 
taj nobeloj. La plej rimarkinda faro de lia reĝado okazis 
en la jaro 589 kiam li kunvokis la 3-an koncilion de To- 
ledo en kiu, kune kun kelkaj nobeloj kaj ekleziaj alt- 
ranguloj forĵuris la arianismon por akcepti la katolikan 
kredaron de plejparto el la loĝantaro de la lando. 


La sukcedintoj de Rekaredo ĝuis efemeran reĝadon, kaj 
dum la tuta sekvinta jarcento la visigota regno de Iberio 
estis konstante perturbita de politika agitado kaj sangaj 
konfliktoj. Kontraŭ Rekaredo (587-601) ribelis en Sep- 
timanio la episkopo Ataloko kaj la grafoj Granisto kaj 
Vildigerno; krome konspiris en Luzitanio la episkopo 
Sunno kaj la grafoj Seggo kaj Viteriko, kaj ribelis en 
590 la duko Argimundo komandante grupon da korteg- 
anoj. La reĝo Liuvo (601-603) estis venkita kaj mortig- 
ita de Viteriko. Ĉi tiu reĝadis ĝis 610 kiam li estis 
murdita en iu bankedo. Suintilo (621-631) estis perfid- 
ita de sia frato kaj detronigita de Sisenando kun la apo- 
go de Dagoberto. Tulgo (636-638) estis detronigita de 
Ĉindasvinto, sperta konspiranto kiu jam estis partopren- 
inta en multenombraj komplotoj. Recesvinto (652-670), 
inter aliaj ribeloj, devis alfronti tiun de Frojo kiu, kun la 
apogo de la vaskoj, sieĝis la urbon Zaragozon. Ribelis 
kontraŭ Vambo (672-680) Hilderiko grafo de Nimo, 
Gunildo episkopo de Magalono, Renosindo duko de la 
Tarakonion, la paĝio Hildigiso... kaj la duko Paulo 
sendita kontraŭ ili. Vambo estis la lasta visigota reĝo 
iome splenda. Post lia morto komenciĝis la dekadenco 
de la gota regno. Lia reĝado estis malfacila ĉar dum ĝia 
tuta daŭro li estis dediĉita sufoki la internajn kverelojn 
de la nobeloj kontraŭ la monarkio, tiujn de la nobeloj 
unuj kontraŭ la aliaj, tiujn de la arianoj kontraŭ la 
katolikoj kaj de la hispan-romianoj kontraŭ la visigotoj. 
Krome li devis sufoki ribelon de la vaskoj kaj en la jaro 
672 li devis alfronti novan kaj nekonatan danĝeron: la 
invado de nordafrikanoj aŭ araboj, kiuj intencis pasi al 
la duon-insulo, provo kiu estis repuŝita far la visigotoj 
kaj hispan-romianoj. Fine detronigis tiun reĝon Ervigio 
pere de ruza manovro: Li razis Vambon dum ĉi-ties 
dormo, kio malkvalifikis lin por reĝi, kaj devigis lin re- 
tiriĝi en monaĥejon. 

Dum la reĝado de Ervigio (680-687) iĝis pli severaj la 
leĝoj kontraŭ la judoj. Tiu reĝo, eĉ pli ol siaj antaŭ- 
intoj, devis alfronti konspirojn kaj ribelojn. Fine li sin 
vidis devigita abdiki favore al sia bofilo Egiko (687- 
702), kiu en 688 kunvokis la 15-an koncilion de Toledo 
por ke ĉi tiu rajtigu nuligi lian ĵuron respekti la fa- 
milion de lia antaŭinto. Sed ĉiukaze li devis alfronti la 
malamikecon de nobeloj kaj episkopoj. Ekde 694 Egiko 
kunreĝadis kun lia filo Vitizo. Tiu periodo ne estis mal- 
pli turbulenta ol la cetero el la jarcento. La regno suferis 
pestan epidemion kaj reiĝis militado kontraŭ la frankoj. 
Dume fariĝis pli akra la persekutado kontraŭ la judoj, 
kiujn oni akuzis konspiri kun siaj samreligianoj de nor- 
da Afriko por klopodi araban invandon de la Iberia Du- 
oninsulo kaj oni malpermesis ilin praktikadi ties reli- 
gion. Post la morto de sia patro, Vitizo reĝis sola ĝis la 
jaro 710. 

La katolika monarkio koncesiis gravajn politikajn privi- 
legiojn al la episkoparo en la publika vivo de la regno, 
ĉefe tra la komuna agado en la koncilioj de Toledo, sed 
ankaŭ per interveno en la reĝa elektado kaj en la gravaj 
politikaj juĝaferoj. La episkopoj ĝuis la privilegiojn de 
la kortega nobelaro kaj estis liberigita el la pezaj pu- 
blikaj devoj. Sanĝe de tiuj favoroj la reĝoj atingis la 

spiritan apogon de la Eklezio, kiu aldonis al sia religia 
aŭtoritato sian intelektan prestiĝon. La Eklezio reguligis 
en siaj koncilioj la proceduron de la reĝa sukcedado, 
fortikigis la reĝan povon per la sankoleado de la monar- 
koj kaj dekretis severajn punojn kontraŭ la konspiroj 
kaj ribeloj. Dum preskaŭ tuta jarcento la visigota regno 
travivis kompleksan influo-ludojn, reciprokajn servojn 
kaj humiligoj inter la Eklezio kaj la ŝtato. La Eklezio 
servis la ŝtaton kaj estis servita de ĉi-tiu. Ĝi utiligis la 
ŝtaton siaprofite sed ŝanĝe de grandaj kaj hontigaj ce- 
doj. Preze de aprobi ĉiujn sukcesajn puĉojn kaj politi- 
kajn intrigojn, eĉ se ili estis rompintaj la plej rigorajn 
leĝojn faritajn de si por plifirmigi la respekton al la reĝa 
aŭtoritato. Ekzemple, kiam la 4-a koncilio, prezidata de 
Sankta Isidoro, fermis la okulojn rilate al la ribelo de 
Sisenando kontraŭ Suintilo kun la helpo de la frankoj, 
kaj nuligis la ekskomunikon kiu li meritis pro tia krimo. 
Kaj simile okazis leĝigante la ribelon de Ĉindasvinto, la 
friponan manovron de Ervigio kontraŭ Vambo kaj la 
rifuzon de Egiko plenumi la ĵuron respekti la familion 
de sia antaŭinto. Reciproke ankaŭ la reĝoj humiliĝis 
antaŭ la klerikaro: Sisenando surgenuiĝis antaŭ la 4-a 
koncilio por atingi la absolvon, Ervigio prezentiĝis an- 
taŭ la 12-a koncilio portante ian supozitan leteron de la 
demetita Vambo mendante la solenan oleadon kaj Egi- 
ko petis al la 15-a koncilio ke oni liberigu lin el la plen- 
umado de la ĵuro kiu malpermesis lin persekuti la fami- 
lianojn de sia edzino. La aktoj de la 11-a Koncilio de 
Toledo, en la jaro 675, en la kvara jaro de la reĝado de 
Vambo, priskribas la neglektadon kaj la koruptadon de 
la episkopoj. Iuj montris disdegnon al la kanonaj asem- 
bleoj; aliaj kvereladis per perfortaj rankoroj, ili juĝe 
misfaradis kontraŭ ordinaraj personoj kaj faradis rab- 
adon domaĝe al laikoj, siaj preĝejoj au la fisko. Ilia ko- 
lero kaj perforto konkretiĝadis en murdojn, Ili korup- 
tadis la virinojn de ĉiuj klasoj, eĉ tiuj de la nobelaro, 
postuladis pagon pro la administrado de la sakramentoj 
kaj atigadis permone la religian konsekradon. Per ilia 
armita klientaro ili eniris en la ludon de la bandoj kon- 
kurantaj por la politika povo. Implikitaj en tiuj pov-ba- 
taloj, ili ne plenumadis sian devon alkuri per siaj fortoj 
por sufoki la ribelojn kaj kverelojn okazantaj en la reg- 
no. La apogo de la eklezia aŭtoritato, akirita per privile- 
gioj kaj humiligoj, ne sufiĉis por savi la regnon el la of- 
taj povo-krizoj. 

La favoro de la reĝoj senĉese pliriĉigadis ties fidelulojn, 
ĉu pere de donacoj de ter-posedaĵoj, ĉu pere de la asign- 
ado de regad-postenoj en la provincoj aŭ la kortego. Iuj 
monarĥoj volis haltigi la kreskadon de la aristokrataro 
pere de sangaj elpurigoj en kiuj la potenculoj perdadis 
siajn postenojn, sian havaĵon kaj sian vivon. Sed la sa- 
maj reĝoj kiuj estis ordonintaj teruran perforton, kiaj 
Leovigildo, Ĉindasvinto kaj Egiko, rekompencis siajn 
fidelulojn per la aljuĝo de ter-posedaĵoj el la bienoj 
konfiskitaj al siaj malamikoj, kaj tiamaniere ili form- 
adis ĉirkaŭ si novajn kamarilojn konstituantaj potencan 
aristokrataron favorita per novaj privilegioj kiuj tenden- 
cis iĝi heredaj. Pludaŭris la lukto de la nobelaj klanoj 
celante domini la monarkion. Pludaŭris la kontraŭfront- 


iĝo de la nobelaj bandoj kiuj estis sukcesintaj sur- 
tronigi iun el siaj anoj, aŭ tiuj kiujn la reĝanta monarko 
sukcesis altiri kaj tiuj kiuj estis demetitaj el ties poste- 
noj, la riĉeco kaj la povo kiam estis detronigita ilia reĝa 
amiko. Tiu batalado inter la bandoj celante la povon 
ebligis ke eniru en la landon la bizancanoj, alvokitaj de 
Atanagildo kontraŭ Aĉilo, kaj la frankoj, invititaj de Si- 
senando helpi lin detronigi Suintilon. 
ĉuste meze de iu el tiaj bataloj de la altranguloj kaj la 
grupoj celante la kontrolon de la povo por garantii al si 
riĉecon kaj influon okazis la musulmana invado de la 
lando mendita de la grupo kiu estis perdinta la politikan 
povon cele reakiri ĝin dank’ al la fremda invado. La 
momento estis tre maloportuna por sukcese alfronti tian 
defion. Post longa jarcento plena je internaj konfliktoj 
kaj kvereloj, la visigota monarkio estis tre febla kiam, 
en la jaro 710, mortis la reĝo Vitizo sen klara sukced- 
onto ĉar liaj filoj estis infanaĝaj kaj ĉiukaze la elektado 
de la nova reĝo devus esti farata de la altranguloj de la 
regno. Sed ĝuste tiuj procezoj de elektado de nova mo- 
narko estis en tiu regno okazo de la konkurado inter la 
klanoj de nobeloj kaj episkopoj. Tial la nova reĝo, Ro- 
drigo, ne povis kalkuli kun ĉies loĝaleco. Krome la lan- 
do ankoraŭ estis trasuferante la sekvojn de la malsato 
de la jaroj 680-687 kaj de la bubona pesto de la jaroj 
687-702. Kaj fine, en la nordaj regionoj, Asturio kaj 
Vaskonio, estis ribelo jam ekde la reĝado de Vambo. 
En 711, kiam okazis la muzulmana invado, la reĝo Ro- 
drigo troviĝis, ĝuste, batalante en Vaskonio. 

Tiam la muzulmana ekspansio komenciĝinta en Arabio 
en 622, estis progresinte ĝis atingi, interalie, longan kaj 
sufiĉe larĝan zonon laŭlonge de la norda apudmara zo- 
no de Afriko, ĝis la Gibraltara Markolo. Dum iom da 
tempo kontraŭrezistis la araban ofensivon la urbo Sebto 
subkomande de iu nomata Juliano, fidelulo de la visigo- 
ta reĝo Vitizo. Kiam ĉi tiu monarko mortis kaj pluafoje 
estiĝis en la regno la perforto kaj malakordo, tiu Juliano 
kapitulacis antaŭ la muzulmanoj kaj konsentis roli kiel 
peranto inter ĉi tiuj kaj la bando de la vitizanoj, la venk- 
ita klano en la civilmilito. Sen tiu interna malakordo en 
la visigota regno, eble la maŭra invado de la Iberia Du- 
oninsulo ne estus sukcesinta. Kiel dirite, la muzulmanoj 
estis konkerinte, dum preskaŭ unu jarcento, grandan 
imperion. En oriento ĝi ampleksis ĝis Hindio, kaj en 
okcidento ĝis la Atlantika Oceano. La regiono kiu nun 
nomiĝas Maroko tiam estis estrata de Muzo, kiel guber- 
niestro dependenta de la kalifo de Damasko. Kiam Mu- 
zo ricevis la proponon de la vitizanoj interveni ambaŭ- 
profite en la aferoj de la visigota regno, li konsultis la 
kalifon kaj ĉi tiu decidis fari provon sendante, en la jaro 
710, etan ekspedicion de kvin-cent soldatoj. Tiu ĉi ope- 
racio estis sukcesa ĉar en la tiama situacio de la lando 
ili renkontis nenian reziston. Dume en la nordo, en Vas- 
konio, la reĝo Rodrigo estis batalante kontraŭ la eŭskoj 
kiam, Tariko, la ĉefa armeestro de Muzo, transiris la 
Gibraltaran Markolon en la nokto de la 27-a al la 28-a 
de aprilo de la jaro 711 komandante armeon da 7.000 
homoj. Per grandaj ŝipoj li transportis tiam tiuj infan- 
teriaj fortoj, sed kavalerio ankoraŭ ne. Per tiuj for- 

toj li sukcesis okupi la Bahion nun nomatan Algeciro 
kaj venkis la fortojn tiam disponeblajn por la defendo 
de la lando. De tiam la muzulmanoj povis rajde iri tra la 
iberia teritorio. Tariko malrapide antaŭeniris tra la ro- 
mia vojo direkte al Seviljo post okupi kelkajn distrik- 
tojn de la zono. Li petis pliajn trupojn al Muzo kaj per 
ili li formis armeon da proksimume dekkvin-mil sol- 
datoj. Post pluraj semajnoj la reĝo Rodrigo ricevis in- 
formon pri la elŝipiĝo de Tariko. Li devis interrompi 
sian bataladon en la nordo kontraŭ la vaskoj por rapide 
alfronti la danĝeron en la sudo. Li eble konis nenion pri 
la perfido de la vitizanoj. La informo pri la postaj okaz- 
aĵoj, la militado inter visigotoj kaj araboj, kaj la konke- 
ro de la Iberia Duoninsulo far ĉi lasta, en la daŭro de du 
jaroj, venis al ni, ĝuste, el arabaj fontoj. 

Kiam la armeoj de Rodrigo kaj Tariko estis unu fronte 
al la alia, ambaŭ restis dum pluraj tagoj observante unu 
la alian kaj reciproke provante la kapablon de la kon- 
traŭuloj per etaj atakoj. Tariko eble estis atendante ke 
ties sekretaj aliancanoj, la vitizanoj, plenumu ties pro- 
meson perfidi Rodrigon por plifaciligi la muzulmanan 
venkon. Sed tiuj eble profitis tiujn tagojn de atendo kaj 
etaj bataletoj por subfosi la spirt-forton de la visigota 
armeo cele ebligi la deziritan malvenkon de la reĝo kiu 
venkis ilin. Komenciĝinte la batalo, la visigotoj bone 
rezistis, sed kiam la trupoj de la komplotintaj nobeloj 
transiris al la malamiko, la aloj de la armeo de Rodrigo 
senorde disfuĝis. La centro de la armeo rezistis dum- 
tempe sed fine estis venkita de la muzulmanoj kaj la 
reĝo Rodigo mem mortis dum tiu batalo. Sajnas ke tiu 
venko de la maŭra armeo en tiu batalo, nomata Gvada- 
leto, ne estis definitiva ĉar iom poste okazis alia batalo 
en Eciĥo. Ci-foje ne okazis perfido kaj tial la muzulm- 
anoj suferis grandajn perdojn, sed fine ili venkis kaj la 
visigota malvenko estis kompleta. 

La visigota regno definitive pereis. La urbo Kordovo 
estis kaptita de iu taĉmento subkomande de Mugaito, 
kas poste sekvis la falo de aliaj gravaj centroj de la lan- 
do, inter ili Toledo, la visigota ĉefurbo, foje per sur- 
prizo sed ofte per kapitulaco aŭ perfido far la vitizanoj 
okupantaj gravajn administraciajn postenojn. Dume Ta- 
riko iompostiom okupadis la landan teritorion kaj alve- 
nis al Astorgo. De tie li revenis al Toledo sciinte ke 
Muzo estis alveninta el Afriko. Ci tiu venis komandante 
pluajn dekok-mil muzulmanajn soldatojn por daurigi la 
konkeradon. Muza intencis eviti ke la tuta gloro de la 
konkrero de Iberio kaj ĉi ties riĉaĵoj estu por lia subulo. 
Ambaŭ armeestroj daurigis la okupadon de la iberia 


duoninsulo. Multaj vitizanoj kunlaboris kun la islam- 
anoj cele konservi siajn registrar-postenojn kaj posed- 
aĵojn, kaj kunlaboris per trompoj, minacoj kaj eĉ per- 
forto kontraŭ siajn sampatrianoj kiuj volis rezisti. La 
renkontiĝo inter Tariko kaj Muzo tute ne estis afabla. 
Muzo mistraktis sian subulon kaj eble agresis lin ĉar 
enviis ties sukceson kaj la riĉaĵojn kiujn li atingis el ties 
predado de la konkerita teritorio. La emo je militpred- 
ado, ja, estis unu el la ĉefaj instigiloj de la rapida dis- 
vastiĝo de la islamismo. En Toledo Tariko devis trans- 
doni al Muzo la reĝan trezoron de la visigotoj. La filoj 
de Vitizo ne ricevis la promesitan tronon de ilia patro; 
Muzo proklamis la suverenecon de la kalifo de Damas- 
ko. La armeoj de Muzo kaj Tariko agadis speciale krue- 
le en tiuj hispanaj teritorioj kiuj iam distingiĝis pro ties 
ribelemo kontraŭ la romianoj kaj la visigotoj: Vasko- 
nio, Kantabrio, Asturio... Tiu politiko celis deadmoni 
la loĝantaron de tiuj regionoj pri eblaj estontaj ribeloj. 
Kaj la dispredado estis ĝenerala, tiel en tiuj ribelemaj 
zonoj kiel en la lokoj kie, iu aŭ alimaniere, oni malfer- 
mis la pordojn al la invadantaj trupoj. La konkerado de 
la tuta iberia duoninsulo dauris du jarojn. Muzo neniam 
eniris en Asturion -cetere la arabaj kronikistoj neniam 
uzis tiun lok-nomon- li iris tra la romia vojo el Zarago- 
zo al Astorgo destine al Galegio. Sed antaŭ lia alveno al 
ĉi tiu regiono li ricevis ordonon adresiĝi al Damasko. 
Tie jam oni sciis pri la disputo inter la du konkerintaj 
armeestroj. En la kortego de la kalifo estiĝis duboj pri 
la lojaleco de Muzo kaj oni volis ke ĉi tiu faru detalan 
kalkulon de la akirita milit-preda riĉaĵo. Li ne hastis 
plenumi la ordonon kaj lia malfruo pligrandigis la sus- 
pektojn de la kalifo kaj oni realvokis lin tuj prezentiĝi 
en Damaskon. Li troviĝis en Lugo kiam oni devigis lin 
aliri al Oriento. Tiam estis jam finiĝinta la kampanjo en 
la nordo de Hispanio. Laŭ la arabaj kronikoj, la krist- 
anoj de tiu terzono estis submetiĝintaj kaj konsentfs 
pagadi tributojn. Ankaŭ la t. n. «Profeteca Kroniko», 
verkita unu jarcento kaj duono poste en la kristana Reg- 
no de Asturio, mencias tiun intertraktaton de la tieaj 
kristanoj kaj la islamanoj. Sajnas certe ke estis arabaj 
setlejoj en la regiono, sed ne eblas koni ilian nombron, 
nek la densecon aŭ proporcion de la islama loĝantaro 
kompare al tiu de la indiĝena loĝantaro. Eble la enloĝ- 
ado aŭ instaliĝo de la maŭroj en la norda franĝo de His- 
panio okazis iompostiom laŭloge de la sekvintaj jaroj 
kaj sendube tiuj setllokoj havis karakteron je militistaj 
garnizonoj. En la jaro 718 la scenejo estis preta por la 
historio de la Regno de Asturio kiun ni volas rakonti. 

Kvankam mankas certa informo pri tio, ŝajnas ke post 
la islama konkero de la iberia duoninsulo, ekloĝis ioma 
berbera loĝantaro en la galegia kaj en la asturia terito- 
rioj. Verŝajne ĝia rolo estis kontroli la submetitan indi- 
ĝenan loĝantaron. La submetitaj kristanoj devis pagi 
tributojn kaj eble ankaŭ transdoni ostaĝojn al Kordovo 
kiel garantio de obeado. La berbero Munuzo, kunulo 
de Tariko, regadis tiun teritorion ekde Leon-urbo. 

Pri la persono de Pelajo, antaŭ lia interveno en la astu- 
ra ribelo de la jaro 718 aŭ 719, manke de pli certa scio, 
ni devas kontentiĝi kun tio kio diras la legendo: ke li 
estis gota enmigrinto, filo de iu duko nomata Fafilo, 
kiu havis ian rangon en la kortego de la lasta visigota 
reĝo, kaj ke post ĉi ties malvenko kaj la la kapto de la 
lando far la islamanoj li retiriĝis al Galegio kaj poste al 
Asturio atendante konvenan okazon por kontraŭfronti 
la invadintojn. Daŭre laŭ la legendo kiu estis registrita 
en la kristanaj kronikoj, la maŭra guberniestro Munuzo 
enamiĝis al la fratino de Pelajo kaj por eviti ĉi ties opo- 
non al lia amo sendis lin kiel ostaĝon al Kordovo. La 
restado de Pelajo en ĉi tiu emirlanda ĉefurbo estas kon- 
firmata ankaŭ de arabaj inform-fontoj. Ciukaze li fuĝis 
el tie kaj revenis en Asturion. 

De tiam Pelajo komencis konspiri kontraŭ la islama 
povo, kiu ordonis la kapton de la fuĝinto. Li eskapis el 
siaj persekutantoj kaj post transiri la riveron Pilognon 
rifuĝis en la montara zono kiu nuntempe estas nomata 
Pintoj de Europo. Tie, konkrete en la valo de Kango, 
estis okazante tiam iu juĝa asembleo. Car tiam la situ- 
acio de Pelajo estis tia de ribelulo, li devis fuĝi kaj sin 
kaŝi aŭ armite konspiri kontraŭ la okupantoj de la re- 
giono kaj rezisti. Li elektis la duan opcion kaj varbis 
siajn unuajn sekvantojn inter tiuj asturoj kiuj aliris al la 
asembleo de Kango. Eble ne rezultis al li malfacile ins- 
tigi la ribelon de la enloĝantoj de tiu montara terzono. 
Reale, ili ĉiam estis pretaj ribeli kontraŭ la establita po- 
vo en la lando, kontraŭ la romianoj, kontraŭ la visigo- 
toj... La stimulo por tion fari estis plibonigi sian situa- 
cion de montaraj bestbredistoj je kosto de la terkultur- 
istoj de la ebena parto de la teritorio. Do, oni povas 
pensi ke ilia ribelo kontraŭ la maŭroj havis saman kia- 
lon kaj ke la diferenco de religio ne multe influis en la 
aferon. Ja, en tiu epoko la kristaniĝo de tiuj asturoj ver- 
ŝajne estis tre supraĵa. Ĉiukaze, inter tiuj sovaĝaj mont- 


aranoj malbone romanigitaj kaj eĉ malpli submetigitaj 
al la visigotoj, estis sukcesa la alvoko de Pelajo kaj 
sekvis lin en la ribelo. Pelajo kunvokis ilin en ĝenera- 
lan asembleon kaj tie oni agnoskis lin kiel militestro. 
Estis la jaro 718. Eble je la komenco la visigota nobel- 
aro de la regiono ne intervenis en la ribelo, sed unuiĝis 
al ĝi poste kiam ili vidis ĝin triumfanta. La ribelintoj 
ĉesis pagadi tributojn al la muzulmanoj kaj atakadis 
tiujn instalitajn en la regiono. En Kordovo, politika 
ĉefurbo de la muzulmana povo, komence oni ne pri- 
atentis la okazaĵojn de la la norda parto de la lando. 
Hispanio, aŭ se oni preferas nomi ĝin Iberio, ankoraŭ 
ne esti tute submetigita; eble estis fokusoj de ribelo en 
kelkaj aliaj lokoj; krome la araboj estis kontemplante 
tiam la entreprenon de pliaj kampanjoj de ekspansio, 
konkrete tra Francio. La fakto ke en iu eta valo en la 
ekstrema nordo de Hispanio iuj montaranoj organizis 
gerilon estis malgrava afero kompare al la ambiciaj 
planoj de ekspansio kiujn oni estis farante tiam en Kor- 
dovo kie, cetere, la administracia organizado de la kon- 
kerita teritorio ankoraŭ ne estis plene realigita. 

En la jaro 719, la ĝistiama maŭra regnestro aŭ ŭalio , 
Al-Hurr, estis anstataŭita de Al-Samah. La nova ŭalio 
plu dediĉiĝis organizi la konkeradon la Narbona Gal- 
ujo kaj la administradon de la konkerita Iberio, al kiu 
la muzulmano asignis la nomon de Al-Andalus (kion 
ni povas esperantigi kiel Andalusio aŭ Andaluzio). La 
in-surgentoj de la asturaj montaroj tute ne meritis altiri 
lian atenton. Al-Samah estis alveninta el Afriko kun 
nova armeo. Liaj soldatoj volis partopreni en la disdon- 
ado de la konkeritaj teroj, kaj li volis komplezi ilin, sed 
la soldatoj de la armeoj de Tariko kaj Muzo rifuzis 
kundividi kun la nov-alvenintoj la frukton de sia kon- 
kerado kaj deklaris ke se ili devus fari tion, ili preferus 
reveni en siajn deven-lokojn. Oni komunikis la estiĝon 
de tiu konflikto al Umaro, la lcalifo de Damasko, kaj ĉi 
tiu, laŭ arabaj inform-fontoj, kontemplis la eblecon for- 
lasi Andalusion. Se oni estus realiginta tiun ideon, la 
historio de la sekvintaj jarcentoj estus tute alia ol ĝi 
reale estis. Sed la ŭalio Al-Samah dekonvinkis lin el 
tiu plano kaj sukcesis establi harmonion inter la mem- 
broj de la muzulmanaj armeoj en Andalusio, kaj super- 
inte tiun problemon li entreprenis la konkeradon de la 
transpirineaj teritorioj. 

Al-Samah komence atingis ian sukceson en lia milit- 
ado kontraŭ la frankoj; li konkeris Narbonon kaj lasis 
tie gamizonon por entrepreni la konkeron de Tuluzo. 
Sed ĉi-kaze li fiaskis; Odo, la duko de Akvitanio, kon- 
traŭfrontis kaj venkis lin la 9-an de junio de la jaro 721 
kaj la ŭalio perdis la vivon en tiu batalo. Dum sia du- 
jara regado en Andalusio Al-Samah estis realiginta 
gravan kaj intensan laboron de organizado de la lando; 
li establis efikan fiskan sistemon kaj solvis la kontraŭ- 
dirojn inter la diversaj muzulmanaj armeoj konkurantaj 
por la profito de la konkero. Sed, kiel dirite, li ne aten- 
tis pri la ŝajne malgrava afero de la astura ribelo. Iome 
ŝanĝiĝis la situacio dum la regado de Ambaso, la suk- 
cedinto de Al-Samah. Ambaso, kiu regis la muzulma- 
nan regnon de la jaro 721 al 726, ne rezignis la kon- 
keradon de Frankujo kaj daŭrigis la militadon kontraŭ 
la frankoj, sed li decidis alfronti ankaŭ kaj antaŭe la 
problemon de Asturio, t. e. la nordo de sia andalusia 
regno. Ĉar dume en ĉi tiu regiono la ribelo laŭŝajne 
estis altirinta pli kaj pli da personoj kontraŭ la fremdaj 
dominantoj kaj iĝis pli perceptebla de la araba politika 
centro de Kordovo kiel atestas la fakto ke unuafoje re- 
gistris tion tiam la arabaj kronikoj. 

Kiel dirite, baldaŭ post la morto de Al-Samah en junio 
de la jaro 721, en aŭgusto de la sama jaro Ambaso al- 
venis por sukcedi lin, kaj antaŭ la pasado de unu jaro ĉi 
tiu jam estis organizinta la intervenon kontraŭ la ribel- 
uloj de Asturio. Saĝe li decidis solvi unue la proble- 
mon en Iberio aŭ Andalusia regno antaŭ repreni la ata- 
kon al la Narbona Galujo kie la islama povo estis su- 
ferinte la unuan seriozan fiaskon en Okcidento. Ja, post 
la malvenko de Tuluzo estis necese reorganizi la isla- 
man armeon kaj levi la spirit-forton de la soldatoj cele 
pretigi ilin por la revenĝo. Tiucele, la kampanjo kon- 
traŭ la ribelintaj asturoj de Pelajo estus tre konvena 
kiel trejniĝo de la armeaj fortoj. Supozeble, la facila 
venko sur tiu malgrava malamiko utilus por stimuli la 
entuziasmon de la trupoj kaj eble igus renaskiĝi la 
memfidon je ĉi ties forto. Kaj ankaŭ de politika vid- 
punkto estis interesa kaj eĉ necesa por la araba povo tiu 
interveno kontraŭ Pelajo kaj ĉi ties sekvantoj. Dum la 
tri jaroj pasintaj ekde la ekribelo de Pelajo kaj ĉi ties 
elekto kiel estro de la asturaj montaranoj ĉi tiuj pli kaj 
pli insolentiĝis kaj prenis la iniciativon de la lukto 
atakante la islamajn instalaĵojn en la lando. Menciindas 
ke dum ĉi tiu etapo de la regado de Ambaso ĉi tiu devis 
alfronti ankaŭ aliajn ribelojn en diversaj lokoj de sia 
regno for de Asturio, far kristanoj kaj judoj, pro la pli- 
altigo de la impostoj kiujn li faris cele refari sian ar- 
meon. Li perforte sufokis tiun reziston kaj sekve de tio 
pli kaj plu kreskis la malkontento en la lando. Resume, 
iĝis urĝa por li meti finon kiel eble plej rapide al la 
afero de la montara gerilo en la nordo. Tiucele li orga- 
nizis iom gravan armeo-korpuson kaj metis ĝin sub- 
gvide de Munuzo, eble berbero kiel li. Verŝajne oni 
pensis en Kordovo ke la asturaj ribelintoj ne kontraŭ- 
rezistus kaj ke ili kapitulacus kaj submetiĝus kiel ne- 
varie estis farinte ĉiuj hispanoj dum la antaŭaj jaroj 
ekde la musulmana invado. Eble kun la celo negoci la 
kapitulacon de la ribeluloj, akompanis la muzulmanan 


soldataron la visigota episkopo Oppo, frato de Vitizo, 
kiu estis rolinte en la intrigoj kaj interakordoj kiuj ebl- 
igis la araban invadon de la lando. 

Tiu puna ekspedicio, laŭ la arabaj inform-fontoj, estis 
plene sukcesa. Asturio estis rekonkerita de la muzulm- 
anoj, ĉiuj vilaĝoj kaj urbetoj estis denove okupitaj; 
plejparto el la ribeluloj resubmetiĝis kaj estis restarig- 
ita la sistemo de tributado. La ribelo estis tute sufokita, 
sed... ĉu tute? La fakto ke Munuzo decidis resti en la 
regiono kune kun sia armeo montras ke li ne konsideris 
oportune malmobilizi la trupojn dum ankoraŭ Pelajo 
rezistadis kun siaj gerilanoj en la montaro. Munuzo 
instaliĝis en Ĥihono, antikva urbeto fondita en la romia 
epoko, kie nuntempe estas la sidejo de nia Astura 
Esperanta Asocio. Ekde ĉi tiu centro Munuzo dediĉiĝis 
organizi la rekonkeritan teritorion dum lia leŭtenanto 
Alkamo blokigis la montaran zonon kie denove estis ri- 
fuĝinta Pelajo kun la ankoraŭ rezistantaj gerilanoj. La 
facilaj sukcesoj ĝis tiam atingitaj de la muzulmanoj kaj 
la ĝenerala submetiĝo de la loĝantaro aŭguris por ili 
baldaŭan feliĉan kulminon de la kampanjo. 

Vere, la asturoj ankoraŭ rezistantaj restis tre etnombraj. 
Kompreneble, Pelajo ne sin sentis sekura en la malalta 
zono de la valo de Kango, do li retiriĝis kun sia mal- 
granda trupo al la krutaĵo de Aŭsevo, la loko hodiaŭ 
nomata Kovadongo, kie la valo mallarĝas. Tiu tereno 
estis pli favora por ke malmultaj homoj povu rezisti la 
atakon de pli multenombra soldataro kiu ne povus libe- 
re manovri. La tieaj altaĵoj estis konvena loko por do- 
mini la profundan valon. Iu elstaraĵo de la tereno, iu 
alta holmo, kovrita de vegetalaro kaj arbaro, kaŝas la 
finon de funelo kaj ankaŭ la nekonkereblan kavernon 
kie la ribeluloj rifuĝis. La kaverno troviĝis -kaj daŭre 
troviĝas- sur konkavo-forma rokego, relative alta (30 
metrojn) rilate al la fundo de la valo. Piede de tiu rok- 
ego la mallarĝeco de la valo permesis la staron de ne 
pli ol tricent homoj. Tra tiu valo diskuris/as la rivereto 
kiu elfluas kelk-kilometre pli sube en la riveron Se- 
ljon, en Kango. La loko eble estis elektita de Pelajo por 
prezenti tie la unuan linion de rezisto al ebla atako far 
fortoj pli multenombraj ol la siaj. En tiu zono ĉio estis 
favora al la trupoj de la montaranoj, bone konantoj de 
la ĉirkaŭaĵoj kaj alkutimigitaj disvolviĝi tie. La densa 
makiso ebligus kaŝiĝon de la atakantoj kaj se necese 
ties fuĝon sendanĝere. Eble, kvankam tio ne estas cer- 
ta, en tiu groto oni kultis, deantikve, iun Virgan Patr- 
inon kies statuo troviĝis en tiu loko. Laŭ iu teorio, la 
nomo de tiu loko, Kovadongo, povas esti deformiĝo de 
iu antikva latin-lingva esprimo cave dominica. En la 
procezo de sinkretismo de la antikvaj paganismaj kul- 
toj kaj la kristanismo, ne nur en Asturio sed ankaŭ en 
multaj aliaj lokoj, tiuj Virgaj Patrinoj fine estis identig- 
itaj kun la patrino de Jesuo, kiun oni nomas, ankaŭ ŝin, 
Virgulino. Ne eblas koni nuntempe en kioma grado de 
progreso troviĝis la procezo de sinkretismo en Asturio 
en tiu jaro 722. Ja, la tradicio pri la eventoj de tiu epo- 
ko, batalo de Kovadongo, k. a. interpretas la okazint- 
aĵojn kiujn ni priraportas kiel kontraŭfrontiĝo inter la 
Islamismo kaj la kristanismo, sed eble la realo ne havis 
tiom netan karakteron. 

Sed ŝajnas certe ke tiam okazis tie la batalo kiun la 
kristanaj kronikoj rakontas, kvankam ĝia disvolviĝo ne 
alĝustiĝus al la formo kiun la legendo transdonas al ni. 
Alkamo, komandante kelkmil-homan armeon, kaj sen 
sufiĉa kono de la tereno, postsekvis Pelajon tra la valo 
kiu finiĝas en Kovadongo. La vojo trairata de la arabaj 
soldatoj ne aspektis al ili pli danĝera ol multaj aliaj 
kiujn ili konis en siaj multaj milit-kampanjoj. Alkamo 
sendube konfidis ke tiu areto da ribeluloj ankoraŭ re- 
zistantaj fine kapitulacos kiel faris ĉiuj hispanoj antaŭe 
kaj ankaŭ ĉiuj asturoj ĵuse. 

Sed ĉi-foje, la 28-an de majo de la jaro 722, la ribel- 
intoj ne pretis rezigni kaj decidis batali, kaj la muzulm- 
anoj devis pretiĝi por la batalo cele redukti ilin. Kiam 
la maŭra kolono postsekvanta la fuĝantajn asturajn ge- 
rilanojn alvenis al la fino de la valo, ili povis vidi nur 
plurdekon da tiuj ribeluloj postenitaj ene de la alta gro- 
to kiu troviĝis en la roka murego staranta antaŭ ili. Ili 
entreprenis la solan faron kiun oni povus realigi en tiaj 
cirkonstancoj: pafadis (sagojn, ŝtonojn...) per la tuta 
armilaro je kiu ili disponis kontraŭ la malamikoj vid- 
eblaj en la groto. Sed la cirkonstancoj 
ebligis ke la ribelintoj, spite al ĉi ties 
malsupereco, povu preni la iniciati- 
von, ĉar plejparto el ili troviĝis ne en 
la groto sed kaŝitaj malantaŭ kaj ene 
de la densa makiso kaj arbaro am- 
baŭflanke de la mallarĝa vojo kiun 
trairis la maŭroj. Pro la mallarĝo de 
la irejo, la tuta saracena kolono ne 
povis alveni antaŭ la groto kaj parto- 
preni en la atako al tiu loko, sed plej- 
parto el ĝi restis sur la vojo, kie la 
asturoj povis subite ataki deflanke en 
iu(j) punkto(j) kaj tranĉi ĝin. La tru- 
poj de Alkamo ne povis manovri en 
tia tereno kaj estis facila viktimo por 
la atakoj de la gerilanoj. Tiele estiĝis 
la kondiĉoj por ke Pelajo kaj la cete- 
raj montaranoj de la groto eliru el tiu 
loko kaj ataku la avangardon de la 
muzulmana kolono, kiu estis detruita. Alkamo mortis 
viktimo de tiu atako kaj sia armeo restis sengvide kaj 
dispartigita en kelkaj pecoj laŭlonge de la mallarĝa va- 
lo, furioze atakata de la asturaj gerilanoj. Etendiĝis 
paniko inter la maŭra kolono kaj neniu kapablis preni 
ĝian komandon kaj organizi ĝian retiriĝon. La trupoj 
disfuĝis senorde. Tiu parto de la ariergardo kiu ne estis 
ekstermita de la montaranoj fuĝis direkte al Kango, 
kie, ĉiukaze, la ĝis tiam submetitaj asturoj ne akceptus 
ilin paceme. Kaj la anoj de tiuj partoj de la cetero el la 
armeo kiuj ne estis masakritaj sur la vala vojo disfuĝis 
ĉiudirekten tra la densa arbaro de la flankaj holmoj. La 
trupoj de la avangardo, apartigitaj de la cetero el la ar- 
meo kaj sen ebla reveno al sendanĝera pozicio, povis 
fuĝi nur laŭ la sola vojeto kiu troviĝis antaŭ ili, tio 
estas direkten al la lakoj kiuj troviĝas kelkajn kilome- 
trojn supren. Je la komenco de tiu fuĝo ili sendube 
suferis kruelegan masakradon. Sed la montaranoj de 
Pelajo ne povis okupiĝi pri ili dumlonge ĉar en la valo 


antaŭ la kovadonga groto restis ankoraŭ multaj mal- 
amikoj kiuj altiris ilian atenton, do la fuĝintoj de la 
avangardo eskapintaj el la masakrado povis eskapi al la 
pintoj de la montaro en tiu regiono. Sed tamen ili ne 
estis sendanĝere en tiuj lokoj; tie ili troviĝis en ne 
konata de ili terzono kaj sen ebleco sin nutri kaj sin 
ŝirmi el la veteraj k. a. malfavoraj kondiĉoj, de la de- 
zertaj montaraj lokoj. En tiu montara tereno oni trovis 
amasojn da ostoj kiuj estas postrestaĵoj de multaj el tiuj 
islamaj soldatoj. La sola savo, kiun eble malmultaj el 
ili atingis, estis trairi la montaron suddirekten aŭ sud- 
orienten, kaj eliri el la Asturia regiono. Tiuj, multaj aŭ 
malmultaj, kiuj povis travenki la multajn malfacilaĵojn 
kiujn ili devis trovi en tiu danĝera aventuro, eliris el 
Asturio kaj el nia historio ĉar ili jam ne plu signifis ion 
por la disvolviĝo de la situacio en la regiono post la 
batalo de Kovadongo. 

Ĉi tie la cetero el la islama armeo, kiu povis fuĝi, nek 
antaŭen nek malantaŭen estis tute ekstermita. Resume, 
la puna kampanjo organizita kontraŭ la asturoj finiĝis 
per kompleta fiasko. Post la malvenko de la maŭroj en 
Kovadongo iĝis neeltenebla la situa- 
cio de la estro Munuza kiu, kiel dir- 
ite, estis restinta en Hihono esperante 
kaj atendante la triumfan revenon de 
lia subulo Alkamo portante la kapon 
de Pelajo. Kiam li eksciis pri la ka- 
tastrofo de siaj trupoj en Kovadongo 
verŝajne li devis supozi, aŭ eble per- 
ceptis signojn de tio ke la venko de la 
Pelajo kaj ĉi ties montaranoj estus 
faktoro de kuraĝiĝo por la astura loĝ- 
antaro kaj la tuta regiono makaŝe ri- 
belus kontraŭ la islamaj trupoj anko- 
raŭ troviĝantaj tie. Li komprenis ke 
per la trupoj je kiuj li disponis li ne 
povus alfronti tiutipan ribelon, kaj ke 
la rezisto estus senutila. Do, kontaĝ- 
ita de la ĝenerala paniko de siaj tru- 
poj li decidis forlasi tiun regionon 
kiu tre rezultis fatala por la sarace- 
noj. Sed li ne sukcesis savi la postrestaĵojn de tiu ar- 
meo per kiu li volis sufoki la asturan ribelon de la jaro 
718. Antaŭ la eliro el la regiono, la asturoj atakis la re- 
tiriĝintajn maŭrajn trupojn kaj ekstermis ilin en iu loko 
nomata Olalies (Proazo). En tiu batalo mortis eĉ la 
estro Munuzo. Post tiu nova muzulmana katastrofo 
restis neniu vivanta maŭro norde de la kantabra mont- 
aro, kaj Asturio restis, provizore, libera el la muzulma- 
na superregado ekzistanta en la cetero el la lando. Por 
kompreni ĉi tiun novan venkon de la asturoj sur la 
maŭroj oni devas konsideri ke por eliri el Asturio di- 
rekten al la centra alt-ebenaĵo de Hispanio oni devas 
trairi montaran terenon en kiu la asturoj sin aranĝis pli 
lerte ol la fremduloj nekonantoj de la tereno. Do, la 
muzulmanoj retiriĝantaj post la malvenko de Kovadon- 
go, en malpli granda nombro ol ili estis alveninte tra la 
sama vojo, kaj demoralizitaj pro la menciita malvenko, 
ne povis elteni la atakon de la asturaj batalantoj kies 
nombro tre estis plikreskinte lasttempe. 

Estas klare ke la graveco de la venko de Pelajo kaj 
Asturio rilatas nek al kvalita ŝanĝo en la politika situa- 
cio en la lando nek al modifo la forto-rilatoj inter la 
islamaj superregantoj kaj la indiĝena loĝantaro de Ibe- 
rio. Asturio pezis preskaŭ neniom en la ensemblo de la 
lando kaj eĉ pli malmulte en la ensemblo de la araba 
imperio lcies tiama ĉefurbo kaj politika centro estis Da- 
masko. La arabaj kronikoj okupiĝis neniom pri la astu- 
raj okazintaĵoj kiujn ni ĵus priraportis ĉar ĉi tiuj estis 
tiel malgravaj ke ne vekis intereson por la samtemp- 
anoj; same estus okazinte se la maŭroj estus venkinte 
en Kovadongo kaj la astura ribelo estus tute sufokita. 
Tamen, tiuj eventoj estis tre gravaj de historia vid- 
punkto, tio estas, konsiderante la influon kiun ili havis 
sur la postaj okazintaĵoj, t. e. sur la evoluo de la histo- 
rio. Ja, sen la favora por la asturoj batalo de Kovadon- 
go kaj la sekva plifirmiĝo de la regno naskiĝinta en ĉi 
tiu regiono la posta historio de la lando kaj de Eŭropo 
estus tute malmasa ol ĝi reale estis; la kristana rekon- 
kero de la Iberia Duoninsulo estus okazinte alimaniere, 
pli malfrue, aŭ eble ĝi tute ne estus okazinta. 
Kompreneble, la tiamaj asturoj, protagonistoj de la pri- 
skribitaj eventoj, tute ne povis antaŭ- 
vidi la historiajn sekvojn de la hero- 
aĵo kiun ili prirolis, sed tamen ili tre 
estis impresitaj de la grando de sia 
venko kontraŭ pli forta malamiko kiu 
estis konkerinte la tutan landon kaj 
regadis sur ĝi. Ili eksplikis tion al si 
mem lciel mirakla interveno de la ĉie- 
lo iliafavore. Kiel dirite, en la Kova- 
donga groto kie ŝirm-postenis Pelajo 
kaj ĉefaĵo el ĉi ties kunuloj dum la 
batalo de Kovadongo ekzistis iu an- 
tikva statu(et)o de diino adorata de la 
asturoj de antaŭ longe. En la epoko 
de la fama batalo de Kovadongo tiu 
“reĝino” de la asturoj eble jam estis 
identigita kiel la Virgulino, patrino 
de Jesuo, aŭ eble ne. Same kiel okazis en aliaj lokoj, la 
antikvaj dioj kaj diinoj de la antaŭkristana epoko iom- 
postiom, en longdaŭra procezo de sinkretismo, trans- 
formiĝas en sanktul(in)ojn de la nova religio. Ciukaze, 
de tiam en Asturio la figuro de tiu Virgulino estas lig- 
ata kaj identigata al la fama batalo de Pelajo kaj oni 
festas ĝin en la 8-a de decembro, kiu estis deklarita, 
krome, la regiona festo de Asturio. La nuntempa statuo 
de tiu Virgulino ne estas tiu ekzistanta en la epoko de 
Pelajo; okazis kelkaj incendioj en tiu loko laŭlonge de 
la historio kaj la statuo devis esti refarita plurfoje. 

La asturoj de la jaroj 718-722 ribelis movitaj de viro: 
Pelayo, kiu pli por personaj ofendoj kaj ribelema natu- 
ro ol por politikaj celoj, transiris la Pilognon kaj alvo- 
kis la montaranojn al batalado. A1 li oni ŝuldis la ribe- 
lon kaj la venkon. Tiu venko, tamen, pli enkadriĝas en 
la perpektivo de la estonteco ol tiu de la epoko kiam ĝi 
okazis. La asturia venko estis la naskiĝo de iu fokuso 
de kristana rezisto kontraŭ la islamanoj, en lando plej- 
parte loĝata de kristanoj. A1 tiu loko devis nepre alkuri 
ĉiuj malkontentaj, ĉiuj persekutataj, ĉiuj ekscititoj de 


ambicia spirito aŭ de nekvietigebla animo. Pli malpli 
frue, Asturio devis konstituiĝi iu danĝero por la sekur- 
eco de la Islamo en la Duoninsulo. La saracenoj ne 
perceptis tiam tiun danĝeron; ili estus povintaj elradik- 
igi tiun semon antaŭ ĝia ĝermado, sed en Kordovo la 
arabaj regantoj estis pli interesitaj pri aliaj aferoj kaj 
planoj, nome pri la konkerado de Galujo; ili konsideris 
pli grava la avancadon tra Eŭropo, halucinitaj de ĝia 
facila sukceso de la konkerado kaj superregado de His- 
panio. Do, antaŭ la perspektivo de simila feliĉa rezulto 
en Francio, ili disdegnis prikonsideri la sperton de la 
okazintaĵoj de Asturio kaj ne vidis en la malvenkoj de 
Kovadongo kaj Olalies pli ol iujn fiaskojn malgravajn 
kaj ripareblajn. Ja, temis nur pri la venko de iuj mon- 
taranoj kontraŭ ia ne-granda armeo; tio malmulte po- 
vas signifi kompare al la invado de Francio. Do, la 
araba regantaro de Kordovo prokrastis la solvadon de 
la afero de Asturio ĝis post la konkerado de Galujo, 
kiun ili konsideris facile realigebla. Pelajo mem ne es- 
tis tre optimisma rilate al tio ke la saracenoj rezignus 
pri la situacio rezultinta de liaj venkoj sur ili. Tial li ne 
establis sian reĝan kortegon en Ĥiĥono, la administra 
centro de la regiono, sed en Kango, 
tre proksime al la loko de la batalo 
de Kovadongo kaj de la montoj kie la 
gerila rezisto povas atingi ian sukce- 
son. Sed dume, la famo de lia venko 
altiris al li la ĝeneralan apogon de la 
regiona loĝantaro, kiu agnoskis lin 
kiel reĝo, aŭ pli ĝuste princeps , kiu 
estas la titolo kiun la asturaj kronikoj 
asignis al li kaj liaj sukcedintoj. An- 
kaŭ la visigota nobelaro konsideris 
interese interrilati kun li; Alfonso, fi- 
lo de la duko de Kantabrio edziĝis al 
Ermesinda, la filino de Pelajo 
La maŭra ŭalio Ambaso daŭre pre- 
paradis la invadon de Francio, sed li 
ne povis entrepreni tiun kampanjon; 
li mortis en la jaro 727. Gvidis tiun militon lia suk- 
cedinto, Abd-al-Rahman al-Gafikul, sed ĉi tiu estis 
venkita de la frankoj, komandataj de Karolo Martelo 
en la batalo de Puatiero en la jaro 732. Tiam estis pas- 
intaj jam dek jaroj ekde la batalo de Kovadongo, kaj 
dume plifirmiĝis la rezultinta situacio. Poste pasis kro- 
maj du jaroj ĝis la alpreno de la andaluziaj aferoj de 
alia ŭalio , Ukbo. Ĉi tiu devis alfronti la sekvojn de las- 
taj maŭraj fiaskoj kaj ŝajnas ke ne mankis al li kapablo 
kaj energio por iome firmigi la muzulmanan hegemo- 
nion. Li plu batalis kontraŭ la frankoj kaj rekonkeris 
Pamplonon kiu estis ribelinta eble instigita de la astura 
ekzemplo. La arabaj kronikoj asertas ke la trupoj de tiu 
ŭalio batalis ankaŭ en Galegio -tiele oni nomis tiam la 
asturan regnon- sed ili ne atingis decidan venkon sur la 
fortoj de Pelajo kiel atestas la fakto ke ĉi tiu daŭre viv- 
adis kaj regadis ekde Kango ĝis sia morto en la jaro 
737. Sed evidentas ke la minuskla asturia aŭ galegia 
regno kiun li fondis troviĝis tiam sub ega danĝero an- 
taŭ la kolosa araba imperio. Per sekvaj ĉapitroj ni vidos 
la sobojn kaj la sorojn de tiu singulara interfrontiĝo. 

Kiam Pelajo mortis, en la jaro 737, la asturia teritorio 
kiun li estis kontrolinte kaj heredis lia filo Fafilo, kaj 
kiun ni fanfarone nomas “Asturia Regno” eble ne am- 
pleksis pli ol kelkdeko da kilometroj ĉirkaŭ la urbeto 
Kango, sidejo de la regna kortego. La lasta saracena 
ofensivo, ordonita de la ŭalio Ukbo, verŝajne restarigis 
en la regiono la araban povon, kaj la situacio similis al 
tiu de la jaro 722, antaŭ la batalo de Kovadongo. Sed 
ĉi-foje, prudente, la muzulmanoj ne volis riski batali en 
tiu montara teritorio. Eĉ se ili venkus tie, la kosto estus 
pli granda ol la atingebla profito. 

Tamen la situacio tiam ne estis la sama kiel dektri jarojn 
antaŭe. Ĉi foje la rezistantoj kontraŭ la araba povo ne 
estis nur montaranoj. Estis inter ili ankaŭ milite spertaj 
kaj ambiciaj gotoj (iuj el ili eĉ estis enparencigitaj kun 
la familio de Pelajo) kiuj estis pretaj batali kontraŭ la 
povo kiun oni efektivigadis ekde Kordovo kaj kiuj estis 
kapablaj profiti ĉiujn cirkonstancojn favoraj al siaj ce- 
loj. Kaj tiaj cirkonstancoj prezentiĝis, ĉefe en la araba 
mondo sed ankaŭ en Kango mem. Fafilo, la filo de Pe- 
lajo estis elektita lciel ties sukcedanto, sed lia reĝado 
daŭris malpli ol tri jarojn, kaj dum tiu tempo li entre- 
prenis nenion notindan; la maŭroj lasis lin pace kaj li 
same pace sin tenis rilate al ili. Lia frua morto okazis 
dum ĉasado, kiam iu urso disŝiris lin. Li havis infanajn 
filojn sed laŭ la kutimoj de la epoko estis nepenseble 
ke iu el ili estu deklarita reĝa heredanto. Same kiel es- 
tis okazinte inter la visigotoj kaj ankaŭ inter la fran- 
koj, la araboj kaj en Bizanco mem, kvankam la hered- 
antoj de la vaka trono ĝenerale apartenas al la reĝa aŭ 
aliaj altrangaj familioj, tamen la decida opcio kutime 
estas rezulto de elektado pli malpli ĝenerale akceptata 
de la altrangularo. Ni vidis ke tiu sistemo estis fonto de 
intrigoj kaj konfliktoj dum la visigota epoko, kaj simile 
okazos de nun en la asturia regno. 

Kiel sukcedanto de Fafilo estis elektita lia bofrato Al- 
fonso, filo de la duko de Kantabrio. Tiu ĉi fakto estis 
decida por la kurso kiun de tiam prenis la historio, 
krome ĉar samtempe okazis kvalitaj ŝanĝoj ankaŭ en la 
araba mondo. En Magrebo okazis granda ribelo kiu 
devigis la kalifon de Damasko, Hiŝamo, sendi al Okci- 
dento egan armeon komandatan de Kultumon. Fine de 
la jaro 739 ribelis en Andaluzio (araba Iberio) la berbe- 
roj en la nord-ŭesta regiono kaj marŝadis kontraŭ Kor- 


dovo. La armeo de la Kalifejo estis venkita en Afriko, 
sed la andaluza ŭalio permesis al la restaĵoj de la venk- 
ita armeo pasi al la duoninsulo por kontaŭbatali la ri- 
belintajn berberojn. La andaluzaj trupoj fidelaj al la 
Kalifejo, kun la helpo de la novalvenintoj, venkis la 
ribelintojn, sed sekve estiĝis malakordo inter la venk- 
intoj kaj estiĝis en la andaluza regno internaj militaj 
konfliktoj kiuj daŭris du jardekojn. Sed en la Kalifejo 
estis problemoj eĉ pli gravaj ol tiuj okazantaj en ĝia 
iberia regiono. En la jaro 750 la dinastio de la Umejoj, 
regantaj en Damasko, estis ekstermita rezulte de iu 
komploto kiu entronigis alian dinastion, tiun de la Aba- 
sioj. E1 la ĝenerala masakrado de la Umejoj saviĝis nur 
unu junulo, Abd-al-Rahmmano, kiu sukcesis eskapi kaj 
post kaŝe trairi nord-afrikon alvenis al Andaluzio en la 
jaro 755. Inter la muzulmanaj fortoj intermilitantaj ĉi 
tie li havis malamikojn kaj amikojn; post lia aldoniĝo 
al ĉi lastaj, la batalado kontraŭ siaj malamikoj daŭris 
ĝis la jaro 756, kiam li surtroniĝis kiel kalifo sen- 
dependa de Damasko. 

En Asturio, la reĝado de Alfonso, la bofilo de Pelajo, 
komencis ĝuste je la komenciĝo de tiuj interarabaj kon- 
fliktoj kaj li reĝis ĝuste dum ties tempo-daŭro. Li mor- 
tis en 757, malmultajn monatojn post la venko de la 
unua Umejo en Andaluzio. Sed li bone sciis profiti la 
cirkonstancojn kiuj malebligis al la muzulmanoj okup- 
iĝi pri Asturio. Estis du jardekoj de grandaj militaj eks- 
pedicioj kiuj ebligis la plifirmiĝo de la regno de As- 
turio. La fortoj de Alfonso okupis la ĉefajn urbajn cen- 
trojn de Galegio. En postaj kampanjoj la armeo de Al- 
fonso, ofte komandata de lia frato Fruelo alvenis ĝis te- 
ritorio de la nuntempa Portugalio: Porto, Brago, Cha- 
ves... kaj eĉ sude de la rivero Duero, puŝante la bere- 
berojn pli suden. Profitante la civilan malakordon de la 
andaluzaj maŭroj, la trupoj de Alfonso trakuris la alt- 
ebenajon alvenante ĝis Avilo, Segovio, Sepulvedo, Ar- 
ganzo, Osmo... kaj easte, ĝis la valo de la rivero Ebro, 
enirante en Mirando, Revengo, Karbonario, Cenicero, 
Alesanco... 

Sed Alfonso ne okupis tiujn lokojn. Li ne disponis je 
suflĉe da armitaj fortoj por establi garnizonojn. Li igis 
mortigi ĉiujn muzulmanojn kiujn li trovis en tiuj urboj 
kaj forportis norden, al la astura teritorio, la kristanojn 
loĝantajn en tiuj lokoj. Helpe de sia frato Fruelo, li 

realigis malplenigon de la teritorio inter la kantabra- 
astura montaro kaj la centra montaro de la duoninsulo. 
Tiamaniere li kreis strategian malplenon sude de la te- 
ritorio kiun li fakte povis kontroli ekde la apudmara 
franĝo norde de la la kantabra montaro. Per tiu rimedo 
li certigis la supervivadon de la eta kaj febla asturia 
regno. La estontaj atakoj de la muzulmanoj kontraŭ 
Galegio, Asturio aŭ Kantabrio devus trairi dezertan te- 
ritorion kie ne eblus la nutrado, kaj per la homoj el- 
prenitaj el la senloĝigita zono estis pligrandita la krist- 
ana loĝantaro preta kontraŭrezisti la invadantojn. 

La granda enmigrado de sudaj enloĝantoj okazigis en 
Asturio kaj Kantabrio ian neatenditan efikon: la ro- 
manigon de tiuj regionoj. Tio, kion dum kelkaj jarcen- 
toj ne estis atinginte la romianoj kaj la visigotoj, estis 
plenumita de la novenmigrintoj. La efiko de la trans- 
lokigo de amasoj de loĝantoj el la centra regiono de 
Hispanio efektiviĝis en kelkaj terenoj, inter ili la jura 
ĉar la nova loĝantaro alportis el siaj devenlojoj kuti- 
mojn kaj leĝojn ne ekzistantaj ĝis tiam en la longa kaj 
larĝa franĝo inter la maro kaj la kantabra montĉeno. 
Sed tiu efiko estis eĉ pli notinda en kio rilatas al la reli- 
gio kaj la lingvo. Tio estas, plenumiĝis ekde tiam la 
kristanigo de Asturio kaj Kantabrio, kiu ĝis tiam estis 
tre supraĵa, aŭ eble tute nula. En la lingva tereno, la efi- 
ko de la nova loĝantaro estis la latinigo de tiuj nordaj 
regionoj, t. e. la posta naskiĝo de la kastilia kaj la as- 
tur-leona lingvoj anstataŭante la idiomojn antaŭe pa- 
rolatajn tie, kiuj ankoraŭ estis tiuj ekzistintaj antaŭ la 
alveno de la romianoj, idiomoj eble parencaj al la eŭs- 
ka kiun ankoraŭ oni parolas nuntempe en Vaskonio. 
Alfonso mortis en la jaro 757. En Kordovo, kiel dirite, 
Abd-al-Rahmmano estis sukcesante preni la kontrolon 
de la andalzia regno. Do, la situacio kvalite ŝanĝiĝis por 
la asturia regno, kiu de tiam estis regata de Fruelo, filo 
kaj sukcedinto de Alfonso. Laŭ la kutimo, li estis for- 
male elektita de la altrangularo de la regno. Li devus 
alfronti pli firman maŭran povon ol sia patro, ĉar de 
tiam la kalifo de Kordovo povis sendi militajn ekspedi- 
ciojn kontraŭ la norda kristana regno. Fruela devis stari 
je la defensivo laŭlonge de iaj regn-limaj linioj ekster- 
ordinare etendigitaj elcde Vaskonio ĝis Galegio. Sed 
krom la eksteraj atakoj far la muzulmanoj, Fruelo devis 
alfronti ankaŭ la internajn malfacilaĵojn de regno kiu 
ampleksis regionojn kun malsamaj etniaj komunumoj. 
Krom la jam menciitaj nov-enmigrintoj estas la fakto 
ke la loĝantaro de la ambaŭflankaj esktremoj de la reg- 
no, Galegio kaj Eŭskio, apartenis al etnioj tute malsa- 
maj ol la asturoj kaj kantabroj. Tiuj flankaj regionoj de 
la astura regno ne estis travivintaj la ribelon kontraŭ la 
maŭroj; ili estis konkeritaj per la militaj ekspedicioj de 
la patro kaj la onklo de Fruelo. Do ĉi tiu reĝo devis al- 
fronti eksterajn militojn kontraŭ la saracenoj kaj ankaŭ 
internajn konflitojn en Vaskonio kaj Galegio. 

Kvankam ne abundas la historia dokumentaro pri tiu 
periodo ŝajnas certe ke okazis iu milita atako en Gale- 
gio, kiu kulminis per granda venko de la armeo subko- 
mande de Fruelo. La arabaj fontoj diras nenion pri tiu 
batalo, kaj la astura kroniko kiu priraportas ĝin provi- 
zas neverŝajnan informon. Laŭ tiu kroniko estis mort- 


igitaj, far la astur-kantabra armeo, 54.000 maŭrojn, kaj 
estis kaptita ties estro Omar, kiu laŭ la sama kroniko, 
estis filo de la kalifo Abd-al-Rhamano, kiun senkapigis 
la reĝo Fruelo mem. Eble la batalo kaj la kristana ven- 
ko okazis sed la ceteraj informoj provizitaj de la astura 
kroniko estas evidenta troigo. Kelkajn jarojn poste iu 
muzulmana armeo eniris en la teritorio de Alavo. Pri 
ĝi, jes ja, informas la arabaj historiistoj, eble pro tio ke 
ĉi-foje la maŭroj atingis gravan venkon. Komandis tiun 
kampanjon Badr, amiko de Abd-al-Rahmmano. Li ba- 
talis en tiu terzono, devigis ties enloĝantojn pagi tri- 
buton al Kordovo kaj forportis ostaĝojn tiudestinen ce- 
le certigi la submetiĝon de tiu regiono. 

Temis, sendube, pri grava venko, sed nesufiĉa, tamen, 
por endanĝerigi la asturian regnon. Ĉi tiu jam estis 
konsiderinde plifirmigita, kaj dume la andalucia regno 
aŭ kalifejo jam ne plu reprezentis la forton kaj la am- 
plekson de la Kalifejo de Damasko el kiu ĝi iam estis 
parto. Krome la danĝero je interna malkordo ne estis 
tute malaperinta en tiu regno. Interna malakordo estis 
ankaŭ en la regno de Fruelo. Li devis batali kontraŭ 
vaskoj, kiuj ne volis plu dependi de tiu nova regno kies 
politika centro estis en Kango, Asturio. Eble la impos- 
toj kiujn ili devis pagadi por ĝia subtenado ne estis pli 
mildaj ol la tributoj postulitaj de la saracenoj. Fruelo 
devis militi kontraŭ ili kaj atingis venkon tie. E1 tiu 
kampanjo, laŭ la milita kutimo de la epoko, la astura 
reĝo postulis kaj forportis ostaĝojn, kaj inter ili estis iu 
junulino nomata Munia, el kiu li enamiĝis kaj generis 
el ŝi idon kiu ludos gravan rolon en nia historio. Ankaŭ 
en Galegio devis batali Fruelo por sufoki la ribelemon 
tie estiĝinta kontraŭ lia regado. 

Oni atribuas al ĉi tiu reĝo la fondadon de la urbo Ovie- 
do, kiu poste iĝos la kortego de la regno kaj nuntempe 
estas la ĉefurbo de Asturio. Sed li ne translokigis tien 
la kortego; dum lia vivo ĝi daŭre restis en Kango. Eble 
li pensis fari iam tiu translokigo sed malpermesis al li 
fari tion lia frua morto. Ŝajnas, tamen, ke en Oviedo li 
igis konstrui palacon en kiu, laŭŝajne naskiĝis Alfonso, 
la filo kiun Munia naskis al li. Li igis konstrui ankaŭ 
kelkajn monahejojn kaj preĝejojn en Oviedo kaj en 
aliaj lokoj. Ankaŭ lia patro, Alfonso la 1-a, estis kons- 
truinta tiutipajn religiajn centrojn, kaj multe pli liaj 
sukcedintoj. Multaj el tiuj religiaj domoj pludaŭras an- 
koraŭ nuntempe kaj ili havas specialan intereson de ar- 
kitektura vidpunkto ĉar apartenas al iu stilo specifa de 
ĉi tiu regiono: la t. n. astura praromaniko. Ilia kons- 
truado sendube enkadriĝas en la celo akceligi la krist- 
anigon de la regiono. Ili estis la unuaj kristanaj temploj 
konstruitaj en Asturio; oni ne konas pli antikvajn preĝ- 
ejojn en ĉi tiu territorio. 

La rilatoj de Fruelo kun lia frato Vimarano ne estis 
bonaj; la reĝo mortigis sian fraton propramane. La kro- 
nikoj de la regno ne provizas multe da informo pri ĉi 
tiu afero. Ŝajnas ke Vimarano ambiciis la tronon kaj 
estis gajnante la simpation de la aristokrataro de la reg- 
no. Se tiel, la faro de Fruela ne solvis la situacion ĉar 
tiu reĝo baldaŭ poste estis murdita rezulte de konspiro 
de la aristokrataro pri kiu la kronikoj ne alportas mul- 
tajn detalojn. 

Se Fraelo havis intencon translokigi la kortegon al 
Oviedo, de li fondita, lia trofraa morto malpermesis al 
li realigi tiun planon. Li estis murdita en Kango, en la 
jaro 768, kaj tie estis elektita kiel reĝo lia lcuzo Aure- 
lio. Sed ĉi tiu, jes ja, forlasis Kangon kaj establis sin en 
siaj feudaj posedaĵoj en Langreo, la alta parto de la va- 
lo de la rivero Nalono. Kompreneble, estus nepenseble 
ke oni kronu kiel reĝo la etan filon de Fraelo pro la 
kialoj kiujn ni jam eksplikis kaj krome pro la fakto 
mem ke la eta Alfonso estis filo de la malamata Fruelo. 
Aŭrelio havis nek edzinon nek gefilojn, kaj lia reĝado 
daŭris nur ses jarojn. Dum tiu tempo li vivis pace kun 
la muzulmanoj; iuj historiistoj supozas ke li inter- 
akordis kun la kalifo de Kordovo pagi al ĉi tiu tributon 
kiel vasajlo, kvankam la asturaj kronikoj diras nenion 
pri tio. Estas verŝajne ke okazis tiele; la interakordo es- 
tus konvena por Aŭrelio ĉar la kosto de tributo certe 
estus pli malalta ol la kosto de milito, kaj krome estus 
konvena ankaŭ por la kalifo ĉar ĝuste en tiu jaro 768 
rekomenciĝis por li problemoj en ties andaluzia regno. 
Ja, okazis du ribeloj kontraŭ la aŭtoritato de Abd-al- 
Rhamano kiuj ne estis plensufokitaj ĝis la jaro 777. 

Sed ankaŭ Aŭrelio devis alfronti problemojn en sia 
propra regno. Temis pri ribelo de la servutuloj; la as- 
turaj kronikoj, t. e. la Albeldensa kaj alia verkita en la 
epoko de Alfonso la 3-a, 
mencias la eventon sed ne 
alportas informon interesan 
por la nuntempa interpret- 
ado de la konflikto. Ekzem- 
ple, oni ne konas la naturon 
de la tieaj servutuloj; estas 
klare ke temis pri la kam- 
par-laboristoj de la feŭd- 
ecaj posedaĵoj de la nobel- 
aro, sed oni ne scias ĉu te- 
mis pri maŭraj milit-kapt- 
itoj aŭ alitipaj servutuloj. 

Ankaŭ oni ne konas la lokon de la ribelo, ĉu Asturio, 
Galegio, ambaŭ... nek la teritorian amplekson de la 
konflikto kaj ĉi ties daŭron. Oni scias, tamen, ke la 
ribelo estis sufokita kaj la servutuloj denove submet- 
itaj al ties feŭd-sinjoroj. 

La reĝo Aŭrelio mortis en la jaro 774, kaj laŭ la tiama 
kutimo, la aristokrataro elektis novan monarĥon. La 
elektito estis iu nobelo nomata Silo. Li estis la edzo de 
Adosinda, fratino de Fruelo, filino de Alfonso la 1-a 
kaj nepino de Pelajo. Notindas ke kvankam la krono ne 
estis heredebla laŭ la modernaj kriterio, sed per elekt- 
ado, tamen la elektitaj monarkoj en la Asturia Regno 
apartenis al la familio de Pelajo aŭ familioj boparenc- 
iĝintaj al ĝi. Ankaŭ ĉi tiu reĝo, Silo, vivis en paco kun 
la muzulmanoj. Rimarkindas ke kiam li estis kronita, 
en la jaro 774, ankoraŭ ne estis finiĝintaj la politikaj 
kaj militaj problemoj de Abd-al-Rahmmano. Kaj se vere 
ekzistis tiu vasajleca interakordo de la astura regno kun 
la kalifo lciun iuj historiistoj supozas, sendube ĝi daŭre 
estis valida. La asturaj kronikoj eksplikas la kaŭzon de 
la pacaj rilatoj de Silo kun la saracenoj per la latin- 
lingva esprimo ob causam matris , kaŭze de sia patrino, 


sed ne estas klara la signifo de tiu esprimo. La histori- 
istoj ne kapablas klarigi la misteron de tiu lingva for- 
mulo. Ĉu Silo estis filo de iu maŭrino? Ĉu lia patrino 
estis iu edzino aŭ kromvirino en la haremo de kalifo 
kiel ostaĝino? La historiistoj ne povas respondi tiujn 
demandojn, sed la verkistoj de romanoj kun historia 
fono temantaj pri tiu epoko ellaboras siajn proprajn te- 
oriojn kaj spekulativas laŭvole pri la afero. Silo trans- 
lokigis la kortegon al Pravio, en la malalta parto de la 
valo de la Nalon-rivero, kie troviĝis sia feŭdo. 
Menciindas ke la reĝado de Silo koincidis kun la inter- 
veno de Karlomagno en Hispanio (jaro 778), kio signi- 
fis kromajn problemojn por la andaluzia kalifo. Post la 
retiriĝo de la armeo de la franca reĝo, Abd-al-Rahm- 
mano entreprenis, en la jaro 781 punan militkampanjon 
en la valo de la rivero Ebro por venĝi al la kulpuloj de 
la franca invado. Dume Silo, kvankam li ne devis militi 
kontraŭ la muzulmanoj, tamen li, jes ja, devis entre- 
preni internan militon en sia regno ĉar denove estis 
separatisman ribelon en Galegio, kaj ŝajnas ke ne temis 
pri malgrava afero de iu(j) gravulo(j) aŭ grapo(j), sed 
la tuta popola loĝantaro de la regiono implikiĝis en la 
ribelo. Fakte, eĉ oni organizis konsiderinde gravan ga- 
legan armeon kiu konstituis seriozan minacon por As- 
turio, sidejo de la centra povo de la regno. Silo batale 

kontraŭfrontis tiun armeon 
en Monto-Kupejro, en la 
teritorio de la nuna provin- 
co de Lugo. La venko de 
Silo en tiu batalo estis de- 
cida por la definitiva unu- 
iĝo de Galegio kaj la cetero 
el la Asturia Regno; fakte, 
de tiam la nomo de tiu reg- 
no en la mezepokaj kroni- 
koj plejofte estis Galegia 
Regno, ne Asturia Regno. 
Se la antaŭaj reĝoj igis 
konstrui kelkajn praromanikajn preĝejojn kaj monaĥ- 
ejojn, Silo superis ĉiujn ili pro la nombro kaj graveco 
de tiuj kiujn ili ordonis konstrui, ĉefe en Pravio. 

La reĝino Adosinda havis grandan influon sur sia edzo, 
kaj profitis ĝin favore al sia nevo, Alfonso, la filo de la 
murdita reĝo Fraelo kaj de la vaskino Munia. Si dediĉ- 
iĝis prepari la vojon por ke iam Alfonso iĝu reĝo, ĉar 
krome la reĝa geparo Silo-Adosinda havis neniun idon. 
Dum la reĝado de Silo, Alfonso rolis, dank’ al la apogo 
de sia onklino Adosinda, kiel mastro de la reĝa palaco 
de Pravio. Kiam mortis Silo, en la jaro 783, Alfonso 
estis junulo aĝanta, proksimume, dudek jarojn. Tiam 
lia onklino sukcesis ke oni elektu lin kiel reĝon. 

Sed tiu unua reĝado de Alfonso la 2-a daŭris malmulte. 
Okazis puĉo de tiu parto de la nobelaro kiu ne deziris 
la reĝadon de iu filo de Fruelo. La kandidato de tiu par- 
tio estis Maŭregato, duon-frato de Adosinda. Same kiel 
ŝi, li estis filo de Alfonso la 1-a, sed lia patrino estis iu 
maŭra servutulino, tial oni asignis al li tiun nomon: 
Maŭregato. La apogoj al li sufiĉis por nuligi la elekt- 
adon de Alfonso kaj ĉi tiu devis rifuĝi ĉe siaj vaskaj 
parenculoj, kaj Adosinda devis iĝi monaĥino. 



Praromanika preĝejo de Sankta-Johano de Pravio, 
konstruita dum la reĝado de Silo 

Kvankam la kronikoj de kiuj ni dependas ne estas tre 
eksplicitaj pri la afero, oni povas supozi ke la venko de 
Maŭregato estis nek facila, nek rapida, nek sensanga. 
Eble en Kordovo oni eksciis pri la malkonkordo en la 
asturia regno ĉar la muzulmanoj entreprenis militkam- 
panjon kontraŭ ĝi. Sed el tiu atako laŭŝajne la maŭroj 
ne atingis grandan profiton: eble ĝi pli utilis por ke la 
asturianoj ĉesigu sian malakordon cele kontraŭbatali la 
komunan malamikon. Kvankam pli verŝajne Maŭrega- 
to devis daŭrigi pagi tributon kiel vasajlo de la Kalif- 
ejo, same kiel siaj antaŭintoj. Ĉi-foje eĉ la kristanaj 
kronikoj temas pri tiama tributo al la saracenoj; la tra- 
dicio temas pri tributo kiu konsistis en la ĉiujara trans- 
dono de cent virgulinoj al la maŭroj. Sendube estis 
pagenda tributo sed dubindas ĉu ĝi konsistis el tiutipa 
pago; pli verŝajne temis pri alitipa lcarno, t. e. bovinoj. 
Sed, kiel dirite, estas tre malabunda la historia informo 
pri la reĝado de Maŭregato, eĉ pli malabunda ol tiu je 
kiu ni disponas pri la antaŭaj reĝadoj. Cetere la kalifo 
de Kordovo ne multe povis okupiĝi pri la norda krista- 
na regno; li daŭre havis problemojn de konspiroj kaj 
komplotoj en sia propra regno. Do Maŭregato povis vi- 
vi pace dum la cetero el sia reĝado. 

Inter la malabunda informo pri la epoko elstaras tiu ri- 
late al la religia situacio en la asturia regno kaj ankaŭ 
en la cetero el Hispanio. Sub la muzulmana dominado 
la kristanoj daŭre povis praktikadi sian religion, kaj en 
Asturio, impulsite de la reĝa dinastio, oni estis metante 
finon al la lastaj restaĵoj de la paganismo. Sed ene de la 
hispana kristanismo estis okazante io. Kiel sciate, kiam 
okazis la araba invado ankoraŭ oni ne estis metinte fi- 
non al la sekvoj de la kverelo de la arianoj kun la ofi- 
ciala dogmaro de la katolika eklezio. Kiel lasta espri- 
mo de tiu teologia kverelo en Iberio okazis ĉi tie ia re- 
naskiĝo de la «adoptismo», antikva doktrino, de la 3-a 
jarcento, kiu estis deklarita hereza siamomente. Ĝia 
reflorado en Hispanio en la 8-a jarcento povas esti kon- 
siderata kiel la lasta tranĉeo de la estingita arianismo. 
Ja, la adoptismo estis kvazaŭ mezpunkto aŭ sinkret- 
ismo de la ariasmo kaj la ortodoksa katolika dogmaro. 
Grava novaĵo estis tio ke inter la hispanaj episkopoj 
kiuj alprenis tiun adoptisman doktrinon estis Elipando 
la ĉefepiskopo de Toledo. La ĉefepiskopo de tiu urbo 
estis, jam de antikve, la primaso de la kristanoj de 
Hispanio. Se la poziciiĝo de Elipando estis grava por 
ĉiuj kristanoj de la Iberia Duoninsulo, multe pli estis 
por tiuj de Asturio kie tiam ankoraŭ ne ekzistis iu epis- 
kopejo kaj rekte dependis de tiu de Toledo. La opono 
al la hispana adoptismo venis el la franca kortego, el 
kie estis sendita la episkopo Egilo. Plejmulte el la his- 
panaj kristanoj rifuzis la francan influon kiun oni volis 
efektivigi per Egilo. Tamen, paradokse, la defendo de 
la ortodokseco kiu venis de Romo tra Francio estis al- 
prenita ĝuste en Asturio ĵuse kristanigita, pli konkrete 
en Kantabrio. 

La centro de la rezisto kontraŭ la adoptisma doktrino 
en la asturia regno estis la monaĥejoj de Ljebano, en 
Kantabrio. Elstaris tie la figuro de iu monaĥo nomata 
Beato, same erudidicia kiel pasia. Li estis la aŭtoro de 
tiu fama manuskripto de komentarioj al la Apokalipso 


konata kiel Beato de Ljebano. Tiu monaĥo sinĵetis al 
la polemiko kun Elipando. Li, simpla monaĥo, kuraĝis 
cenzuri la ĉefepiskopon de Toledo, primason de la his- 
pana eklezio, kaj kondamnis ĉi ties adoptisman doktri- 
non, kaj diskonigis tra la asturia regno sian cenzuron. 
Por kuraĝi entrepreni tiun atakon al la ĉefepiskopo de 
Toledo, sendube Beato havis la apogon de la reĝo 
Maŭregato. Elipando replikis mendante al alia astura 
monaĥo, Fidelio, kontraŭoponi la tezojn de Beato. Ro- 
mo apoĝis ĉi lastan; la polemiko ĉesis nur post la mor- 
to de Elipando. Notindas ke la afero de la adoptismo 
utilis al la kortego kaj la episkoparo de Francio por 
malfortigi la influon de la hispana klerikaro, kaj utilis 
ankaŭ al la muzulmanoj (ili promociis Elipandon) por 
malaltigi la gravecon de Jesuo-Kristo kiu, laŭ la adopt- 
isma doktrino, perdas sian karakteron de Dia Filo por 
resti kiel nura profeto, ne pli alta ol Mahometo, la pro- 
feto de la muzulmanoj. 

Alia religia afero kiu havis okazon dum la reĝado de 
Maŭregato estis la teorio de la predikado de la apostolo 
Sankta Jakobo en Hispanio. Tiu teorio, sen historia 
bazo, jam ekzistis en kelkaj lokoj for de Hispanio ekde 
la antaŭaj jarcentoj. Sed ĉi tie unuafoje oni parolis pri 
tiu temo post tio ke Beato de Ljebano inkludis ĝin en 
sian faman ilustritan manuskripton de Komentarioj al 
la Apokalipso (en la jaro 786). Tiutempe, en iu liturgia 
himno, per kiu oni petis la benon por la reĝo Maŭre- 
gato oni invokas la apostolon Sanktan Jakobon kiel 
protektanton kaj patronon de Hispanio. Eble la verk- 
into de tiu himno estis la monaĥo Beato mem. La pre- 
tendita malkovro de la tombo de la apostolo en Galegio 
ne okazis tiam sed kelkajn jarojn poste, dum la reĝado 
de alia monarko. Tamen, nedudeble, la radikoj de la 
kulto al Sankta Jakobo estiĝis en tiuj jaroj. 

Per iu antaŭa numero de ĉi tiu revuo, Heleco, speciale 
dediĉita al la kulto de Sankta Jakobo en Hispanio, ni 
eksplikis ke estas tute ne verŝajna la predikado de tiu 
apostolo en Hispanio kaj la malkovro de lia tombo en 
ĉi tiu lando. Vidu nian argumentadon en la ret-paĝoj: 
http://carleos.epv.uniovi.es/~faustino/heleco/85/15 
http://carleos.epv.uniovi.es/~faustino/heleco/85/16-17 
http://carleos.epv.uniovi.es/~faustino/heleco/85/18-19 
Maŭregato mortis, sen idaro, antaŭ la finiĝo de la sesa 
jaro de sia reĝado. Tiam neniu en la asturia kortego 
memoris pri Alfonso, la filo de Fruelo, kiu restis kun 
sia familio en Vaskio. Oni elektis kiel reĝo Bermudon, 
frato de la reĝo Aŭrelio. Male ol sia frato Aŭrelio kaj 
sia kuzo Maŭregato, Bermudo, jes ja, kvankam li estis 
kleriko, havis filojn. Tio estas tre grava ĉar li, Bermudo 
estas la plej antikva reĝa praulo de ĉiuj reĝaj dinastioj 
en Hispanio (kaj en aliaj lokoj) ĝis la nuna monarko de 
Hispanio, Filipo la 6-a. Ankaŭ aliaj reĝoj aŭ reĝaj pre- 
tendantoj de Eŭropo estas posteuloj de tiu Bermudo. 
Kaj tamen li reĝis dum mallonga tempo, apenaŭ du 
jaroj, kaj kiam li abdikis kaj retiriĝis al iu monaĥejo, 
sukcedis lin neniu el siaj filoj. 

Bermudo suferis severajn malvenkojn okaze de muzul- 
manaj atakoj en Alavo kaj Galegio. Li konsideris ke 
por alfronti tiujn militajn ofensivojn estus necesa la 
elektado de homo pli juna ol li. 

Post la morto de la Kordova lcalifo aŭ emiro Abd-al- 
Rahmmano, en la jaro 788, sukcedis lin lia filo Hiŝa- 
mo. Filo sed ne unuenaskito; li devis konkuri kun sia 
pliaĝa frato por kontroli la povon de la andaluzia kalif- 
ejo. Kiam fine li sukcesis certigi al si la kalifan tronon, 
li entreprenis militojn kontraŭ la “politeistoj”. La mu- 
zulmanoj nomis per tiu termino la kristanojn tial ke ĉi 
ties kredero de la Triunuo estis vidata de la mahomed- 
anoj kiel koncepto kiu kontraŭas la dian unuecon. 
Hiŝamo, ja, estis tre religia homo; li finigis la konstru- 
adon de kordova moskeo komencita de lia patro. Kun 
lia entroniĝo komenciĝis por la Asturia, aŭ laŭnome 
Galegia, Regno etapo de gravaj militaj ofensivoj. Hiŝa- 
mo komprenis ke tiu kristana regno norde de sia anda- 
luzia regno meritis pli grandan atenton ol tiu kiu ĝis 
tiam dediĉis al ĝi lia patro. Li decidis ke tiu danĝera 
regno devus esti detruita, kaj kvankam li komprenis ke 
la tasko ne estis facila, li ne dubis pri la militista super- 
eco de la kalif-lando. 

En la jaro 791 du ekspedicioj eliris kontraŭ la norda 
regno, kiu tiam estis reĝata de Bermudo. Unu el ili, 
subgvide de Abu Utman Ubaid Allah, grava generalo 
de Abd-al-Rahmmano, adresiĝis ataki Alavon kaj Bar- 
dulion, primitiva nukleo de tio kio poste nomiĝus Kas- 
tilio, kaj atingis tie gravan venkon kaj okazigis grandan 
masakron al la kristanaj trupoj. La alia maŭra armeo 
estis komandata de Jusuf ben-Bujt, alia grava militisto 
de la antaŭa emiro; ĝi atakis Galegion, profunde eniris 
en tiun regionon, okazigis egan dispredadon. Kiam ĉi 
armeo estis triumfe revenanta troviĝis en la zono de 
Bierzo antaŭ armeo komandata de la astura reĝo Ber- 
mudo kiu intencis tranĉi ĝian retiriĝon. La batalo inter 
ambaŭ armeoj estis katastrofa por la trupoj de Bermu- 
do. Ĉi tiu komprenis ke li ne estis persono kapabla al- 
fronti tiutipan militadon. En septembro de tiu jaro 791, 
en kies printempo li suferis tiom kolosan malvenkon, 
Bermudo abdikis la kronon de la astura regno favore al 
la juna Alfonso, la filo de Fruelo, kiu jam estis pro- 
klamita reĝon je la morto de Silo kaj devis rifuĝi en 
Eŭskio kiam Maŭregato puĉis kontraŭ li. 

Ŝajnas ke ĉi foje ne estis necesa nova elektado, t. e. 
aklamado far la militista kaj nobela altrangularo, de 
Alfonso. Sed, jes ja, la nova reĝo postulis la plenum- 
adon de ceremonio uzata en la visigota regno kaj en la 


bizanca imperio sed neniam antaŭe farita en Asturio: la 
religia sankt-oleado. Tiu ceremio de kronado de la reĝo 
Alfonso okazis la 14-an de septembro. De tiam, la no- 
va reĝo devis alfronti la saracenajn militajn atakojn 
kiuj, preskaŭ ĉiujare, puŝis kontraŭ lia regno en ties du 
ekstremaj flankoj, kiuj estis la plej feblaj. Alfonso 
elektis kiel sidejo de sia kortego Oviedon, la urbo fon- 
dita de lia patro Fruelo kaj kie li naskiĝis. 

La du kordovaj generaloj kiuj atingis gravajn venkojn 
en 791 batalante en Galegio kaj Alavo mortis antaŭ la 
entrepreno de novaj maŭraj ekspedicioj kontraŭ la nor- 
da kristana regno. Hiŝamo anstataŭigis ilin per du ku- 
zoj liaj: Abd al-Malik kaj Abd al-Karim. Jam en la jaro 
792 Abd al-Malik atakis tra Alavo, sed la ĉefaj atakoj 
okazis poste kaj efikis kontraŭ Asturio mem. Sed la as- 
turianoj kaj ceteraj homoj de tiu regno ne estis la solaj 
kristanoj aŭ “politeistoj” kiujn Hiŝamo volis ataki. Li 
sin sentis sufiĉe forta por militi ankaŭ kontraŭ la fran- 
koj, antaŭ kiuj estis suferintaj gravajn malvenkojn siaj 
arabaj antaŭuloj. Lia armeo sukcese invadis la terito- 
rion subkontrole de la frankoj en la nordeasto de His- 
panio, la t. n. “Hispana Markio” de la imperio de Kar- 
lomagno, kaj rekaptis la urbon Ĝironon, kiun la frankoj 
estis konkerinte antaŭ ne multe, sieĝis Narbonon kaj 
venkis la dukon de Tuluzo en granda batalo meze de 
kampanjo kiu daŭris kelkajn monatojn kaj dum kiu la 
muzulmanoj atingis grandan milit-predon kaj multajn 
kaptitojn. 

Post tiu venko, Hiŝamo pensis ke estus facile venki la 
asturajn montaranojn kaj cele penetri en ĉi ties mont- 
ĉenoj li ordonis pretigi potencan armeon. En la jaro 
794 denove du islamaj armeoj ekiris kontraŭ la regno 
de Alfonso. Dum Abd al-Karim kondukis sian armean 
korpuson kontraŭ Alavo, Abd al-Malik rekte adresiĝis 
operi ene de Asturio. La grando kaj potenco de sia ar- 
meo permesis al Abd al-Malik alveni ĝis la astura ĉef- 
urbo, Oviedo. En ĉi tiu milito kaj en ĉiuj ceteraj kiujn 
la reĝo Alfonso devis alfronti, li sekvis taktikon kiun 
oni povus nomi gerilo-tipa: li kutime rifuzis, evitis, 
laŭregule batali kontraŭ superaj armeoj, kaj klopodis 
gvati kaj atendi oportunajn momentojn kaj lokojn por 
subite kaj neatendite ataki en kondiĉoj pli favoraj por 
li. Tio signifas ke la muzulmana armeo senĝene povis 
alveni ĝis Oviedo kaj dispredi ĝin. 

La triunfanta armeo intencis foriri el Asturio konfido- 
plene tra la sama vojo per kiu ĝi estis enirinta sendan- 
ĝere. La armeo de Alfonso kaŝe atendis la iradon de la 
maŭraj kolonoj kaj preparis al ili embuskon en iu loko 
nomata Lutos’, en la zono de Grado, kaj tie detruis la 
muzulmanan armeon. La loko de la batalo estis tiom 
favora por la asturaj montaranoj kiel malfavora por la 
regulaj saracenaj trupoj, kiuj ne povis manovri pro 
mallarĝeco de la vojo kiun ili trairis. Ŝajnas ke la araba 
arme-estro Abd al-Malik pereis en tiu batalo. 

Hiŝamo decidis venĝi la suferitan malvenkon kaj en la 
jaro 795 sendis alian armeon al Asturio komandata de 
Abd al-Karim frato de la estro fiaskinta en Lutos. La 
grando de la preparita armeo -dek mil kavalerianoj- 
igas pensi ke oni celis definitive neniigi tiun etan reg- 
non de la nordo de la lando. Eĉ ne en la milito kontraŭ 
la frankoj oni mobilizis tioman kavalerion. Informita 
de la avanco de la araba armeo, la reĝo Alfonso pret- 
igis sian armeon por fermi la vojon de la trupoj de Abd 
al-Karim en la zono de Babio, tra kiu estis enirinta la 
muzulmana armeo de la antaŭa jaro. La 18-an de sep- 
tembro okazis la interfrontiĝo de ambaŭ armeoj. La se- 
zono taŭga por militi estis jam preskaŭ finiĝanta: sen- 
dube la preparado de tiom granda maŭra armeo postu- 
lis plian tempon ol kutime kaj la kampanjo ne povis es- 
ti entreprenata, laŭ kutime, dum la printempo. Ĉiukaze 
la ega forto-supereco de la muzulmanoj permesis al ĉi 
tiuj atingi gravan venkon sur la armeo de Alfonso sed 
ne sukcesis kapti ĉi tiun, kiu fuĝis, kun la cetero el sia 
armeo, tra itinero tre malfacila por la trupoj de Abd al- 
Karim kiuj marŝadis post li. Dum la persekutado, Al- 
fonso decidis operacion de sia kavalerio por iome halt- 
igi la marŝadon de la saracenoj dum la cetero el sia ar- 
meo daŭre retretis. La nova batalo okazis en la valo de 
Kiros’. Laŭ sia geriltipa milit-maniero, la reĝo Alfonso 
serĉis kaj atendis konvenan okazon por ataki la muzul- 
manan armeon en momento kaj loko pli favoraj al li. 
Sed ĉi-kampanje, daŭre la fortuno estis malfavora al la 
astura reĝo. La araba kavalerio disbatis la asturan, kon- 
siderinde malsupera, kaj kaptis ĉi ties estron. Alfonso 
daŭrigis la fuĝon direkte al Oviedo. Sed eĉ ĉi tie li ne 
estis sendanĝera. Abd al-Karim estis decidita kapti la 
reĝon kiel kulmino de la granda venko kiun li estis 
atingante en Asturio, kaj gvidis sian armeon al la as- 
tura ĉefurbo, en kiu ĝi eniris kiam la reĝo Alfonso kaj 
ĉi ties malgranda armeo estis jam foririntaj. En sia has- 
ta fuĝo la astura reĝo estis forlasinta en la urbo la pro- 
vizaĵojn kaj la trezorojn kiujn li gardis en sia kortego. 
Same kiel faris la maŭra armeo la antaŭan jaron, tiel 
faris la trupoj de Abd al-Karim tiujare. La urbo estis 
disrabira kaj ties eklezioj kaj monumentoj detruitaj. 
Sed la araba armeestro ne kuraĝis daŭrigi la kampan- 
jon en Asturio; tiam estis finiĝanta la sezono konvena 
por militi; Abd al-Karim volis eviti katastrofon kiel tiu 
de la antaŭa jaro en Lutos. Do, li decidis forlasi Astu- 
rion kaj kontentiĝi kun la ĝis tiam akirita venko. Ta- 
men ne ĉio estis venkoj por la saracenoj en la tiujara 
milito; dum Abd al-Karim operaciis en Asturio, alia 
maŭra armeo estis enirinte en Galegio kaj okazigis tie 
grandan detruon sed je la retiriĝo suferis atakon de 


kristanaj trupoj kaj povis eskapi nur lasante multenom- 
brajn kaptitojn. La granda sukceso de Abd al-Karim en 
Asturio larĝe kompensis la perdon kiun la muzulmanoj 
suferis en Galegio, sed evidentiĝis ke la ĉefa celo de la 
kampanjo ne estis atingita. Estis klare ke la regno estr- 
ata ekde Kordovo estis kapabla pretigi armeojn invadi 
la regnon de Alfonso, sed eĉ kiam ĝi rezultas venkanta 
tie, neniam ĉi tiu regno sin vidas subriske je malapero. 
Kiam la milit-sezono finiĝas, la muzulmanaj armeoj 
haste forlasas la regionon ne lasante tie garnizonojn 
por kontroli konkeritan teritorion. Do, la kristana reg- 
no, post ĉiu maŭra kampanjo, ĉu ĉi tiu estis sukcesa aŭ 
ne, daŭre konservas sian teritorian integrecon kaj pret- 
iĝas rezisti la atakojn de la sekva jaro. 

Tamen Alfonso komprenis ke li devus serĉi apogon tie 
kie li povus trovi ĝin. Trans la Pirinea montĉeno estis 
la potenca regno de la frankoj estrata de Karlomagno. 
Ĉi tiu, kiel dirite, estis kreinta sude de tiu montaro iun 
provincon de sia imperio, la t. n. “Hispana Markio”. La 
emiro Hiŝamo jam estis provinte ataki tiun teritorion 
kiu, krom la Galegia Regno reĝata de Alfonso, estis 
minaco por la Kordova Kalifejo. La astura reĝo decidis 
pliintensigi la amikecajn rilatojn kun la franka regno 
por alfronti la gravan minacon kiu pezis sur li. Kun la 
frankoj Alfonso interakordis aliancon kontraŭ la ofen- 
sivoj de Hiŝamo. Kadre de tiu pakto, Alfonso edziĝis al 
Berta, parencino de la franka imperiestro. La rilatoj de 
la regno de Alfonso kun la transpirinea franka imperio 
havis efikon kaj rezulton kiun ni iome pritraktos poste, 
sed en kio rilatas al la defendo kontraŭ la militaj ofen- 
sivoj de la kalif-lando, la ŝanĝiĝantaj cirkonstancoj igis 
nenecesa tiun pakton. 

Ja, la 27-an de aprilo de la jaro 796 mortis la emiro Hi- 
ŝamo antaŭ la ekiro de la trupoj preparitaj por la tiujara 
ofensivo. Lia filo kaj sukcedinto, Al-Hakamo, ne povis 
pludaŭrigi tiam la militadon kontraŭ la kristana regno. 
Li devis ne nur kontraŭfronti la ambicion de siaj onkloj 
kiuj aspiris la tronon, sed ankaŭ alfronti la sangan ribe- 
lon de la submetita kristana loĝantaro en Kordovo, Me- 
rido kaj Toledo. Abd al-Karim partianiĝis por la nova 
emiro kaj dediĉiĝis sufoki la ribelojn kiuj estiĝis kon- 
traŭ ĉi tiu. Nur tiam, preskaŭ fine de la milit-sezono, li 
povis entrepreni militon kontraŭ la kristanoj. Sed li ne 
kuraĝis adresiĝi al Asturio mem sed al iu flanka terito- 
rio de la regno, konkrete, tiu zono de Kantabrio kiu 
poste nomiĝis Kastilio (Kastelo-lando) kaj al kiu jam la 
muzulmanoj nomis Al-Kilak (La Kasteloj). La graveco 
kaj tipo je tiu kampanjo, kej ĝenerale ĉiuj aliaj de la 
sekvintaj jaroj, estas difinata per la arab-devenaj vor- 
toj: razio kaj acejfo , t. e. surpriz-atakoj, limigitaj kam- 
panjoj kiuj celis nur atingi milit-predaĵojn, kaptitojn... 
Ja, de tiam la kordovaj kalifoj ĉesis senti intereson pri 
la okupado de tiuj nordaj teroj malriĉaj. Do, en 796, 
Post iome dispredi kantabrian teritorion Abd al-Karim 
haste forlasis Kantabrion post ekscii ke Alfonso estis 
preparante al li embuskon kiel tiu farita en Lutos antaŭ 
du jaroj. La rapideco de la forkuro igis ke al la maŭra 
armeestro mankis tempo por malmunti sian kampad- 
ejon. Lia tendo, kaptita de la asturaj trupoj, estis send- 
ita poste kiel donaco de Alfonso al Karlomagno. 

Poste rekomenciĝis en la islama regno ribeloj kontraŭ 
la emiro. Dum kelkaj jaroj Alfonso estis libera je mu- 
zulmanaj atajoj. Ankoraŭ en la jaro 797 li estis atend- 
anta la ĉiujaran razion sed pasis la tuta milit-sezono kaj 
la saracenoj ne aperis. Printempe de la jaro 798 estis 
Alfonso kiu prenis la iniciativon; profitante la diskor- 
don inter la muzulmanoj li marŝis kun sia armeo sur la 
islama teritorio. Konkrete, li atakis la nordan parton de 
tiu lando kiu nuntempe nomiĝas Portugalio, kie tute ne 
estis atendata la apero de kristanaj trupoj. Alfonso ata- 
kis urbojn kaj faris grandan disrabon ne malpli kruelan 
ol tiu kiun la muzulmanoj estis farinte la antaŭajn ja- 
rojn en Asturio kaj Galegio. La kulmino de tiu venka 
kampanjo estis la kapto kaj dispredado de la urbo Lis- 
bono. Neniam la avo de la reĝo, Alfonso la 1-a, estis 
alveninte tiom sude lciel faris ĉi-foje la dua Alfonso. 
Lia avo neniam transpasis la limon de la rivero Duero. 
Alfonso la 2-a operaciis aŭ raziis la ebenaĵon inter la ri- 
veroj Duero kaj Taĥo. Sed temis pri nura raziado; an- 
kaŭ li ne entreprenis la okupadon de la atakita teritorio. 
Tiu sukcesa ofensivo de Alfonso la 2-a kontraŭ la mu- 
zulmana emirejo okazis kadre de intensa amikeca in- 
terrilato de la kortegoj 
de Oviedo kaj de Aĥeno 
(ĉefurbo de la regno de 
Karlomagno). Almenaŭ 
triokaze, jaroj 795, 797 
kaj 798) estis senditaj 
ambasadoroj de Alfonso 
antaŭ Karlomagno. An- 
kaŭ ĉi tiu sendis peran- 
tojn al la astura kortego, 
kaj ne nur diplomatoj 
sed ankaŭ alitipaj grav- 
uloj, ĉefe religiaj: teolo- 
goj kaj eĉ iu episkopo. 

La celo de tiuj religiaj 
senditoj estis plifortigi en 
la Galegia Regno la po- 

ziciojn kontraŭ la adoptisma doktrino, t. e. la sende- 
pendiĝo de la eklezio de tiu regno de Asturio el la mo- 
zaraba (visigota) klerikaro kies ĉefa religia povo estis 
la episkopoj de Toledo, ĉiam subinflue de la muzulma- 
na povo de Kordovo. La rezisto kontraŭ tiu influo de 
Toledo tiutempe daŭre havis kiel ĉefa figuro tiu Beato 
de Ljebano, akaŭ li amikece intertraktis kun la religiaj 
altranguloj de la kortego de Aĥeno. Kiel grava paŝo en 
tiu proceso de eklezia sendependiĝo rilate al Toledo, la 
reĝo Alfonso kreis la episkopan sidejon de Oviedo. 
Ankaŭ komercistoj kaj konstruo-majstroj venis el la 
franka regno al la astura kortego ĉar la reĝo Alfonso 
entreprenis ambician planon de rekonstruado de Ovie- 
do: palaco, preĝejoj, monaĥ(in)ejoj... La rilato de Al- 
fonso kun la karolida kortego sendube estis tiu de va- 
saleco. Alfonso mem sin difinis kiel “homo” de Karlo- 
magno, kio estis ia maniero deklari sin vasalo de la 
franka reĝo. Fakte la asturia regno funkciis kaj rolis 
kvazaŭ alia “hispana markio” de la karolida imperio. 

La militaj venkoj kaj la florado de la kortego de Ovie- 
do estis rezulto, krom de la helpo kaj favoro de la 



imperio de Karolo la Granda, ankaŭ de tio ke tiam la 
Kordova Kalifejo estis trasuferante egajn problemojn. 
La emiro Al-Hakamo estis alfrontante tiam kelkajn in- 
ternajn ribelojn kaj krome venis al li alia grava interna 
problemo pligravigita de la franka monarko. Du onkloj 
de la emiro, kiuj disputis al li la kronon kaj devis fuĝi 
el la Andaluzia Regno, rifuĝis en la kortego de Karlo- 
magno. Ĉi tiu akceptis ilin kaj, laŭ lia konveno, helpis 
ilin konspiri kontraŭ ĉi ties nevo. Dume Toledo ribelis 
kontraŭ la kalifo favore al alia konspiranto, kaj por 
plimalbonigi la situacion, la maljuna generalo Abd-al- 
Karim apartiĝis el la servo al la emiro Al-Hakamo. En 
la jaro 799 ankaŭ la pamplonanoj ribelis kaj mortigis la 
umejan guberniestron, kaj la frankoj entreprenis pro- 
pran razion kontraŭ la kalifejo kaj avancis sur la kata- 
luna marbordo ĝis la proksimaĵoj de Barcelono. 
Al-Hakamo devis reformuli sian strategion akorde al la 
nova situacio. En la jaro 800 Huesko estis okupita de 
lia onklo Abd-Allah, kaj la frankoj estis komencinte si- 
eĝi Barcelonon. Guste pritaksante la gravecon de la 
astura-franka alianco, la kalifo Al-Hakamo estimis ke 
tiam la plej urĝa tasko estus sendi potencan ekspedicion 

kontraŭ la plej danĝera 
zono, t. e. Navario, kie 
interlimis la astura reg- 
no kaj la franka imperio. 
Por la konkero de Pam- 
plono, Al-Hakamo pre- 
paris en la somero de la 
jaro 801 grandan arme- 
on kaj metis ĝin subor- 
done de sia frato Mu- 
Aŭija. Ĉi tiu verŝajne 
sin konsideris sufiĉe for- 
ta por riski iri tra dan- 
ĝera vojo sufiĉe fermita 
kie eblus embusko, kon- 
krete la interkrutejo de 
Arganzono. La kristanaj 
trupoj povis efektivigi embuskon tiuloke kaj la maŭra 
armeo estis preskaŭ ekstermita. Pereis en la batalo la 
ĉefaj estroj de la muzulmanoj; Mu-Aŭija sukcesis es- 
kapi el la buĉado kaj reveni en Kordovon, sed pereis 
tie du monatojn poste premita de sia respondeco kaj 
tristo pro la katastrofo de la armeo kiun li gvidis. Kaj 
estis plua katastrofo por la Kordova Emir-lando: en la 
jaro 801 Barcelono falis sub la povo de la frankoj. Ta- 
men, ian sukceson li, ja, atingis; liaj trupoj kaptis en 
Merido iun el la onkloj kiuj estis ribelintaj kontraŭ li; 
la ulo estis senkapigita kaj ties kapon oni sendis al Kor- 
dovo. La alia onklo estis amnestiita subkondiĉe de 
transdono de ties filo kiel ostaĝo. Sed malmultaj mona- 
toj post la malvenko de Arganzono alia ribelo kontraŭ 
Al-Hakamo estiĝis ĝuste en tiu norda landlimo de la 
emirejo kun la kristanaj markioj. La ribelintoj estis 
gvidataj de la t. n. Banu-Kasi, nobela hispan-romia 
familio kiu ĝis tiam estis fidela al la muzulmanoj ekde 
la epoko de la araba konkero en la jaro 711. 

Post la superado de tiom da konfliktoj, nur en la jaro 
803 povis la kordova kalifo entrepreni novajn atakojn 


Politika situacio 
en la jaro 814 

kontraŭ la regno de la Alfonso la 2-a. Sed ŝajnas ke 
estis malgrava operacio en Alavo kiu ne havis rimark- 
indajn sekvojn. Tiam, kaj ankaŭ poste, la militaj atakoj 
de la trupoj de la kalifejo kontraŭ la astura regno ne 
estis veraj ofensivoj celantaj neniigi la regnon sed nu- 
raj razioj aŭ aceifoj celante milit-predaĵojn, kaptitojn 
kaj ioma detruo de posedaĵoj de la malamiko. Saman 
karakteron havis la reprezalioj de la trupoj de Alfonso 
en la muzulmana teritorio. En la jaro 805 okazis alia 
muzulmana atako, ĉi-foje kontraŭ Kantabrio; la atak- 
anta armeo estis detruita kaj ties estro, iu 70-jara mal- 
junulo kiu estis partopreninta en la ofensivoj de la 
antaŭaj emiroj, pereis en la batalo. 

Al-Hakamo persistis en la politiko de agresado kontraŭ 
la astura regno, kaj en la jaro 808 sendis novan arme- 
on, ĉi-foje kontraŭ la galegia regiono kaj subkomande 
de lia filo Hiŝamo. La aceifo estis sukcesa sed ne ri- 
markinda de politika vidpunkto. Ŝajnas ke siavice Al- 
fonso entreprenis similan atakon en la jaro 809 en la 
zono de Gvadalaharo ĉar iome priraportas 
la aferon arabaj fontoj. Krome en tiuj jaroj 
la emiro devis alfronti atakojn de la frankoj 
de la hispana markio en la marbordo de Ta- 
ragono. Kaj plej grave estis tio ke novaj ci- 
vilaj diskordoj kulminis per la masakrado, 
laŭordone de la kalifo, de la membroj de 
gravaj nobelaj familioj de la kalifejo. La 
sufokado de la ribelo de Merido postulis al 
Al-Hakamo militon kiu daŭris sep jarojn, 
kaj dume li devis okupiĝi ankaŭ pri aliaj 
problemoj kiuj prezentiĝis al lia reĝado en 
la valo de la Ebro-rivero. 

La problemoj en la kalifejo permesis al Al- 
fonso okupiĝi pri la rekuperiĝo de sia reg- 
no kaj refarado de ĉi ties civilaj kaj religiaj 
konstruaĵoj, tasko al kiu la reĝo estis pli in- 
klina ol al tiu de la milito. Sed en tiuj unuaj 
jaroj de la 9-a jarcento p. K. estis politikaj 
problemoj ankaŭ en lia regno. Laŭ la Al- 
beldensa kroniko, en la dekunua jaro de la 
reĝado de Alfonso ĉi tiu estis detronigita 
far iu ribelulo, kies nomon oni ne mencias. 

La reĝo estis enklostrigita en la monahejo de Ablanjo. 
E1 tiu loko li estis liberigita far iu nobelo nomata Teu- 
dano kaj restarigita en la trono de Oviedo. Tiu konciza 
informo vekas multajn demandojn kiuj restas neres- 
ponditaj. Kio reale okazis? Kiu estis la usurpinto? Cu 
iu pretendanto el la alia branĉo de la astur-kantabria 
dinastio? Ĉu la ribelo estis faro de iu parto el la nobel- 
aro kiu abomenis la pakton kun la karolida kortego? 
Kial oni ne mencias en la kroniko la nomon de la ribel- 
into kvankam, jes ja, tiu de la fidelulo kiu liberigis la 
reĝon? Ĉu la puĉo estis rapida kaj sensanga, aŭ male? 
Kiom daŭris la enfermiteco de la reĝo? Kiamaniere oni 
efektivigis la restarigon de la situacio? Kian destinon 
havis la ribelulo(j)? Ĉiuj ĉi demandoj neniam ricevos 
respondon. Sed en ĉi tiu afero estas iu interesa novaĵo 
pri kiu ni devas atenti. Estas tre rara okazaĵo ke iu mo- 
narko kiu perdis la tronon rekuperu ĝin dank’ al alies 
iniciato kaj bonvolo. Plejofte, kiam iu reganto, eĉ se tre 


potenca, perdas la kontrolon de la faktoroj kaj instru- 
mentoj de la povo, oni kreas pov-vakuon kiu estas tuj 
plenigata, sed de aliuloj, ne de tiu kiu perdis la konduk- 
rimenojn de la regado. Tamen en la kazo de Alfonso la 
2-a, aro da fideluloj agadis laŭmaniere ke la ambicio ne 
estis la sola nek la ĉefa decida faktoro de la politika 
situacio. Se tiu reĝo kapablis veki tian senton en siaj 
regatoj, oni devas agnoski ke li sendube havis multe da 
tiu politika virto kiun oni nomas «karismo». 

Post lia resurtroniĝo (ĉu ni povus temi pri tria reĝado) 
Alfonso profitis la situacion de fakta paco kun la maŭ- 
roj por pludaŭrigi sian ambician planon de konstruado. 
Kadre de la intensa interkomunikado de la kortego de 
Alfonso kun Eŭropo tra la franka regno, en jaro 808 
alvenis al Oviedo iuj italaj oraĵistoj. La reĝo mendis al 
ili la ellaboradon de iuj juvelaj krucoj kiujn ankoraŭ 
oni konservas kaj kiuj nuntempe estas kvazaŭ emble- 
maj simboloj de Asturio. Tra la sama vojo venis ankaŭ 
aliaj teknikoj kiuj influis en la konstruaĵojn de Alfonso. 

Fine de la jaro 812 finiĝis la konstruado de 
la romanika preĝejo de Sankta Salvatoro, 
en la loko kie kvar jarcentojn poste oni sur- 
konstruus la nun ekzistanta gotika katedralo 
de Oviedo. Kiel dirite, multaj aliaj preĝejoj 
kaj aliaj domoj estis konstruitaj en tiu epo- 
ko. Tiam multaj kristanoj de la muzulmana 
teritorio elmigris al la zonoj de la kristana 
regno de Alfonso; ĉi-foje la elmigro estis 
propravola ne kiel milit-kaptitoj, kiel estis 
okzinte dum la reĝado de la alia Alfonso. 
Inter tiuj novenmigrintoj estis ankaŭ kelkaj 
episkopoj kiuj tiamaniere poziciiĝis kon- 
traŭ la adoptisma doktrino en la teologia 
disputo kiu interfrontigis la klerikarojn de 
ambaŭ regnoj. 

Raportante pri la reĝado de Alfonso la 2-a 
post ĉi ties restariĝo en la trono, la kronikoj 
abunde okupiĝas pri la konstruadoj kiujn 
tiu reĝo igis fari, sed ankaŭ pri lia decido 
starigi en la kortego la t. n. «gota ordo» t. 
e. la ceremoniaro kaj kortegaj oficoj de la 
vi-sigota epoko. Eble la rilatoj de Alfonso 
kun la kortego de Karlomagno sugestis al li la 
enkonduko de tiaj palacaj kaj ekleziaj ceremonioj, sed 
estas pri-dubinde ke en la kortego de Oviedo oni estus 
atinginte la splendon kaj la pompon de la iama kortego 
de Tole-do kaj de la tiama kortego de Aĉeno. 

Pro lia alianco kun la imperio de Karlomagno, Alfonso 
sin vidis implikita en la milito kiun la frankoj daŭre 
plutenis kontraŭ la kordova kalifejo. En la jaro 812 iu 
franka armeo subkomande de la princo Ludoviko Pio, 
filo de Karlomagno kaj guberniestro de la suda parto 
de ties imperio, entreprenis kampanjon kontraŭ la mu- 
zulmanoj en la zono de Navario cele plifortigi kaj am- 
pleksigi en tiu flanko la hispanan markion. La emiro 
Al-Hakamo, spit’ al la internaj problemoj devis urĝe 
okupiĝi pri tiu ekstera minaco al sia regno. Urĝe sed ne 
rapide; ĝis la jaro 816, kvar jarojn post la komenciĝo 
de la militaj operacioj de la frankoj en Navario, Al- 
Hakamo ne disponis je preta armeo por batali en tiu 

fronto. La astura reĝo Alfonso la 2-a, kiel aliancano, 
fakta vasalo, de la franka imperiestro, devis meti tru- 
pojn de sia regno en la defendon de la konkerita de la 
frankoj teritorio sude de Pamplono kiam la maŭra ar- 
meo subgvide de Abd al-Karim -rekuperita por la ser- 
vo de la kalifo- pretis ataki la zonon kie interlimis la 
hispana markio kaj la Galegia Regno. La arabaj fontoj 
nomas Ŭadi-Arrin la lokon kie kontraŭfrontiĝis la 
armeoj de la kristanaj kaj la muzulmana regnoj; nun- 
tempaj historiistoj pensas ke temas la zono kiu nun 
nomiĝas Mirando. Tiam la franka armeo estis komand- 
ata de la guberniestro de Pamplono, Velasko. Ĉi tiu 
armeo kune kun tiu gvidata de Alfonso, la reĝo de 
Asturio, kontraŭbatalis la armeon de Abd al-Karim 
vespere de la 25-a de majo de tiu jaro 816. En la araba 
lingvo la vorto ŭadi signifas rivero; eble temis pri la iu 
alfluo de la rivero Ebro, nomata Oroncillo. Dum la ma- 
teno de la menciita tago la saracenoj estis intencante 
transpasi la riveron sed la kristanaj trupoj sukcesis eviti 
tion. Tiuj trupoj, sin konsiderante venkantaj, intencis, 
siavice, transpasi la riveron por ataki la maŭrojn. Sed 
ĉi ties kontraŭatako estis eĉ pli sukcesa kaj okazigis al 
la kristanoj grandan mortigon, kvankam ne atingis de- 
finitivan venkon ĉar fine la kristanaj trupoj sukcesis sin 
defendi en iu proksima monto. Poste ambaŭ malamikaj 
armeoj fortikiĝis sur la tereno defendante siajn pozi- 
ciojn kaj tiu situacio daŭris delctri tagojn, ĝis lciam la 
pluvado igis neeltenebla la situacion de ambaŭ armeoj 
kiuj decidis retiriĝi la 7-an de junio. La araba armeo ne 
sukcesis rekuperi la konkeritan de la frankoj terenon, 
sed la kristanaj trupoj perdis multajn el siaj homoj. 
Ŝajnas ke ankaŭ la araba armeo suferis grandan perdon 
je homoj, kvankam siaj kronikoj priskribas nur la per- 
dojn de la malamiko. Ĉiukaze, poste, dum iuj jaroj, ne 
kontraŭbatalis asturoj kaj maŭroj. La kordova emiro 
devis reiri al siaj internaj konfliktoj kiuj, krome, pliakr- 
iĝis de tiam. Dum la jaroj 817 al 818 okazis granda po- 
pola ribelo, eble revoluci-tipa, en la suburboj de Kor- 
dovo. La kalifo mem estis sieĝita en sia palaco kaj estis 
subdanĝere perdi la tronon kaj la vivon. Sed fine la 
ribelintoj estis venkitaj kaj kruele punitaj. Multaj el ili 
estis ekzekutitaj, iu suburbo estis detruita kaj miloj da 
kordovanoj devis ekziliĝi en Afrikon. Poste, ĝis sia 
morto en majo de la jaro 822, Al-Hakamo devis alfron- 
ti pluajn ribelojn. Du tagojn post lia morto, estis solene 
entronigita lia filo Abd-al-Rahmmano la 2-a. Ĉi tiu 
nomumis kanceliero kaj sekretario la maljunan genera- 
lon Abd al-Karim. Ĉi tiu entreprenis, unu jaron poste, 
novan kampanjon kontraŭ la astura regno dum la nova 
emiro dediĉiĝis al la ĝuado de la favoratinoj de sia ha- 
remo. Post pripensado kaj interkonsultado kun siaj leŭ- 
tenantoj, Abd al-Karim ne kuraĝis rekte ataki la astu- 
ran regionon sed la plej alireblan teritorion de Alavo. 
Resume, temis pri kroma nura razio el tiuj destinitaj al 
nura disrabado sen strategiaj politikaj pretendoj. Plu da 
predado, plu da bruligado de modestaj vilaĝoj... Estis 
la lasta kampanjo de la maljuna generalo; li mortis la 
sekvintan jaron kiam li estis preparante novan kampan- 
jon sed ne kontraŭ la kristanoj sed por sufoki iun novan 
ribelon en la kalifejo. 


Tiam jam estis pasinte iomete pli ol unu jarcento post 
la batalo de Kovadongo. En ĉi tiu epoko la muzulma- 
noj jam estis tre konsciaj pri la danĝero kiu signifis por 
sia superregado en Hispanio la ekzistado de la astura 
regno. Ŝajnas ke la milito kiun Abd-al-Rahmmano la 2-a 
entreprenis en la jaro 825 estis pli ol nura raziado. Ĉi- 
foje oni sendis tri armeojn kontraŭ la regno de Alfonso 
kvankam ne al Asturio mem sed, kromanfoje, al la 
flankaj teritorioj de la regno, t. e. Alavo kaj Galegio. 
Ĉiuj tri armeoj estis komandataj de membroj de la 
umeja familio de la kalifo. Eble la atako al Alavo celis 
altiri al ĉi tiu fronto parton el la militaj fortoj de Al- 
fonso por plifaciligi la ofensivon, far la du ceteraj ar- 
meoj, en Galegio. Alfonso decidis koncentri siajn for- 
tojn en Galegio, la regiono tra kiu eblus al la saracenoj 
pli facile eniri en Asturion. Do la maŭra atako al Vas- 
konio estis tre sukcesa; Ubajd-Allaho, onklo de la emi- 
ro, povis profunde penetri en tiu regiono kaj venki ties 
enloĝantojn, kiujn la muzulmanoj nomis majus , vorto 
per kiu la mahomedanoj nomadis la paganojn; en tiu 
epoko la kristaniĝo de Vaskonio estis preskaŭ nula, 
certe pli supraĵa ol tiu de Kantabrio kaj Asturio. Dume 
la du muzulmanaj armeoj en Galegio, subkomande de 
du kuzoj de la kalifo, atakis tiun regionon tra du mal- 
samaj enirpunktoj cele devigi la reĝon Alfonson dividi 
siajn trupojn. Ĉi tiu devis intensigi la rekrutadon de 
soldatoj por alfrontigi tiom imponan ofensivon. Laŭ sia 
kutimo atendi konvenan okazon kaj serĉi konvenan lo- 
kon por batali, Alfonso sukcesis, pluafoje, fari embus- 
kon al saracena armeo pli potenca ol la sia. Oni ne ko- 
nas multajn detalojn pri la batalo. La asturaj kronikoj 
estas tre lakonaj pri tiuj eventoj, kaj la arabaj fontoj es- 
tas eksplicitaj nur lciam siaj fortoj sukcesas venki. Ĉi- 
kaze estis katastrofo por iu el la armeoj atakintaj Gale- 
gion; eĉ ĝia generalo, Al-Abbas, pereis en la batalo. 
Poste la venkinta armeo de Alfonso povis kontraŭfron- 
ti, en la zono de Kalvoso, la alian armeon, gvidatan de 
Malik, frato de la antaŭa. Ĉi tie ne estis embusko sed 
malkaŝa batala atako, tamen ankaŭ ĉi tie atingis gravan 
venkon la armeo de Alfonso. Ĉi tiu sciis kromanfoje, 
elekti konvenan lokon por ke la orografio de la tereno 
kunlaboru liafavore. La duobla katastrofo en Galegio 
tre impresis la kalifon kaj ĉi ties vezirojn. Ili sin sentis 
devigitaj tuj fari ion kiel reprezalio, kaj decidis ion ne- 
kutiman; ili organizis, tiujare mem, vintran kampanjon. 
Do, en decembro de la sama jaro 825 eliris norden alia 
maŭra armeo, komandata de Faraj ibn-Masarro. Sed 
evidentas ke la plano estis pli modesta ol tiu de la an- 
taŭaj kampanjoj; oni ne pensis ataki Asturion, nek Ga- 
legion. La atako adresiĝis kontraŭ tiu suda parto de 
Kantabrio, kiun la araboj nomadis Al-Kilak (Kastilio, 
Kastel-lando). Ĉi tiu kampanjo, pri kiu oni scias pres- 
kaŭ nenion, devas esti enkalkulita inter la serio de ra- 
zioj kiuj okazigas nenian teritorian ŝanĝon. 

Eble la muzulmana armeo en Kastilio devis tuj reveni 
al la kalifejo kiam komenciĝis tie sinsekva serio da ri- 
beloj kiuj daŭris proksimume tri jar-kvinojn. En Tod- 
miro, Toledo, Merido, Zaragozo... estis separatismaj 
ribeloj kontraŭ la aŭtoritato de Kordovo, sed estis an- 
kaŭ disturboj pro la malkontento de la kristana hispana 

loĝantaro de la andaluzia regno, eĉ en Kordovo mem. 
Tiam estis okazinte, antaŭ malmulte da tempo, la “mal- 
kovro” de la tombo de la apostolo Sankta Jakobo. Jam 
ni vidis ke de antaŭ proksimume kvar-dek jaroj, dum la 
reĝado de Maŭregato, estis disvastiĝinta en la Galegia 
Regno la devoteco al tiu apostolo depost tio ke Beato 
de Ljebano asertis ke Sankta Jakobo estis predikinta en 
Hispanio. Kiam oni malkovris en Galegio, en iu loko 
ne malproksima al la atlantika marbordo, iun antikvan 
tombon pri kiu oni ne sciis al kiu ĝi apartenis, oni tuj 
atribuis ĝiajn postrestaĵojn al la menciita apostolo, kaj 
naskiĝis legendo pri mirakla malkovro de la loko. Ĉu 
kredinte aŭ ne tiujn legendojn, la reĝo Alfonso tuj 
komprenis ke oni povus eltiri politikan profiton, por la 
militado kontraŭ la muzulmanoj, la kredado pri la 
sankteco de tiu tombo, kaj de la loko kie ĝi troviĝis, 
kiu de tiam nomiĝis Kompostelo (Kampo de la stelo). 
La reĝo igis konstrui en tiu loko iu preĝejo kiu poste, 
iĝos la impona katedralo kiu nuntempe ĝi estas. Al- 
fonso, kun sia edzino Berta kaj ceteraj gefamilianoj kaj 
korteganoj pilgrimis al Kompostelo por adori la relik- 
von. Baldaŭ poste tiu loko iĝis destino de grava pil- 
grimado ne nur el la asturia regno sed ankaŭ el aliaj 
eŭropaj landoj, ĉefe Francio. Komence la Jakoba Vojo 
iris tra la interno de la regno, t. e. tra Kantabrio kaj 
Asturio, sed poste, kiam la territorio konkerita al la 
maŭroj etendiĝis pli suden, la vojo pasis tra la valo de 
la Duero-rivero. 

La militaj kampanjoj de la muzulmanoj ne estis finiĝ- 
intaj. Kiam Abd al-Rahmmano sukcesis kontroli la si- 
tuacion en sia andaluzia regno, li denove entreprenis, 
ekde la jaro 838, la ofensivojn kontraŭ la regno de Al- 
fonso. Sed la skemo de tiuj kampanjoj estis la jam kon- 
ata de la razioj kontraŭ Alavo kaj Galegio. Eĉ ne la 
arabaj kronikoj dediĉas grandan atenton priskribi la 
militajn operaciojn de tiu jaro en Galegio. Pli sukcesa 
estis tiu en la zono de Al-Kilak (estonta Kastilio) ĉar la 
emiro mem kuraĝis komandi la trupojn printempe de la 
sekvinta jaro, 839. Li marŝis antaŭ sia armeo ĝis 
Gvadalaharo, sed de tiu loko li decidis reveni en sian 
kortegon ĉar li konstatis ke li ne povis vivi sen la kare- 
soj de la inoj de sia haremo. Estas evidente ke tiorilate 
li multe estis malsimila ol la reĝo Alfonso, al kiu la 
historio asignis la kromnomon de “la Ĉastulo”. Daŭ- 
rigis la gvidadon de la kampanjo la filo de la kalifo, 
Abd-al-Rahmmano. La celo de tiu acejfo estis, pluafo- 
je, Vaskonio. La trupoj de Alfonso ne alvenis ĝusta- 
tempe por eviti la konceman dispredadon kaj egan 
mortigon, sed poste ili faris sian propran razion en mu- 
zulmana teritorio, en la zono de Medinacelo. 

En la jaro 840 oni devis militi denove en Galegio sed 
ĉi foje ne estis kontraŭ razio el la kordova kalifejo. Ĉi- 
foje la batalo, kaj la fina venko, estis kontraŭ alia mal- 
arniko. Okazis ke, kelkajn jarojn antaŭe, serĉis rifuĝon 
en la kristana regno, Mahamtid ibn Abd al-Jabar, iu 
ribelinto kontraŭ la kalifo kiu devis fuĝi el Merido 
kiam sia ribelo fiaskis. Akceptita de Alfonso, li loĝadis 
dum kelkaj jaroj kun sia familio kaj aliaj sekvantoj en 
Galegio, en la valo de Mao ne malproksime de Samoso 
(Lugo). Kiam Galegio estis atakita de la muzulmanoj 


en la jaro 838, Mahamtid sentis deziron reveni en sian 
devenlokon kaj sekrete intertraktis kun Abd al-Rahm- 
mano por perfidi la asturan monarkon, konkeri parton 
el ĉi ties teritorio en Galegio kaj transdoni ĝin al la ka- 
lifo por atingi ĉi ties pardonon. Por plenumi tiun celon 
li dediĉiĝis varbi, ene kaj for de la kristana regno, kelk- 
milon da batalantoj kaj poste organizis sian propran 
dispredadon en Galegio. Alfonso devis klopodi sufoki 
tiun razion antaŭ la alveno de la kutima ĉiujara ekspe- 
dicio de la tmpoj de Kordovo cele eviti la kuniĝon de 
ambaŭ armeo-korpusoj. La ribelinto kiu jam estis ko- 
mencinta disrabi en Galegio sin vidis devigita rifuĝi en 
iu forta kastelo en la marĝeno de la rivero Mao. La 
reĝaj tmpoj sieĝis la kastelon kaj fine sukcesis kapti 
ĝin kaj masakri ties defendantojn. Tiam estis la monato 
majo de la jaro 840, ĝustatempe por povi alfronti la 
tiuprintempan ofensivon de la armeo de la emiro. 

Se kredi la kristanajn kronikojn, la maljuna reĝo Al- 
fonso mem komandis sian armeon en tiuj operacioj en 
Galegio, kaj laŭ la arabaj kronikoj, ĉi-foje la muzulma- 
na armeo venis komandata de la kalifo Abd al-Rhamma- 
no mem. Sed spite al tiom notinda ĉeesto de reĝoj, aŭ 
eble ĝuste pro tio, la kampanjo tute ne estis eksterordi- 
nara. La kronikoj ne priraportas gravajn militajn even- 
tojn. Alfonso estis jam tro maljuna, 80-jara, kaj laca 
batali. Kaj Abd al-Rahmmano denove sentis nostalgion 
pri sia haremo. La poeto Ibn-Samar, kiu akompanis lin 
en la kampanjo, esprimis per jenaj versaĵoj la anim- 
staton de la emiro kiu sopiris al ties favoratino Tarub: 
Mi disdegnis cin, mi disdegnis cin por viziti la mal- 
amikon kaj gvidi kontraŭ li iun gravan armeon. Kiajn 
dezertojn mi trairis en mia vojo, kaj kiajn interkrut- 
ejojn mi devis trairi unu post alian! Bruligita de la 
varmega vento de la tagmezo, tiel bruliga kiu ŝajnis 
kapabla fandigi la ŝtonojn, la pulvo kovras min kiel 
kiraso, kaj mia bela vizaĝo estas deformita pro la for- 
konsumiĝo. 

La dezertoj estis la regiono de Leono kaj Kastilio, kaj 
la interkrutejoj estis la montaroj de Galegio. Bone ke la 
reĝoj spertu la malagrablaĵojn de la militoj se utilas por 
ke ili evitu ĉi-tiujn. Ja, en tiu milito oni ne registris de- 
cidan batalon inter ambaŭ armeoj. En la kampanjo- 
razio de la sekvinta jaro, ankaŭ en Galegio, la araba ar- 
meo ne estis gvidita de la delikata emiro, sed de lia filo 
la princo Mutarrifo. Sendube la kristana armeo ne estis 
komandata de sia 82-jara reĝo. Ĉiukaze estis la lasta 
milito de sia vivo. Li mortis en tiu jaro 842. 

Kiel dirite, en la historio tiu reĝo estas konata kiel Al- 
fonso la 2-a, la Ĉastulo. Kun tiu titolo li aperas en la 
kroniko verkita dum la reĝado de Alfonso la 3-a (866- 
910). Kiel interpreti tiun titolon? Iuj historiistoj opinias 
ke tiu reĝo havis ian seksan nenormalecon. Li, ja, ne 
havis idaron; same estis okazinte al iuj antaŭintoj liaj, 
Aŭrelio, Silo, Maŭregato... Sed, ja, li estis edziĝinta al 
iu princino el la karolida kortego, Berta. Kiu povas cer- 
tigi ke li ne havis geedzan vivon kun ŝi? Eble la titolon 
je «Ĉastulo» li gajnis ĝuste pro tio ke li limigis sin al 
sia seksa vivo kun sia edzino kaj respektis alies edz- 
inojn, kion ne estis ofta kutimo de la altranguloj de tiu 
epoko, nek de ĉiuj ceteraj epokoj. 

Kiam Alfonso la 2-a mortis en la jaro 842, finiĝis por 
la regno kiun li mastris, pli ol 50-jara periodo de inter- 
na paco. Ni substrekas la vorton intema, ĉar la regno 
kaj la reĝo mem estis preskaŭ senĉese batalante dum 
tiu tempo-daŭro. Kaj la militado, foje, plejofte, okazis 
ene de la teritorio de la regno mem. Sed temis pri milit- 
ado kontraŭ ekstera malamiko, ne interna malpaco. 
Ĝuste tio ŝanĝiĝis depost la forpaso de la monarko. Ja, 
la regno kiu naskiĝis en Asturio, kaj kiun en tiu epoko 
oni nomis «Galegia Regno», devis alfronti multajn mi- 
litajn ofensivojn de la Kordova Kalifejo, foje veraj in- 
vadoj, plejofte nuraj razioj aŭ acejfoj. La potenco de la 
kalifejo permesis al si la subtenadon de tiom persista 
ofensivo kontraŭ la kristana regno. Sed ene de la kalif- 
ejo mem ne estis interna konkordo kiel tiu kiun ĝuis la 
regno de Alfonso; multenombraj ribeloj defiis la aŭto- 
ritaton de la tri emiroj samtempanoj de la astura reĝo; 
du el ili devis alfronti ankaŭ popolajn revoluciojn ene 
de sia ĉefurbo mem. Dume, la imperio de Karlomagno 
estis stabila dum ĉi ties vivo, sed post lia morto, en la 
jaro 813, lia filo ne kapablis eviti la dekadencon de la 
imperio kiu konkretiĝis en la pligrandiĝo de la povo de 
la feŭdsinjoroj, kaj fine li devis alfronti la ribelon kaj 
kverelojn de siaj filoj. Dum la lastaj jaroj de la vivo de 
Alfonso, la iama Hispana Markio de la regno de la 
frankoj estis sin dividinta en kelkajn preskaŭ sendepen- 
dajn grafejojn; Navario iĝis fakte sendependa regno. 
Alfonso ne havis filojn kiuj povus heredi la kronon. Iuj 
historiistoj opinias ke li eĉ ne havis edzinon; laŭ ili, tiu 
Berta, parencino de Karlomagno, kun kiu oni volis 
aranĝi geedziĝon, neniam venis al Asturio. Temas pri 
interpretado el la ne-klaraj, ambiguaj kaj tro koncizaj 
informoj provizitaj de la asturaj kronikoj verkitaj dum 
la reĝado de Alfonso la 3-a. Temante pri la konfliktoj 
de la periodo kiu nun komenciĝas, ni havos okazon pri- 
dubi multajn aliajn informojn de tiuj kronikoj. Krome, 
tiuj eventoj okazintaj post la morto de Alfonso eble al- 
portas ian lumon pri tiu stranga afero de la enklostrigo 
de la reĝo en la abatejo de Ablanjo dum iom da tempo 
kaj posta restarigo en la trono. Nun ni kuraĝas supozi, 
sed estas nura supozo, ke la iniciatinto de tiu kvazaŭ- 
puĉo estis Ramiro, la filo de la antaŭa reĝo, Bermudo, 
aŭ iu persono el lia familio kaj/aŭ partio. 

Nu, ni unue priraportu la procezon de la heredado de la 
trono de Alfonso tiel kiel priskribas ĝin la asturaj kro- 
nikoj, kaj poste ni montru la pridubindajn aspektojn de 
tiu raporto kaj la supozojn kiujn ĝi vekas. La versio de 


tiuj kronikoj igas pensi ke la reĝo Alfonso, pensante pri 
lia sukcedado elektis Ramiron, la filon de Bermudo kiu 
en la jaro 791 cedis al li la kronon. Sed je la morto de 
Alfonso, Ramiro ne estis en la astura kortego; li es-tis 
irinta al Kastilio por edziĝi, duafoje post la morto de 
sia unua edzino. En tiuj cirkonstancoj, la comes palatii 
(palaca grafo) Nepociano, bofrato de forpasinta reĝo, 
profitis la okazon por igi kroni sin kiel nova reĝo. Ra- 
miro, konsiderante sin senigita el sia rajto, organizis ri- 
belon. Nepociano ĝuis la apogon de asturoj, kantabroj 
kaj eŭskoj, do Ramiro serĉis apogantojn en Galegio, 
kaj el tiu regiono li eliris gvidante armeon direkte al 
Asturio por batali kontraŭ Nepociano. Ĉi tiu lasis lin 
penetri ĝis la rivero Narceo, konkrete la ponto super tiu 
rivero en Komeljano. Laŭ la versio de la oficialaj kro- 
nilcoj, la tmpoj de Nepociano rifuzis batali kaj ĉi tiu 
devis fuĝi. Poste li estis kaptita de la partianoj de Ra- 
miro kaj laŭordone de ĉi tiu oni lin blindigis kaj poste 
enfermigis en iu monaheja klostro. 

Triumfante Ramiro, oni solene kronis lin en Oviedo. 
Sed tiam ne ĉesis la internaj kvereloj en la astura kort- 
ego. La kronikoj ne hezitas rakonti ke estis du gravaj 
ribeloj kontraŭ li. Unu el tiu ribeloj estis farita de la 
nova comes palatii , Aldroito. La kronikoj, kun la la- 
koneco kiu karakterigas ilin, ne priskribas la okazint- 
aĵojn kaj diras nur ke Aldroito estis venkita kaj blind- 
igita. Poste ribelis ankaŭ iu nobelo nomata Piniolo kaj 
ĉi ties sep filoj. Ĉiuj ili estis venkitaj, kiel?, kie? Kaj 
kondamnitaj al morto. Alia informo kiun provizas al ni 
la menciitaj kronikoj, verkitaj dum la reĝado de la nepo 
de Ramiro, Alfonso la 3-a, estas tio ke Ramiro tre se- 
vere punis la rabistojn, mort-komdamnante multajn el 
ili, kaj same faris kun la maguloj de la regno. 

Tiuj asertoj, kaj la transkribita versio de la internaj 
konfliktoj vekis multajn dubojn en multaj modernaj 
historiistoj. Decas ke ni menciu la interpretadon kiun 
oni povas fari pri la raporto de la koncizaj, ambiguaj 
kaj partiecaj kronikoj. Unue ni diru ke en plejparto el 
la listoj de la hispanaj reĝoj ne aperas la nomo de Ne- 
pociano. Aperas la nomo de Ramiro kiel sukcedinto de 
Alfonso la 2-a. Nur kelkajn jarcentojn poste, en reĝo- 
listo kronikigita en la Regno de Leono oni metis la no- 
mon de Nepociano inter tiuj de Alfonso kaj Ramiro. 
Sed, jes ja, Nepociano estis oficiale kaj solene kronita 
kaj sankt-oleita kiel reĝo, kaj tiujn ceremoniojn oni 
faris al Ramiro nur post defaligo de Nepociano. Kaj 
ŝajnas ke ties reĝado daŭris pli ol unu jaro. Kaj krome 

verŝajnas ke li, Nepociano, estis vere designita kiel 
sukcedonto far Alfonso, laŭmezure ke oni povus fari 
tion en tiu epoko, kiam ankoraŭ ne estis fiksitaj klaraj 
leĝoj de reĝa sukcedado. Nepociano estis la palaca 
grafo\ tiu titolo de comes palatii estis la plej alt-honora 
kaj alt-ranga en la astura kortego. Do Alfonso ne estus 
asigninte tiun titolon al alia persono malsama ol tiu 
kiun li preferis kiel sukcedonto. Krome Nepociano es- 
tis bofrato de la reĝo, edzo de fratino de Alfonso, do iu 
kazo tre simila al de la iama reĝo Silo. Kaj se, male ol 
Silo, Nepociano naskis filojn al la reĝa fratino, ili estis, 
same kiel Alfonso, posteuloj de Pelajo, kio ne estis la 
kazo de Ramiro. Kaj ŝajnas ke, jes ja, la supre menciita 
Aldroito estis filo de Nepociano. Fakte, li estis nom- 
umita de Nepociano comes palatii. Disaj informoj 
kiujn iuj historiistoj povis spuri en fremdaj kronikoj de 
la epoko permesas supozi ke kiam okazis la ribelo de 
Ramiro kontraŭ Nepociano, la palaca grafo Aldroito 
estis gvidante asturan armeon, batalante en Navario fa- 
vore al la interesoj de la regno de Nepociano, kadre de 
la konfliktoj kaj intrigoj tiam ekzistantaj en tiu zono en 
kiuj intervenis ankaŭ la frankoj kaj la muzulmanoj. Do, 
Aldroito ne povis alkuri defendi sian reĝon -kaj pa- 
tron?- Nepocianon kiam ĉi tiu devis alfronti la atakon 
de Ramiro. Se tiu interpretado estas ĝusta, oni povas 
kompreni ke la “ribelo” de Aldroito, reale, estis daŭri- 
go kaj rezisto ene la milito inter la du branĉoj de la re- 
ĝa dinastio. Kaj same oni povas diri pri la ribelo de 
Piniolo kaj ĉi ties filoj. La asturaj kronikoj agnoskas ke 
ili estis nobeloj, sed ĉu ili estis, krome, posteuloj de 
Pelajo? La reĝo Fafilo havis, je sia morto, infanajn fi- 
lojn. Kio okazis al la posteularo de la unua reĝo de As- 
turio? Sajnas ke la klopodoj de Ramiro estas neniigi la 
eblan legitimecon de tiu branĉo de la familio por pli- 
fortigi la sian. Iuj historiistoj esprimas la supozon ke la 
“rabistoj” kiujn, laŭ la kronikoj, Ramiro severe punis 
ĝismorte, reale, estis la nobelaro fidela al siaj dinastiaj 
kontraŭuloj, kaj la “magoj” kiuj suferis similan perse- 
kutadon, fakte, estis la klerikaro de la sama partio, kiuj 
sankt-oleis Nepocianon en ĉi ties kronado. 

Sed la historio ĉiam estas verkata de la venkintoj. Kon- 
traŭ la faktaj dokumentoj de kronikistoj oni povas nur 
prezenti supozojn kaj hipotezojn. Alia supozo pri la sa- 
ma periodo estas tiu ke dum la daŭro de tiuj asturaj dis- 
kordoj, ambaŭ interbatalantaj partioj konsentis pagadi 
tributon al la kordova emiro. Verdire, estas suspektinde 
ke tiu lcalifo, kiu dum la firma reĝado de Alfonso estis 
sendite, jaron post jaro, raziajn armeojn al la Galicia 
Regno, tuj ĉesis tiun praktikon ĝuste dum la tempo kiam 
la situacio estus pli favora al li pro la civila kontraŭ- 
frontiĝo en tiu regno. La ekspliko havas ian logikon: 
pretigi armeojn por fari raziojn postulas mon-elspezon, 
kaj krome tiuj armeoj devus batali por eltiri profiton 
kiu kompensu la investon, kaj tiu batalado riskas ne 
rezulti sukcesa; fakte, dum la reĝado de Alfonso la 2-a 
kellcaj maŭraj armeoj estis detruitaj en Asturio kaj Ga- 
legio. Kaj kiam ili sukcesis, ne ĉiam la profito kom- 
pensis la penon kaj la perdojn. Do, se la sukcedintoj de 
Alfonso konsentis pagadi tributon, la profito por la emi- 
ro estis neta, sen investo-elspezo kaj militaj riskoj. 


Do, Ramiro povis trankvile dediĉiĝi al la masakrado de 
siaj politikaj malamikoj sen risko je muzulmanaj ra- 
zioj. Sed, tamen, razion li, jes ja, devis alfronti kvan- 
kam ne el la muzulmanoj. Fakte ankaŭ ĉi tiuj devis 
suferi disrabadon el la samaj rabistoj. Ĉi-kaze temis pri 
piratoj, la t. n. normanoj aŭ vikingoj, eble el la skan- 
dinavaj teroj aŭ pli verŝajne el Danujo. Dum la unuaj 
jardekoj de la 9-a jarcento estis oftaj kaj potencaj ata- 
koj de la normanaj piratoj en la marbordo de la atlanti- 
kaj landoj de Eŭropo. Tra la riveroj kaj ankaŭ la vojoj, 
la vikingoj eniradis multajn mejlojn en la land-inter- 
non; alsaltadis urbojn, fortresojn, vilaĝojn kaj monaĥ- 
ejojn; ili bruligadis loĝejojn, mortigadis la rezistantojn 
kaj kaptadis altrangulojn cele postuli altan elaĉet-pre- 
zon por ties liberigo. 

En la jaro 843 tiaj piratoj aperis en la elfluejo de la ri- 
vero Luaro kaj alvenis ĝis Nanto kaj disrabis ĝin. Su- 
pren-navigante tra la rivero Garono ili eĉ alvenis ĝis 
Tuluzo. Post tiu kampanjo de 843 tiuj ferocaj navig- 
antoj provis razii ankaŭ en Iberio. La kronikoj de la 
astura regno raportas ke tiuj piratoj atakis Ĥiĥonon, la 
1-an de aŭgusto de la jaro 844 sed, kiel kutime, ne al- 
donas pli detalan informon pri la afero. Pli eksplicitaj 
estas tiuj fontoj kiam ili priskribas la sekvintan atakon, 
ĉi-foje al Korunjo. Laŭ la informo kiun tiuj kronikoj 
provizas al ni, merkrede, la 20-a de aŭgusto de tiu jaro, 
proksime al tiu urbo, trupoj de la reĝo Ramiro venkis 
la normanojn kaj devigis ĉi-tiujn reenŝipiĝi; laŭ tiu ra- 
porto, en la batalo mortis multaj homoj kaj estis brulig- 
itaj kelkaj ŝipoj. La historiistoj dubas pri la vereco de 
tiu raporto; estas indicoj de tio ke la detruado kaj dis- 
rabado en Ĥiĥono estis enorma kaj ke la vikingoj al- 
venis ĝis Oviedo, kie faris similan disrabadon kaj de- 
truadon. Ĉi tio ŝajnas pli kredebla se konsideras tion 
kion la normanaj piratoj faris poste en la muzulmana 
regno kaj kion oni konas dank al la pli objektiva in- 
formado de la arabaj fontoj. 

La piratoj daŭrigis sian iberian periplon kaj la sekva 
halto por sia sistemo pergajni la vivon estis la grava ur- 
bo Lisbono. Laŭ la araba raporto, partoprenis en la ata- 
ko al la urbo 53 ŝipoj krom proksimume grandnombro 
da boatoj. Se tiel, estas nekredeble la aserto de la astura 
kroniko kiu pretendas ke trupoj de Ramiro detruis 60 
ŝipojn en Galegio. Dum dek-tri tagoj la normanoj restis 
en la estuaro de la Taĥo-rivero kaj dum tiu tempo 
batalis trifoje kontraŭ la maŭra garnizono de la urbo. 
La guberniestro de la urbo informis al la emiro Abd-al- 
Rahmmano pri la ĉeesto de la pirata floto kaj elcde 
Kordovo oni ordonis al la ŭalioj de la marbordo ke ili 
pretiĝu por la defendo. Baldaŭ poste aperis la vikingoj 
antaŭ la marbordo de Andaluzio. Parto el la eskadro 
kaptis la urbon Kadizon, kaj la piratoj uzis ĝin kiel ba- 
zon dum la dispredado de la zono. Dume la ĉefa ŝip- 
anaro navigis tra la rivero Gvadalkiviro kontraŭflue kaj 
la 2-an de oktobro aperis antaŭ la urbo Seviljo. Dum 
unu semajno la vikingaj piratoj disrabis tiun urbon kaj 
faris tie grandan detruadon, mortigadon kaj kaptadon 
de riĉaj personoj. La atakantoj poste dediĉiĝis dispredi 
ampleksan zonon ĉirkaŭ la urbo. Kordovo mem sin 
sentis minacita. 

La emiro sendis kavalerian korpuson kaj mobilizis 
siajn subulojn de la provincoj kaj de la landlimoj, kaj 
eĉ kunvokis la ribelintan estron de la Ebro-valo, Muzo, 
el la visigot-devena familio Banu-Kasi. Tiu armeo ku- 
raĝe batalis kontraŭ la normanoj kaj la 11-an de no- 
vembro atingis sur ĉi tiuj grandan venkon. Mil kvin- 
cent mortis en la batalo kaj kromaj kvar-cent estis kap- 
titaj kaj poste masakritaj. Trideko da ŝipoj estis brul- 
igitaj. Tiuj piratoj kiuj sukcesis eskapi el la katastrofo 
enŝipiĝis kaj navigis laŭflue tra la rivero. Sed restis 
malantaŭe iuj ŝipoj kiuj estis navigantaj kontraŭflue 
norde de Seviljo, kiuj sukcesis saviĝi nur preze liberigi 
la kaptitojn kiujn ili estis farinte. La vikingoj evakuis 
Kadizon kaj post intenci, sensukcese, elŝipiĝi en du 
aliaj lokoj, definitive forlasis la marbordojn de Hispa- 
nio. Malmultajn monatojn post tiu ne tro sukcesa aven- 
turo en Hispanio, 120 normanaj ŝipoj navigis kontraŭ- 
flue tra la rivero Sejno, kaptis kaj dispredis Ruenon kaj 
avancis direkte al Parizo. La reĝo Karolo la Kalvulo ne 
sukcesis haltigi ilin kaj la vikingoj plu navigis tra la 
rivero kontraŭflue kaj disrabis la 28-an de marto de la 
jaro 845, la urbojn Saint-German-des-Pres kaj Sainte- 
Genevieve. Poste Parizo mem estis kaptita, kaj la reĝo 
devis elaĉeti ĝin pagante 57.000 funtojn da arĝento. 

En Asturio oni sciis pri la disvolviĝo de la normana 
atako en Andaluzio. Kvankam la emiro de Kordovo 
fine kontrolis la situacion, evidentiĝis ke la muzulmana 
kalifejo ne estis tro potenca tiutempe. Tio kuraĝigis la 
reĝon Ramiron entrepreni iun aventuron; li decidis 
transi la montĉenon kaj okupi la antikvan urbon Leo- 
non, kaj establi en ĝi loĝantojn kaj garnizonon. Sed tiu 
aŭdaco ne estis fruktodona; la emiro Abd al-Rahmma- 
no reagis pretigante en la jaro 846 armeon kiun metis 
subordone de la heredonta princo Muhammadon por 
ataki Leon-urbon. La loĝantoj de tiu urbo ne povis re- 
zisti la atakon de Muhammado kaj forlasis ĝin. La defi- 
niva repopolado de Leono devis atendi kromajn dek 
jarojn, jam sub la regado de la filo de Ramiro. 

La asturaj kronikoj, raportante pri la reĝado de Ramiro, 
diras ke ĉi tiu reĝo militis dufoje kontraŭ la muzulm- 
anoj kaj venkis ambaŭokaze, sed diras nek kiam, nek 
kie. Tiuj kronikoj estis verkitaj sub la politika imperati- 
vo defendi la legitimecon de la dinastio de Ramiro 
kontraŭ aliaj pretendantoj, do la triumfoj lciujn ili atri- 
buas al tiu reĝo pri venko sur la maŭroj estas nura po- 
litika propagando. Verŝajne Ramiro, post la fiasko de 
sia aventuro de Leon-urbo, daŭre pagadis tributon al la 


kalifejo por konservi la pacon. Estas alia posta legendo 
kiu atribuas al tiu reĝo la venkon en iu batalo nomata 
Klaviĥo, batalo en kiu estis mirakla interveno de la 
apostolo Sankta Jakobo kaj kies venko utilis por meti 
finon al la pagado de iu antikva tributo de la kristanoj 
al la maŭroj. Ĉio estas senbaza legendo. Por ne ripeti 
tion kion ni diris en alia loko, oni povas vidi la koncer- 
nan argumentadon en la retpaĝo: 
http://carleos.epv.uniovi.es/~faustino/heleco/85/22-23 

Ni devas mencii la aferon de la ribelo de la Banu-Kasi 
kiun la emirlando de Kordovo estis suferante dum la 
reĝado de Ramiro la 1-a. La lidero de tiu ribelinta fa- 
milio estis Muzo ibn-Muzo, kiu establis ian kvazaŭ 
trian regnon de Hispanio inter la Galegia Regno, la 
restaĵoj de la iama Hispana Markio de la frankoj kaj la 
Andaluzia kalif-lando de Kordovo. La nomo de la fa- 
milio, Bani Kasi, en la araba lingvo signifas filoj aŭ 
posteuloj de Kasio. Kasio (Casius) estis latina nomo de 
romi-devena familio de Hispanio. Post la gota konkero 
de la Iberia Duoninsulo, tiuj romi-devenaj familioj in- 
tegriĝis en la visigotan regnon, kaj post la araba konke- 
ro de la lando, iuj el la hispan-romiaj kaj visigotaj fa- 
milioj integriĝis en la muzulmanan sistemon kaj reli- 
gion. La nobela familio Banu Kasi, konkrete, dum kel- 
kaj generacioj estis fidelaj servantoj de la muzulmanoj. 
Sed pro nekontentigitaj ambicioj aŭ pro iu ajn alia kia- 
lo, dum la emir-reĝado de Abd al-Rahmmano, tiuj Ba- 
nu-Kasi ribelis kontraŭ li. Dum la atako de la vikingoj 
estis inter ambaŭ povoj milit-paŭzo por batali kontraŭ 
la piratoj sed poste reiĝis la kontraŭdiroj inter ili. En 
tiu kunteksto estis neniu ebleco por bataloj kiel tiu de 
la legenda Klaviĥo, kaj krome al la astura reĝo kaj al la 
kordova kalifo, kun aŭ sen pagado de tributo de la 
unua al la dua, ne interesis pliaj kvereloj ol tiu kiun ni 
jam menciis pri la afero de la repopolado de Leon-ur- 
bo. Cetere oni scias kiom multe tiu emiro Abd al-Rah- 
mmano la 2-a estis pli inklina ĝui la plezuron de sia bone 
provizita haremo ol al la organizado de militoj. Laŭ la 
arabaj kronikoj, li havis ne malpli ol cent gefilojn. 
Ramiro estis jam 52-jara kiam komencis reĝi, kaj reĝ- 
adis nur dum 7 jaroj; li mortis la 1-an de februaro de la 
jaro 850. Sukcedis lin en la trono lia filo Ordojno. Dum 
lia kurta reĝado, tamen, Ramiro igis fari multajn kons- 
truaĵojn, ene kaj for de Oviedo. Iujn el ili tre famajn, 
ankoraŭ oni konservas nuntempe: la preĝejo de Sankta 
Mikaelo de Liljo kaj la palaco, nun nomata de Sankta 
Mario, ambaŭ en la monto Naranko. 

En la jaro 850, kiam mortis lia patro, la reĝo Ramiro, 
Ordonjo estis 29-jara. Ok jarojn antaŭe, kiam forpasis 
Alfonso la 2-a, la 21-jara Ordonjo estis jam grava per- 
sono en ties kortego, kiel nepo de la antaŭa reĝo, Ver- 
mudo, kiu rezignis la tronon en la jaro 791. Dum la las- 
ta etapo de la reĝado de Alfonso, Ramiro roladis kiel 
guberniestro de Galegio. Kiam li translokiĝis al Kasti- 
lio en la jaro 850 por sia dua edziĝo, restis kiel provi- 
zora guberniestro lia filo Ordonjo. Kiel jam dirite, Al- 
fonso mortis tiam, kaj estis kronigita alia membro de la 
reĝa familio, Nepociano. Ramiro ne agnoskis la novan 
reĝon kaj deziris konspiri kontraŭ ĉi tiu; li serĉis apo- 
gon en Galegio, kie li kontrolis la pov-aparaton. Or- 
donjo helpis sian patron en tiu konspiro, tamen li ne 
partoprenis en la militaj operacioj kontraŭ Nepociano 
sed restis rolante kiel guberniestro de Galegio, kaj en 
tiu posteno li daŭris dum la sep-jara reĝado de Ramiro 
kaj dum ĉi tiu alfrontis la ribelojn de la nobelaro kiu ne 
akceptis lin. 

Ordonjo heredis, do, la kronon de sia patro, kaj tio 
efektiviĝis sen la konfliktoj kiuj karakterigis la surtron- 
iĝon de lia patro. Notindas, krome, ke li estis la unua 
reĝo de la dinastio kiu estis kronigita sen antaŭa de- 
marŝo de elektado; de tiam estis formiĝante la sistemo 
de rekta heredado de la reĝeco laŭ la famili-deveno. Je 
la komenco de sia reĝado, Ordonjo devis alfronti rezis- 
ton de la eŭskoj. Oni ne multe konas pri la disvolviĝo 
de tiu konfiikto. Laŭ la kroniko verkita dum la reĝado 
de Alfonso la 3-a, filo de Ordonjo, kiam ĉi tiu eniris en 
Vaskonion komandante armeon, tuj aperis tie islamaj 
trupoj kaj la monarho de Oviedo devis uzi kontraŭ ili la 
fortojn kiuj estis ariĝitaj kontraŭ la eŭskoj, venkis ilin 
kaj tiu venko determinis la submetiĝon de la ribeluloj. 
Kiel kutime, tiu kroniko estas tre konciza kaj ne sufiĉe 
klara; oni devas interpreti la okazintaĵojn sub la lumo 
de la kono kiun ni havas pri la tiama politika situacio 
de la zono. Unue diri ke la muzulmanaj trupoj kiuj 
tiam agadus en Eŭskio ne povis aparteni al la Kordova 
kalifejo. Inter la eŭskia zono de la astura regno kaj la 
teritorio kontrolata de la emiro de Kordovo staris tiu- 
epoke alia muzulmana regno; ties monarko, Muzo ibn 
Muzo, sin difinis kiel “la tria reĝo de Hispanio”. Tiu 
Muzo estis tiam la estro de la tribo nomata Banu Kasi 
(Kasi-idoj). Jam ni menciis ĉi tiun nobelan familion, de 


hispanromia deveno, kiu okaze de la araba konkero de 
Hispanio oportun(ism)e konvertiĝis al la mahomeda re- 
ligio kaj akiradis famon, riĉon kaj povon servante la 
muzulmanan reĝimon de la lando. Post kelkaj genera- 
cioj, en la 9-a jarcento, la ĉefo de tiu Kasia tribo estis 
tiu Muzo ibn Muzo, kiu sin sentis suflĉe potenca por 
defii la emiron de Kordovo kaj sendependigi el la ka- 
lifejo ampleksan provincon ĉirkaŭ la Ebro-rivero (vidu 
la mapon en ĉi ĉapitro). Kompreneble, la kalifo Abd- 
al-Rahmano volis submeti tiun ribelan subulon kaj 
entreprenis militon kontraŭ li. Sed en la milita tereno li 
ne atingis sukceson kaj krome tiam okazis la vikinga 
atako de la jaro 844 kaj la sultano ne nur ne povis plu 
daŭrigi la militon kontraŭ Muzo sed krome li sin vidis 
en la neceso peti ĉi ties helpon por kontraŭbatali la 
normanajn piratojn. Muzo sciis ruze profiti la situacion 
por ke Abd-al-Rahmano restu dankema al li; li helpis 
la emiron en la subpremo de la vikingoj kaj tio havigis 
al si ian agnoskon, far la kalifo, de la fakta situacio en 
la zono kontrolata de Muzo. Ĉi tiu povis dediĉiĝi al la 
pligrandigo de sia “tria regno de Hispanio” atakante la 
Hispanan Markion kaj konkeris parton el tiu teritorio 
ĝis tiam kontrolata de la frankoj. Por savi la ceteron el 
tiu Markio ankaŭ la reĝo de la t. n. Okcidenta Franka 
Regno, Karolo la Dikulo, diplomatie interakordis kun 
Muzo kaj sendis donacojn al ĉi tiu. Navario, kiu iam 
estis enkalkulita en tiu Markio estis jam fakte sende- 
penda regno de antaŭ kelke da tempo kaj havis propran 
dinastion, tiu de la Aristoj, kies tiutempa reĝo, kvan- 
kam kristano, havis ian parencecon kun Muzo kaj fak- 
te estis ĉi ties vasalo. Do oni povas konkludi ke la ope- 
racioj de la muzulmanaj trupoj kiuj intervenis en Vas- 
konio kontraŭ la astura reĝo Ordonjo estis parto de 
kroma intrigo de Muzo por plu pligrandigi sian regnon 
koste de la Galegia, kaj ne kordova iniciativo. Krome 
la emiro Abd-al-Rahmano, dum la du jaroj kiuj restis je 
lia vivo post la surtroniĝo de Ordonjo, havis sufiĉajn 
problemojn en sia regno, en sia ĉefurbo kaj eĉ en sia 
propra domo, kiel ni sekve vidos. 

La komenco de la reĝado de la filo de Ramiro koin- 
cidis kun ia duobla krizo en la Kordova Kalifejo. Unue 
estis la problemo de la mozaraboj, t. e. la kristanoj kiuj 
restis loĝantaj en la teritorio de la muzulmana regno 
regata elcde Kordovo. Laŭ la pasado de la tempo tiuj 

kristanoj sin sentis pli kaj pli malkontentaj kun sia si- 
tuacio de politika submetiĝo al muzulmana regado. 
Tial jam estis okazinte, en antaŭaj jardekoj, kelkaj tu- 
multaj konfliktoj kiuj estis severe sufokitaj diversloke 
en la Andaluzia regno (Merido, Toledo...) sed eĉ, kaj 
ĉefe, en Kordovo mem. En ĉi tiu lasta etapo de la vivo 
de Abd-al-Rahmano la 2-a la konflikto derivis al pu-re 
religia kontestado kiun la emiro intencis perforte su- 
foki, kio okazigis martirojn. Tio ekszitis la pasiojn; la 
kristanoj insultis Mahomedon kaj volonte serĉis la 
martiron. Inter la viktimoj de tiu religia persekutado 
estis Eulogio, la episkopo de Toledo, t. e. la ĉefepisko- 
po de la regno. Estis aliaj problemoj en la kalifejo; 
okazis iu berbera ribelo en Algeciro kaj krome aperis 
iu pseŭdo-profeto. 

Sur la fono de ĉiuj-ĉi tiuj konfliktoj, okazis ankaŭ poli- 
tika krizo en la emira palaco mem. Abd-al-Rahmano 
estis malsana kaj en la perspektivo de lia baldaŭa mor- 
to abundis la palacaj intrigoj pri la sukcedado al li. Lia 
favoratino Tarub, forgesante la adoradon per kiu distin- 
gis ŝin la kalifo, kaj pelita de senbrida ambicio, mahi- 
naciis lian venenigon kiun oni devus efektivigi pere de 
la helpo de la eŭnuko 
Nasaro. Malkovrita la in- 
trigo, la eŭnulco estis 
mortigita, sed Tarub daŭ- 
re sekvis kontrolante la 
situacion en la palaco 
kaj klopodis aranĝi la 
sukcedadon de la kalifo, 
kiu ne nomumis hered- 
onton, por ke oni sur- 
tronigu ŝian filon Abd- 
Allahon. La 22-a de sep- 
tembro de la jaro 852 
forpasis la emiro, vikti- 
mo de sia malsano aŭ de 
kroma krima intrigo. Por 
sukcedi lin, krom la kan- 
didateco de la filo de Tarub, havis multajn apogantojn 
alia filo, Muhammado, kiun lia patro ofte distingis per 
sia favoro kaj kelkfoje estis gvidinta militajn ekspedi- 
ciojn de la kalifejo. Se kredi la arabaj kronikoj kiuj ra- 
portis pri tiuj okazintaĵoj, Muhammado sukcesis aliri al 
la palaco, por kontroli tie la sukcedad-procezon, per ia 
romaneska ruzaĵo: masko-vestita kiel virino. 
Muhammado sukcesis heredi la tronon de sia patro. Li 
ne heredis, tamen, ties senmezuran seks-avidon; li ha- 
vis nur 33 filojn kaj 21 filinojn. Kaj heredis, jes ja, la 
konfliktojn kaj problemojn de la reĝado de Abd-al- 
Rahmano la 2-a. Sed li ne havis inklinon okupiĝi pri la 
taskoj de la regado, kaj baldaŭ malŝarĝiĝis el ili kaj 
asignis la regadon al Haŝim-ibn-Abd-al-Aziz, homo 
kapabla, sed ne tre honesta; tiu favorato permesis kres- 
ki la koruptado en la ŝtata administrado. Kvankam Mu- 
hammado estis komandinte kelkajn militajn kampan- 
jojn dum la reĝado de lia patro, al li ne plaĉis la militoj 
kaj mankis al li persona kuraĝo por tiu ofico, do ankaŭ 
pri tiu afero li lasis fari al sia ministro. Tia estis la 
homo kun kiun devis kontraŭfronti la astura Ordonjo 


dum sia reĝado. Sed la povo de Muhammado estis 
enorma kompare al la sia. Cetere la muzulmana povo 
en Hispanio havis, en la unua etapo de la reĝado de Or- 
donjo, ankaŭ la regnon de Muzo. Tio signifas ke la tia- 
ma politika ludo en Hispanio estis afero ne de du rol- 
uloj, sed de tri, aŭ kvar se ni konsideras ankaŭ Nava- 
rion kiu, kvankam pli malgrava, tamen ankaŭ iome 
gra-vis, kiel ni poste vidos. 

Verŝajna sekvo de la religia problemo de la mozaraboj 
estis la ribelo kiu konkretiĝis en Toledo jam ekde la 
jaro 852 mem. Verdire ne estis la unua tiutipa konflik- 
to en tiu urbo; ni jam menciis kelkajn okazintajn dum 
la antaŭaj emir-reĝadoj. Ci-foje la toledanoj kaptis la 
maŭran guberniestron kaj interŝanĝis lin kontraŭ la os- 
taĝoj kiuj estis en Kordovo rezulte de antaŭa ribelo. 
Sed la nova ribelo daŭris kaj la toledanoj alvenis ĝis 
Kalatravo kaj devigis fuĝi la defendantojn de la tiea 
kastelo, kaj pretiĝis batali kontraŭ la trupoj de la an- 
daluzia regno. En la printempo de la jaro 853 Al- 
Hakamo, frato de la sultano, rekuperis la perditan kas- 
telon de Kalatravo, sed en la sekvinta somero la muzul- 
manaj trupoj suferis gravan fiaskon. En Kordovo oni 

preparis armeon por re- 
submeti la toledanojn. 
Sed, ĉi tiuj, aŭdace, tra- 
iris la t. n. Bruna-Mont- 
aro kaj atakis la maŭran 
armeon en ĉi ties pro- 
pra teritorio, pli proksi- 
me al Kordovo ol al To- 
ledo. Car temis pri ne- 
atendita embusko, la ata- 
ko estis tute sukcesa; la 
generaloj komandantaj la 
trupon estis venkitaj, la 
muzulmana armeo suferis 
multajn viktimojn kaj la 
kampadejo estis disrab- 
ita. Tiom humiliga mal- 
venko devigis la kalifon reagi. Pro la relativa prok- 
simeco al Kordovo, la venko de la toledanoj metis sub- 
danĝere la ĉefurbon mem de la kalifejo. Do Muham- 
mado preparis decidan kampanjon kontraŭ la insurgen- 
toj kaj spite al sia malinklino al la militado, li mem 
komandis la armeon kontraŭ Toledo en la somero de la 
sekvinta jaro, 854. La toledanoj prave kalkulis ke la 
lcalifo intencos reprezalii kontraŭ ili post ilia aŭdaca 
ofensivo de la antaŭa jaro kaj pretiĝis por la defendo. 
Ili komprenis ke estis al ili necesaj pliaj fortoj ol tiuj je 
kiuj ili disponis. Ili petis helpon al Ordonjo kaj ĉi tiu 
komprenis ke estus konvene por li apogi Toledon kon- 
traŭ la emiro. Do li sendis tien iun sufiĉe gravan ar- 
meon komandata de lia frato Gatono, grafo de la Bier- 
zo. Tiu nobela titolo meritas ian klarigon. Bierzo estas 
iu ampleksa zono sude la hispanaj provincoj kiuj nun- 
tempe nomiĝas Galegio kaj Asturio, kaj ŭeste de Le- 
ono. Okazis ke tiam okazante en tiu zono grava opera- 
cio de repopolado kiu, sendube, estis la ĉefa faro de la 
reĝado de Ordonjo. Lia frato Gatono kaj aliaj altrang- 
uloj de la kortego de Oviedo estis plendediĉitaj al tiu 

tasko, pri kiu ni informos pli detale poste. Nun ni pri- 
skribu la disvolviĝon de la milito de la kalifo kontraŭ 
Toledo. Dum ĉi tiu adresiĝis al tiu urbo, komandante 
siajn trupojn, li devis pensi pri la malfacilaĵoj de atako 
al urbo bone fortikigita kaj kiu, krome, tiam disponis je 
milit-hardita garnizono de la kristana regno de la nordo 
de Hispanio. Li ne estis militema homo sed tamen estis 
sufiĉe kapabla por la militaj operacioj, kiel li estis 
pruvinte dum la kampanjoj kiujn li gvidis dum la vivo 
de sia patro, kaj tion li pruvis denove ĉi-okaze. Li venis 
al la konkludo, prava, ke por lia armeo estus prefere 
kampa batalo ol sieĝado al urbo. Do li elpensis ruzaĵon 
por ke la trupoj de Toledo eliru el la fortika urbo por 
batali ekstere. Laŭ la plano de li ellaborita, nur eta par- 
to el lia armeo estis videbla ekde la muregoj de Toledo, 
tiamaniere ke la defendantoj de la urbo pensis ke la tru- 
poj de la emiro estis malpli multenombraj ol ili reale 
estis. Dume la ĉefaĵo el la armeo restis kaŝitaj inter la 
malebenaĵoj de la tereno. La defendantoj de Toledo fa- 
lis en la trompon kaj pensis ke ili povus venki en kam- 
para batalo la magran armeon kiun ili estis vidantaj ek- 
de siaj turoj. Tiele, eliris el la urbo sufiĉgranda truparo 
por venki la viditan muzulmanan soldataron, sed ne 
por alfronti la embuskon de la granda armeo kaŝita for 
de la vido de la urbo. La embusko okazis dek mejlojn 
distance de la urbo, kien la fŭĝantaj maŭraj taĉmentoj 
altiris la trupojn de Toledo. La batalo iĝis buĉado de la 
toledaj kaj asturaj trupoj far la armeo de la sultano. Laŭ 
la arabaj fontoj, dudek-mil kristanoj falis en en tiu ba- 
talo; tiu nombro estas evidenta troigo, sed ĉiukaze la 
rezulto de la batalo estis katastrofa por la defendantoj 
de Toledo. Muhammado revenis triumfante al Kordo- 
vo, sed Toledo restis ne-konkerita de li; restis en la 
urbo sufiĉgranda soldataro por rezisti maŭran sieĝon, 
kaj la kalifo, prudente, estimis ne-konvene entrepreni 
tian sieĝon. Krome li ne konsideris decidan la rezulton 
de lia kampanjo kiel atestas la fakto ke li fortikigis la 
kastelon de Kalatravo timante novan kapton de tiu fo- 
rtikaĵo far la ribelintoj. Fakte, du jarojn post tiuj even- 
toj la toledanoj kuraĝis eliri por ataki la urbon Talave- 
ron. De tiam la strategio de Muhammado rilate al Tole- 
do estis fortigi la ĉirkaŭaĵojn de la urbo por eviti la 
ekspansion de la ribelo. Dume, por puni la helpon de la 
astura reĝo al la ribelintoj, la emiro petis al sia alianc- 
ano Muzo fari razian kampanjon en la zono de Alavo. 
Dum la sekvintaj jaroj daŭris la muzulmanaj kampan- 
joj intencante potencigi la blokigon al Toledo, kaj en la 
jaro 857 oni eĉ formaligis sieĝon al la urbo, sed sen- 
utile. Fine, en la jaro 859, la konflikto de Toledo al- 
venis al iu solvo relative kontentiga por ĉiuj; la kalifo 
koncesiis al la ribelintoj amnestion kaj Toledo restis en 
iu kurioza politika situacio; ĝi revenis al la obeo al la 
kalifejo sed sub kondiĉoj kiuj signifis ian relativan aŭ- 
tonomecon. La solvo interakordita pere Muzo, “la tria 
reĝo de Hispanio”, estis ke iu filo de ĉi tiu, nomata Lo- 
pe, estru la urbon, nome de la emiro, kun la titolo de 
“konsulo”. Fakte, Toledo restis kiel protektorato de 
Muzo, kiun la emiro de Kordovo, en la povo-ekvilibro 
tiam ekzistanta en la muzulmana mondo de Hispanio, 
devis trakte prudente kaj respekte. 


Estis nova politika triumfo de la estro de la Banu Kasi. 
Trudis al la kalifo tiun prudenton la fakto ke tiam ape- 
ris por li novaj problemoj. En Kordovo reintensiĝis la 
tumultoj pro religiaj problemoj, kaj estis novaj marti- 
roj, kaj krome, tiujare mem, prezentiĝis denove la pro- 
blemo de la normanaj piratoj. 

La fakto ke en la andaluza kalifejo estis problemoj kiuj 
altiris la atenton de la aŭtoritatoj de Kordovo permesis 
al la reĝo Ordonjo entrepreni la gravan entrepenon de 
la repopolado de la ebenaĵo kiun konstituas la dekstra 
flanko de rivero Duero. Jam dum la lasta etapo de la 
reĝado de Alfonso la 2-a estis timidaj provoj de re- 
popolado de tiu ampleksega zono. Kaj Ramiro, la patro 
de Ordonjo eĉ intencis rekonstrui kaj repopoli Leon- 
urbon. La provo fiaskis tiam, sed povis esti plenumita, 
dek jarojn poste, far la reĝo Ordonjo. En la regiono 
Bierzo, Gatono, frato de la reĝo gvidis la procezon de 
repopolado kaj rekonstris la muregojn de Astorgo, kie 
oni restarigis, krome, episkopan sidejon. Oni entrepre- 
nis ankaŭ la repoladon de Tujo, antikva ĉefurbo de Ga- 
legio, kaj ankaŭ ĉi tie oni restarigis la episkopan sid- 
ejon iam ekzistintan. Kvar jarojn post la repopolado de 
Leono-urbo oni faris la samon en la antikva urbo Ama- 
jo en la alta valo de la rivero Pisuergo. La novenloĝ- 
antoj de tiuj repopolitaj urboj venis el la norda parto el 
la regno, t. e. norde de la kantabra montĉeno, regiono 
kiu estis superloĝata pro la translokigo al ĝi de la loĝ- 
intoj de la ebenaĵo de la Duero-rivero dum la reĝado de 
Alfonso la 1-a kaj la posta enmigrado de pluaj fuĝintoj 
el la andaluzia regno. Sed dum la reĝado de Ordonjo 
mem plu ekzistis tiutipa enmigrado de mozaraboj pro 
la malboniĝo de la situacio por la kristanoj en la mu- 
zulmana regno. En la politiko, bone planita kaj realig- 
ita, de repopolado de tiu zono sude de la kantabra mon- 
ĉeno kunlaboris kun la monarĥo gravaj personoj de la 
kortego kaj de la reĝa familio, fratoj de Ordonjo, kiel la 
jam menciita Gatono, grafo de Bierzo, kaj eĉ la filo de 
la reĝo, kiu poste reĝos kun la nomo Alfonso la 3-a. 
Kvankam dum la reĝado de Ordonjo okazis gravaj 
eventoj, militoj -kaj gajnitaj kaj perditaj-, oni povas 
aserti ke la plej grava faro de tiu reĝado estis, ĝuste, tiu 
repopolado de la tero inter la kantabra montĉeno kaj la 
rivero Duero. Ne nur oni reinstalis tie novajn loĝantojn 
sed ankaŭ oni konstruis kastelojn kaj fortresojn por de- 
fendi la zonon kaj sekve la regnon. Ĝis tiam, dum pli 
ol unu jarcento, la fakta suda land-limo de la regno 
estis la menciita montĉeno, sed de tiam, efektive, la 
landalimo estis la rivero Duero. Kaj ŝajnas ke tiu zono 
estis efika ŝirmo de la regno ĉar, kiel ni vidos poste, 
kiam la emiro de Kordovo povis kaj volis reentrepreni 
ofensivojn kontraŭ la regno de Ordonjo, li ne kuraĝis 
ataki tra ĉi tiu zono kaj preferis serĉi pli facilan alirejon 
en la orienta ekstremo de la regno, t. e. Alavo kaj la 
teritorio de la naskiĝanta Kastilio. Sed, kiel dirite, 
krom tiu tasko de repopolado estis ankaŭ aliaj gravaj 
eventoj en la reĝado de Ordonjo. Ni jam menciis iujn 
raziojn kiuj estis efektivigitaj en zono de Alavo far la 
trupoj de Muzo, la estro de la regno kontrolata de la 
dinastio Banu Kasi, kiu asignis al si mem la titolon: 
“Tria reĝo de Hispanio”. 

Ĉar la interrilatoj inter ambaŭ muzulmanaj statoj estis 
sufiĉe tiklaj, Ordonjo povis dediĉiĝi trankvile al sia po- 
litiko de repopolado sen timo je atako de iu aŭ alia el 
ambaŭ muzulmanaj reĝoj. Sed la milita danĝero venis 
de alia flanko. En la somero de la jaro 858 denove ape- 
ris antaŭ la hispana marbordo la kruelaj piratoj el la 
nordo. De antaŭ du jaroj ili venis dispredante la fran- 
can marbordon. En la jaro 856 tiuj normanoj estis brul- 
iginte Parizon kaj kaptinte Orleanon, en 857 ili disrabis 
Turon kaj Blezon, kaj en tiu jaro 858 ili dispredis en 
Bajoŭ Ĉartro. Surprizas la amplekso kaj la aŭdaco de la 
rab-operacioj de tiuj vikingoj. La termino “pirato” sig- 
nifas “mara rabisto”, sed tiuj normanoj, ja, estis ĉia- 
terenaj rabistoj. Ili atakadis ne nur apudmarajn lokojn 
sed tre ofte agadis ankaŭ en la land-interno kaj alvenis 
ĝis lokoj suflĉe malproksimaj de la maro, kiaj Parizo 
kaj Orleano. Enirante per siaj ŝipoj tra la riveraj elflu- 
ejoj, la vikingoj navigadis kontraŭflue tra la riveroj, 
sed ankaŭ marŝadis surtere samkiel ĉiu ajn armeo. Iliaj 
ŝip-eskadroj portadis sufiĉgrandan nombron da spertaj 
batalantoj kapablaj kontraŭfronti kaj venki la armeojn 
de la atakitaj lokoj. Krome ili, laŭŝajne, havis precizan 
konon de la geografio de la landoj kiujn ili atakadis kaj 
de la grado de riĉeco de la koncernaj urboj, kaj eĉ de la 
identeco de la plej gravaj kaj riĉaj personoj kiujn oni 
povus sekvestri cele postuli altan mon-sumon por ties 
liberigo. Evidentas ke antaŭ ĉiuj siaj ekspedicioj ili ka- 
ŝe informiĝis pri la urboj, la montoj, la vojoj kaj la per- 
sonoj de la teroj kiujn ili decidis disrabi. 

Post ilia dujara dispredado de la frankaj urboj, en la ja- 
ro 858 la normana eskadro alvenis al la marbordo de la 
regno de Navario. Elŝipiĝinte tie, iu grava vikinga ar- 
meo avancis ĝis Pamplono, la ĉefurbo de la regno, kaj 
kaptis la reĝon Garcia-Injigo, enparencigita kun Muzo, 
la reĝo de la Banu Kasi. Por la liberigo de la navaria 
reĝo oni devis pagi 90.000 orajn soldojn, kaj oni devis 
translasi kiel ostaĝoj kelkajn fllojn de la reĝo ĝis la 
kompleta pagado de tiu mon-sumo. Garcia-Injigo espe- 
ris ke Muzo, kiel parenculo, helpus lin en tiu kriza oka- 
zo, sed la estro de la Kasi-idoj ne sciis, ne povis aŭ ne 
volis apogi sian parencon kaj vasalon, kaj tio malfort- 
igis la lojalecon de la navaria reĝo al ties onklo kaj 
feŭd-patrono. En julio la piratoj elŝipiĝis en Galegio. 
La asturaj kronikoj kiuj informas pri tio diras nenion 
pri atakoj en Asturio, kaj pri la atako al Galegio estas 
tre koncizaj; ili ne diras kie okazis la elŝipiĝo nek kia 
estis la radiuso de ilia dispredado. Ili diras nur ke iu 
grafo, nomata Petro, gvidis la batalon kontraŭ la norm- 
anoj kaj venkis ilin. Ni tre skeptike devas preni tiun in- 
formon sciante ke la koncernaj kronikistoj estis tre in- 
klinaj pentri rozkolore la reĝ-epokon de la patro kaj la 
avo de Alfonso la 3-a, dum kies reĝado tiuj kronikoj 
estis verkitaj. Oni scias ke en 862 la reĝo de Mercio, en 
864 Lotario de Loreno, en 872 la reĝo de Ŭesso kaj en 
882 la franka reĝo Karolo la Dikulo devis aĉeti per 
altaj mon-sumoj al la normanoj la retiriĝon kaj foje 
sian propran liberigon. Rezultas ne-kredeble ke la fero- 
caj maristoj kiuj venkis kaj humiligis tiom da monarhoj 
de la epoko estis facile venkitaj de iu galega grafo. 
Aŭ... eble jes: se la normanoj sciis ke la marborda 


zono de Asturio kaj Galegio estis malriĉa, eble ili des- 
tinis malgravan ŝipanaron por ataki en tiuj lokoj. Sed 
modernaj historiistoj pensas ke tiuokaze, same kiel en 
la vikinga atako okazinta 14 jarojn antaŭe, Ĥiĥono kaj 
Oviedo estis ĝisfunde dispreditaj. Forlasinte Galegion, 
la piratoj atakis la muzulmanan regnon kaj en iu el siaj 
razioj kaptis iun gravan nobelon de la kortego de la 
kalifejo, Ibn-Maruan. Laŭ la arabaj kronikoj, la eska- 
dro de la emiro Muhammado sukcesis kapti du vikin- 
gajn ŝipojn en kiuj oni trovis riĉaĵon kaj kaptitojn. Sed 
la cetero el la pirata floto eskapis kaj intencis operacii 
en la zono de la rivero Gvadalkiviro same kiel en la an- 
taŭa ekspedicio. Tamen ĉi foje ili ne sukcesis tie kaj 
devis provi en la aliaj lokoj: alsaltis Algeciron kaj pos- 
te pasis al Afriko kie, dum ok tagoj, disrabis la urbon 
Nakoron. Reveninte al Hispanio, la normanoj elŝipiĝis 
en la plaĝo de Todmiro (Murcio) kaj penetris ĝis Ori- 
huelo. Poste ili faris detruadon en la Balearaj insuloj 
kaj sekve adresiĝis al Francio, travintris en Kamargo, 
disrabis la regionon senĝene kaj pasis al Italio kaj pos- 
te eĉ al Konstatinopolo. Dum tiu longa periplo la pira- 
toj perdis kvar-dek ŝipojn, sed la ceteraj sukcesis re- 
veni en siajn bazojn ŝarĝitaj je predaĵoj. 

E1 la kvar regnoj de Hispanio, nur la tria, tiu de Muzo, 
kun ĉefurbo en Zaragozo, sin vidis libera el la vikinga 
predado. Krome Muzo ne alkuris helpi sian vasalon de 
Navario kiam la normanoj alvenis ĝis Pamplono kaj 
kaptis la tiean reĝon. Tiu ambicia Kasi-ido, respektata 
de la franka reĝo kaj de la kordova kalifo, troviĝis en la 
pinto de sia gloro kaj povo. Sed lia orgojlo igis lin gra- 
ve erari. Li decidis krei kaj fortikigi la urbon Albeldon, 
preskaŭ en la limo de lia ŝtato kaj la Galegia Regno de 
Ordonjo. Ĉi tiu, kiu estis suferinte du raziojn de la tru- 
poj de Muzo, sin sentis minacita pro la faro de tiu reĝo. 
Estiĝis situacio kiun, sendube, Muzo ne estis antaŭ- 
pensinta. La astura reĝo eniris kun armeo en la regnon 
de la Banu Kasi kun la intenco kapti kaj detrui la no- 
van urbon. Muzo devis, do, tuj alfronti militon kiun li 
ne atendis kaj por kiu li, eble, ne estis preparita. La ar- 
meo de Ordonjo estis sieĝanta la urbon Albeldon kiam 
alvenis la trupoj komandataj de Muzo. La astura reĝo 
lasis parton el sia armeo plusieĝante la urbon kaj kun la 
cetero prezentis batalon al Muzo. La saracenoj ne ka- 
pablis rezisti la impeton de la atako de la asturaj trupoj 
kaj estis venkitaj. Muzo rezultis vundita kaj nur grand- 
pene li sukcesis eskapi el kaptado far la malamiko. Li 
eskapis sed lia armeo estis masakrita kaj lia kampadejo 
disrabita de la trupoj de Ordonjo. Inter la kaptita tend- 
aro oni trovis la donacojn kiujn la franka reĝo Karolo 
la Kalvulo estis sendinta al Muzo. Venkitaj la trupoj 
kiuj estis irintaj helpe de Albeldo, la astura reĝo plu- 
daŭrigis la sieĝon al tiu urbo, kiu povis rezisti nur ses 
tagojn. Laŭ la barbaraj leĝoj de la milito, post la kapto 
de la urbo, ĉi tiu estis detruita kaj ties defendintoj sen- 
kapigitaj. 

La duobla venko de Ordonjo alportis al li kaj al la hisp- 
anaj kristanoj ĝenerale pli da damaĝo ol proflto. Inter 
la proflto estis la fakto ke Garcio, reĝo de Navario, 
definitive forlasis la aliancon kun lia onklo Muzo kaj 
alproksimiĝis al la reĝo de Oviedo. Oni interakordis la 

geedzigon la reĝo de Navario kun Leodegundia, filino 
de Ordonjo. Sed la ruiniĝo de la prestiĝo de Muzo mal- 
favore efikis sur la politika situacio en Toledo. La pov- 
ekvilibro inter la du muzulmanaj regnoj de Hispanio 
rompiĝis malfavore al Muzo kaj rezulte de tio la situa- 
cio de lia filo Lope kiel konsulo de Toledo iĝis neelten- 
ebla. La toledanoj devis submetiĝi al la emiro de Kor- 
dovo kaj la prezo por atingi ties favoron estis la demeto 
de Lope, kiu poste estis dum iom da tempo enkarcer- 
igata en Kordovo. Krome la emiro Muhammado povis 
fari ion kio al li ne eblis kiam Muzo estis potenca; en la 
jaro 860, unu jaron post la venko de Ordonjo super 
Muzo, eniris en ĉi ties regnon unu armeo de la kalifejo 
kun la celo ataki la Navarian Regnon sed ankaŭ, fakte 
kaj samtempe, okupi la regnon de Muzo. Ĉi tiu devis 
uzi sian tutan kapablon je intrigo kaj diplomatio por 
subteni sian ŝanceliĝantan povon kaj situacion. Provi- 
zore li saviĝis kaj kuraĝis entrepreni procezon de reku- 
perado de lia perdita povo kaj influo. Inter la intrigoj 
de li elpensitaj por restarigi sian elstaran politikan situ- 
acion, Muzo aranĝis la edziniĝon de iu tre bela filino 
sia kun Izrak ibn-Nantielo, ŭalio de Gvadalaharo. La 
emiro Muhammado, prave, timis la manovradon de la 
Banu-Kasiulo por rehavi politikan influon domaĝe al la 
kalifejo. Do, li petis eksplikadon al Izrak, kaj ĉi tiu por 
trankviligi la emiron vojaĝis al Kordovo. Kiam Muzo 
eksciis tion decidis puni sian bofilon kaj adresiĝis kun 
siaj trupoj al Gvadalaharo. Dum la batalo, per impeta 
atako Muzo puŝis la soldataron de Izrak ĝis la rivero 
Henaro. Surprizas ke 75-jara maljunulo kia Muzo tiam 
estis persone komandante la bataladon de siaj trupoj. 
Izrak sukcesis rezisti la atakon de sia bopatro kaj sia- 
vice kontraŭatakis. Dum la batalado la maljuna Muzo 
estis grave vundita kaj devis retiriĝi kun sia armeo. Pro 
la graveco de la vundoj li ne povis plu surrajdi sian ĉe- 
valon, kaj dum 22 tagoj, dum la lanta retroiro al lia 
regno, forpasis la “tria reĝo de Hispanio”. 

Estis la jaro 862, tri jarojn post lia malvenko antaŭ la 
astura reĝo Ordonjo. Tiu venko ebligis la kulminon de 
la ruino de Muzo kiu poste okazis, kaj tio evidentiĝis 
kiel grava damaĝo por la astura regno. Malaperis la 
regno de la Banu Kasi kaj de tiam estis neniu ŝirmo 
inter tiu regno kaj la kalifejo, kaj Muhammado povis 
dediĉiĝi al la organizado de gravaj kampanjoj kontraŭ 
la kristanaj regnoj de la nordo. Rimarkindas ke la loko 
elektita por la atakoj estis, pluafoje, la zono de Alavo 
kaj la tiam naskiĝanta Kastilio. Gis tiam, en tiu regio- 
no, neniam la maŭraj armeoj estis venkitaj de la krist- 
anoj. Krome la nutraĵ-provizado estis pli facila tie. Ma- 
le, en la frontoj alireblaj tra la ebenaĵo de la valo de la 
Duero-rivero kelkfoje estis detruitaj arabaj armeoj kaj 
krome la provizado estis vera problemo en tiu ebenaĵo. 
A1 ĉio-ĉi aldoniĝis la fakto ke dum la antaŭaj jaroj la 
zono inter la Duero kaj la kantabra montĉeno estis re- 
popolita kaj refortikigita. Do la sultano tute ne pensis 
ataki tra tiu linio. La kampanjo de la emiro kontraŭ la 
zono kie konverĝas la regnoj de Galegio kaj Navario 
okazis en la printempo de la jaro 863. Se kredi la kro- 
nikojn de la epoko de Alfonso la 3-a, tri jarojn antaŭe, 
en 860 estis Ordonjo mem kiu entreprenis ofensivon 


kontraŭ la kalifejo. La afero rezultas tre dubinda, sed 
tamen tiele estis registrita: du asturaj armeoj, unu ko- 
mandata de la reĝo mem kaj alia de iu parenculo lia, 
eble frato, nomata grafo Rodrigo, profunde eniris en la 
teritorion de la andaluzia regno kaj atakis la urbojn Ko- 
rion (en Ekstremaduro!) kaj Talamankon (proksime al 
Madrido!). Tiuj, kiuj povus kredi tion, kredu ĝin. La 
muzulmanaj kronikoj diras eĉ ne unu vorton pri tiuj 
militaj entreprenoj de la asturoj. Se vere okazis tiuj ata- 
koj, ĉiukaze temis pri nura raziado, simila al tiu kiun 
faris Alfonso la 2-a en Lisbono, ne konkerado de teri- 
torio, nedefendebla en la kondiĉoj kaj forto-rilatoj de 
tiu epoko. Pli efika, de strategia vid-punkto, estis la re- 
popolado, kiu daŭradis anlcoraŭ tiam, de la zono de 
Bierzo kaj cetero de la regiono norde de la Duero- 
rivero. La disvolviĝo de la maŭra kampanjo de la jaro 
863 montris la veran gradon de la malekvilibro inter la 
fortoj de la Kordova Kalifejo kaj tiuj de la Astura, aŭ 
Galegia, Regno. Miloj kaj miloj da maŭraj kavaliroj 
estis mobilizitaj por la granda milito kontraŭ Ordonjo. 
La milito daŭris du jarojn kaj kulminis per granda 
maŭra venko en la batalo de Morkuero. Antaŭe la mu- 
zulmana armeo estis graste disrabinte la provincon. En 
Morkuero la astura armeo, komandata de iu frato de 
Ordonjo, ĉu eble la grafo Gatono? estis tre malgranda 
kompare al tiu de Kordovo, komandata de la princo 
Abd al-Rahmano ben Muhammado. Laŭ la arabaj kro- 
nikoj la kristana armeo estis ekstermita. La asturaj kro- 
nikoj diras eĉ ne unu vorton pri tiu kampanjo. 

Eĉ se estis grava muzulmana venko en tiu milito, la 
profito ne estis politika ĉar, kiel lcutime, oni ne okupis 
teritorion sed oni atingis nuran disrabaĵon. Do temis pri 
raziado, eĉ se tre grand-skala. Krome la perdoj de la 
maŭraj trupoj sendube estis enormaj ĉar la sekvintan 
jaron oni ne organizis novan kampanjon. En la jaro 
865, jes ja, okazis nova muzulmana atako subgvide de 
la sama armeestro kaj kontraŭ la sama zono, la orienta 
landlimo de la astura regno. Plua raziado, sed nenia 
provo okupi kaj kontroli la teritorion. Se tiuj kam- 
panjoj estis veraj -ankaŭ ili ŝajnas sufiĉe dubindaj- oni 
devas konkludi ke la muzulmanoj ne havis strategian 
planon por sia tiama militado. Ĉiam laŭ la arabaj kroni- 
koj, la emirejo efektivigis alian ofensivon la sekvintan 
jaron, 866. Se vere, tiu milito okazis jam post la morto 
de Ordonjo, ĉar ĉi tiu forpasis la 27-an de majo de tiu 
jaro, kaj la kampanjoj kutime daŭradis ĝis la aŭtuno. 
Kromanfoje ni rimarkigas ke la laste menciitaj maŭraj 
ofensivoj, same kiel plejparto el la antaŭaj, centriĝis en 
tiu regiono de Alavo kaj la teritorio kiu estis la ĝermo 
de la regno de Kastilio. Neniu en tiu epoko povis dive- 
ni ke laŭ la pasado de la tempo tiu estonta Regno de 
Kastilio estos la vera centro de Hispanio, kulminanto 
de la entrepreno de la Rekonkero kaj ariĝanto de la ce- 
teraj hispanaj regionoj. Kaj eble pli interese: en tiu eta 
peco de la hispana teritorio estis formiĝante tiam la 
lingvo kiu, post la pasado de 1100 jaroj, troviĝus inter 
la du aŭ tri idiomoj pli parolataj en la mondo. Ja, nun- 
tempe parolas la hispanan (kastilian) lingvon ne malpli 
ol 450 milionoj da personoj. Ŝajnas ke nur la ĉina ha- 
vas pli da denaskaj parolantoj. 

La 27-an de majo de la jaro 866 mortis la reĝo Ordonjo 
post 16-jara reĝado. Heredis la tronon lia filo Alfonso; 
kvankam ĉi tiu estis sufiĉe juna tiam. Tio signifas ke 
jam oni konsideris normala tiutipan manieron transdoni 
la reĝecon, sed tio estas nura teorio, kiel atestis la ti- 
amaj politikaj eventoj. Ja, multaj nobeloj ĉefe tiuj de la 
du branĉoj de la reĝa dinastio, ne alkutimiĝis al la mal- 
apero de la elektado kaj proklamado de la novaj mo- 
narkoj. Iomete post lia surtroniĝo, Alfonso la 3-a devis 
alfronti la ribelon de iu galega grafo nomata Fruelo. Li 
devis fuĝi el Oviedo kaj rifuĝi en Kastilio. La tiea gra- 
fo, Rodrigo, lcuzo aŭ onklo de Alfonso, helpis ĉi tiun 
rekuperi la tronon. La partianoj de Rodrigo kontraŭba- 
talis la grafon de Lugo, Fruelon, kaj venkis kaj mort- 
igis lin. 

Tuj post lia restariĝo en la trono de Oviedo, Alfonso la 
3-a entreprenis politikon de ofensivo kontraŭ la muzul- 
manoj. La armeo de Alfonso, subgvide de iu grafo no- 
mata Vimaro Perez, pere de aŭdaca milit-operacio tran- 
sis la Duero-riveron kaj kaptis la urbon Oporton. La 
juna reĝo jam dekomence impulsis ankaŭ la repopol- 
adon de la konkeritaj zonoj, same kiel estis farinte lia 
patro, Ordonjo. Ni jam vidis ke la reĝa sukcedado de la 
trono de Oviedo okazis meze de muzulmana ofensivo 
kontraŭ la asturia regno. Sed la tiamaj atakoj de la sa- 
racenoj estis ĉiuj adresitaj kontraŭ la orienta fianko de 
tiu regno, kiu sendube ŝajnis pli alirebla al ili. Sed la 
ofensivo de Alfonso en la centra kaj okcidenta sudaj 
landlimoj de sia regno altiris la atenton de la emiro de 
Kordovo pri tiu fronto kaj ĉi tiu komprenis ke oni 
devus kontraŭbatali la ofensivon de Alfonso en la zono 
de Bierzo kaj Leono. 

Antaŭ la muroj de Leono fiaskis, kaj suferis grandajn 
perdojn la trupoj komandataj de Al-Mundiro, filo de la 
forpasinta sultano Al-Rahmano la 2-a kaj frato de la 
reĝanta emiro Muhamado, venkinto, la antaaŭjn jarojn 
en atakoj al la teroj de Alavo. Ankaŭ la maŭraj trupoj 
kiuj penetris en la zono de Bierzo estis ekstermitaj. Ja, 
tiu okcidenta fronto estis fatala por la muzulmanoj. 


En la jaro 869, estante la reĝo Alfonso la 3-a 21-jara, 
edziĝis al iu navara princino nomata Jimena, kiu poste 
naskis al li multajn gefilojn. La rilatoj inter la Regno 
de Galegio kaj tiu de Navario estis ekscelencaj tiutem- 
pe. Krome la bonaj rilatoj inter ambaŭ regnoj ebligis al 
tiu de Asturio bone rilati ankaŭ kun la klano de la t. n. 
Banu Kasi. La filoj de Muzo, post ĉi ties morto, eĉ se 
sufiĉe nestabile, sukcesis kontroli ioman povon en tiu 
regno de Zaragozo. Tiu regno resti formale sendependa 
el Kordovo sed en situacio de relativa malforteco; ek- 
zemple ili ne povis eviti ke la armeoj de la kordova 
kalifeco ataku Alavon ekde sia teritorio. 

Dum pludaŭris la repopolado de la zono inter la riveroj 
Minjo kaj Duero, Alfonso la 3-a pludaŭrigis la ofensi- 
vojn kontraŭ la muzulmana teritorio. Eble tiuj ofensi- 
voj estis nuraj razioj de dispredado faritaj ekde la fortaj 
urboj, kiel Leono kaj Astorgo. Verdire, en tiu tempo la 
emiro de Kordovo ne povis pensi en la organizado de 
fortaj armeoj kontraŭ la kristanoj de la nordo ĉar li 
havis intemajn problemojn en sia Andaluzia regno. En 
la urbo Merido estis, kromanfoje, ribelo, ĉi-kaze orga- 
nizita de iu ambiciulo nomata Ibn-Marvano. Kvankam 
komence, en la jaro 868, Muhammado sukcesis venki 
tiun ribelinton, Ibn-Marvano plu povis konspiradi kon- 
traŭ la povo de la kalifo, kaj en la jaro 875 li olcupis la 
fortreson de Alanjo, sude Merido kaj dum tri monatoj 
rezistis la sieĝadon de la tmpoj de la emirejo. Denove 
submetita kaj denove ribelinta, li instaliĝis en iu vilaĝo 
en la sudo de Badahozo, kiun li tuj fortikigis, kaj ali- 
anciĝis kun alia ribelulo, Sadun’ al-Surumbako, kiu es- 
tis rifuĝinta en la fortreso de Monsaludo. Ibn-Marvano 
estis kuraĝa, aŭdaca kaj timinda militestro; liaj razioj 
kontraŭ la teroj de la sultano foje alvenis ĝis Tablado, 
ne malproksime el Seviljo. Lia aliancano Sadun’ al-Su- 
rumbako estis ruza, sagaca, temerara kaj aroganta; kro- 
me li bonege konis la teritorion kie li agadis. La alian- 
co de ambaŭ homoj estis tre domaĝa por la kalifo kaj 
tre utilis por ke la asturo Alfonso la 3-a povu agadi 
kontraŭ la Kordova Kalifejo. 

Fortikigita Ibn-Marvano en Badaĥozo kaj aliancita kun 
Sadun’ al-Surumbako, la emiro sendis kontraŭ ili sian 
favoraton Haŝim ibn Abd-al-Aziz en la jaro 876. Ibn- 
Marvano sin vidis devigita forlasi sian urbon kaj rifuĝi 
en pli defendebla loko. La ĉefministro sukcesis sieĝi la 
ribelulon sed ĉi tiu diskonigis la onidiron ke restis al li 
etnombra trupo kaj Haŝim, kredinte la mensogon, sin 
ĵetis kontraŭ li kun malgranda kavalerio. Ĉi tiu trupo 
estis altirita al la montoj kaj tie Haŝim estis atakita, 
venkita, vundita kaj kaptita. Ibn-Marvano, konsciante 
pri la danĝero kiu por li signifus konservi tiom gravan 
prizonulon, kaj por certigi al si la helpon de la astura 
reĝo Alfonso, sendis la kaptiton al la kortego de la 
kristana reĝo. Neniam iu astura reĝo estis pensinta ke 
iam li povus havi kiel prizonulo aŭ ostaĝo iu ĉef- 
ministro de la kordova sultano. 

Kiam la kalifo ekkonis tiun katastrofan rezulton de la 
kampanjo de Haŝim, li restis konsternita kaj malbenis 
la malprudenton de sia ĉefministro. La veziroj el la 
kortego ne kuraĝis kontraŭdiri la emiron; nur la hones- 
ta Ŭand-ibn-Ganimo, kvankam malamiko de la kaptita 
ministro, defendis ĉi-tiun. Plaĉis al la sultano la nobel- 
eco de tiu veziro kaj asignis al li la komandon de ar- 
meo rekrutata kun la celo venĝi la ofendon de la astura 
reĝo. Sed antaŭ tiu milita operacio Ŭand-ibn-Ganimo 
entreprenis la taskon puni la perfidulon Ibn-Marvanon, 
kiu denove estis fortikiĝinta en Badaĥozo. En ĉi tiu 
kampanjo, en la jaro 877, akompanis la novan ĉef- 
ministron Al-Mundiro, filo de la kalifo Muhammado. 
Ibn-Marvanon evitis esti sieĝata en Badaĥozo kaj pret- 
iĝis por batali kampare kie estus ebleco eskapi kaze de 
malvenko. Dum Ŭand-ibn-Ganimo dediĉiĝis al la de- 
truado de la urbo, Ibn-Marvano volis profiti neglekton 
de la princo Al-Mundiro kaj kiam ĉi tiu marŝadis kun 
nur naŭcent kavalerianoj, Ibn-Marvano atakis lin ko- 
mandante siajn trupojn kaj tiujn asturajn kiujn estis 
provizinta al li la reĝo Alfonso. Sed ĉi-foje la ruzo de 
Ibn-Marvano estis vana; Al-Mundiro sukcesis venki la 
atakantoj kaj ekstermis la asturan taĉmenton. Tamen, 
pluafoje Ibn-Marvano evitis esti kaptita de la trupoj de 
la emiro kaj fuĝis por kaŝiĝi kaj atendi konvenan oka- 
zon por daŭrigi la militadon. Tiu okazo alvenis kaj en 
nova kontraŭfrontiĝo kun la trupoj de la kalifo li suk- 
cesis ekstermi sescent kavalerianojn de la armeo de 
Kordovo. Sed ĉar la ofensivo kontraŭ li pludaŭris, li 
decidis forlasi la valon de la Gvadiano-rivero kaj fuĝis 
al Galegio sub la protekto de la reĝo Alfonso. 

Venkita Ibn-Marvano, la emiro Muhammado decidis 
ne plu prokrastigi la ofensivon kontraŭ la regno de Al- 
fonso. Li komprenis ke por tiu kampanjo estus necese 
organizi tre potencan armeon. Fakte, estis du la armeoj 
preparitaj, en la jaro 878, por marŝadi kontraŭ la regno 
de Alfonso la 3-a. Unu el ili, komandata de Ŭarrak-ibn- 
Malik enirus en Galegion destine al Koimbro, kaj la 
alia, la ĉefa, komandata de la princo Al-Mundiro kaj la 
ĉef-veziro Ŭand-ibn-Ganimo, atakus la regnon de Al- 
fonso desude kaj deoriente. Sed ĉi-lasta armeo, antaŭ la 
atako al la kristana regno, kaj eble kiel trejniĝo, entre- 
prenis militan operacion en la valo de la Ebro-rivero 
kontraŭ la familio de la Banu Kasi , t. e. la filoj de Mu- 


zo, kiuj tiam estis en bonaj rilatoj kun la kortego de 
Oviedo. Ĉar la kampanjo komenciĝis en frua sezono 
oni estimis ke restus sufiĉe da tempo en la jaro por ata- 
ki poste la Galegian Regnon. La du filoj de Muzo, Is- 
mailo kaj Furtuno kontroladis ekde Tudelo kaj Zarago- 
zo la regnon kiun ili heredis el sia patro. Al-Mundiro 
kaj Ŭand-ibn-Ganimo intencis kapti tiujn ĉefurbojn sed 
malsukcesis en tiu celo kvankam ilia armeo per raziado 
ruinigis la zonon. Poste tiu armeo marŝis kontraŭ la 
regno de Alfonso, sed ne atakis tra la zono de Alavo, 
kie ofte okazis la muzulmanaj atakoj, kun fortuno, sed 
direkte al la sudo de la regno, ĝenerale pli malfacila 
por ili. Tial, al la armeo kiu estis veninta el la valo de 
la Ebro-rivero oni planis aldoni pliajn multenombrajn 
trupojn. Atestas pri la timo kaj respekto kiujn tiam ins- 
piris al la saracenoj la astura regno la fakto ke por ataki 
ĝin en tiu zono de la Duero-rivero estis necese rekruti 
grandegan armeon, kaj krome la militan celon estis tre 
modesta: oni pretendis nur kapti iun gravan urbon en 
tiu zono, Leonon aŭ Astorgon, por interŝanĝi ĝin por la 
liberigo de la kaptita veziro Haŝim ibn Abd-al-Aziz. 
Estis jam forpasintaj la tempoj kiam la arabaj armeoj 
entreprenis kaj efektivigis kampanjojn kaj raziojn ene 
de Galegio kaj Asturio mem. 

Alfonso, informita pri la avancado de la maŭraj ar- 
meoj, estis atendante ilin en Leon-urbo. Tie li konce- 
ptis aŭdacan planon por ruinigi la planojn de la mal- 
amiko. La defendon de Koimbro li konfidis al siaj gra- 
foj de la landlimo, kaj li okupiĝis alfronti la plej danĝe- 
ran atakon de la du armeoj kiuj marŝadis direkte al Le- 
ono. Li decidis ataki la alvenantojn antaŭ ĉi ties kuniĝo 
kaj komencis per tiuj kiuj estis venantaj el la zono de la 
Taĥo-rivero, kiuj ŝajnis malpli multenombraj. Tiuj tru- 
poj ne estis perceptintaj la alproksimiĝon de la kristana 
armeo kaj estis surprize atakitaj en loko nomata Polvo- 
raro aŭ Polvoroso, apud la rivero Orbigo. Antaŭ ol tio 
ke la muzulmanoj kapablus organiziĝi por batali, ili es- 
tis fulmrapide atakitaj de la armeo de Alfonso kaj fakte 
ekstermitaj; laŭ la asturaj kronikoj, dek-tri miloj da 
maŭraj soldatoj estis mortigitaj en tiu batalo. Tuj post 
tiu batalo la armeo de Alfonso adresiĝis al la kastelo de 
Sublanco, ne malproksime el la loko de tiu batalo kaj 
tie, fortikiĝinta, atendis la alvenon de la ĉefa maŭra ar- 
meo, komandata de la princo Al-Mundiro kaj la minis- 
tro Ŭand-ibn-Ganimo. Ĉi tiuj estis informitaj, far iuj 
fuĝintoj el la masakro de Polvososo, pri la katastrofo 
suferita de la alia armeo en tiu loko. La kordovaj arme- 
estroj komprenis ke jam ne estus realigeblaj la faritaj 
planoj por tiu kampanjo kaj timis entrepreni atakon 
kontraŭ la armeo fortikiĝinta en Sublanco. Ili decidis 
retiriĝi suden profitante la nokton por ke Alfonso ne 
perceptu ilian foriron. Tamen ili ne sukcesis eviti no- 
van muzulmanan malvenkon. La astura reĝo decidis 
postiri la retiriĝintojn kun sia armeo kaj sukcesis atingi 
ilin tial ke, ne konante la zonon, la muzulmanoj perd- 
iĝis kaj en iu punkto de ilia irado ili prenis iun vojon 
kiu anstataŭ malproksimigi ilin el ties persekutantantoj 
kondukis ilin rekte al ĉi tiuj. La nova batalo okazis en 
iu loko nomata Valdemoro, kaj ĝi rezultis fatala por la 
muzulmana armeo. La du armeestroj sukcesis eskapi 

sed iliaj trupoj estis masakritaj de la soldatoj de Al- 
fonso la 3-a. La fiasko de tiu kampanjo estis kompleta 
por la saracenoj ĉar krome ankaŭ la armeo kiu estis 
sendita kontraŭ Koimbro subkomande de Ŭarrak-ibn- 
Malik ne sukcesis kapti ĉi tiun urbon kaj devis retiriĝi 
post suferi grandajn perdojn. 

La kompleta sukceso de la astura reĝo, kiu krome havis 
kiel ostaĝo la favoraton de la kalifo, impulsis ĉi tiun 
sendi ambasadorojn al la kortego de Oviedo por inter- 
akordi pacon aŭ milit-paŭzon kaj por atingi la liber- 
econ de la prizonulo. Tiu fakto evidentigas ke la grav- 
eco de la regno naskiĝinta en Asturio estas senkompare 
pli granda ol tiu de unu jarcento antaŭe. La tiam nom- 
ata Regno de Galegio estis serioza potenco kiu en la 
daŭro de tri tagoj venkis trifoje la armeojn de la Kordo- 
va Kalifejo. Alfonso, kiu tiam estis 30-jaraĝa, povis 
trudi siajn kondiĉojn por interakordi kun la ambasado- 
roj de la emiro, kaj fiksis ke la daŭro de la milit-paŭzo 
estos tri jaroj. Por la liberigo de Haŝim ibn Abd-al- 
Aziz, la astura reĝo postulis altegan elaĉet-sumon: 
cent-mil orajn soldojn. La sultano konsentis pri tiu 
mon-sumo sed kondiĉe ke ĝin pagu la kaptita ministro 
mem. Ĉar ĉi tiu ne povis pagi kontante tiom altan mon- 
kvanton, por garantii la postan pagadon de la tuto devis 
lasi kiel ostaĝoj du fratojn, unu filon kaj unu nevon. 

La andaluza emiro profitis la trijaran milit-paŭzon por 
alfronti la internajn ribelulojn de sia regno, kaj Alfonso 
profitis ĝin por pludaŭrigi la repopoladon de la teritorio 
inter la riveroj Duero kaj Mondego. Sed ambaŭ monar- 
koj estis sin preparantaj ankaŭ por la bataloj kiujn sen- 
dube ili havos unu kontraŭ la alia, post la finiĝo de la 
milit-paŭzo. La kortego de Kordovo ne povis elteni la 
humiligon kiun tiu regno suferis pro la venkoj de Al- 
fonso, kaj ĉi tiu ne povis esperi ke la sultano eltenu 
ĝin. Pere de spiono, Muhammado eksciis ke la mar- 
bordoj de Galegio estis sendefendaj kaj ne povus kon- 
traŭ-rezisti elmaran atakon. La emiro planis militan el- 
ŝipiĝon tie. Post la normana atako de la jaro 844, Abd 
al-Rahmmano la 2-a impulsis ŝipkonstruadon. Tial, la 
andaluza eskadro povis alfronti la vikingan razion de la 
jaro 858. Por la atako al Galegio, la kalifo ordonis la 
kreadon de nova floto. Dum la milit-paŭzo oni kons- 
truis en la Gvadalkiviro la ŝipojn necesajn por kontraŭ- 
batali Alfonson en la Atlantiko. Sed la perŝipa atako al 
Galegio neniam okazis; la araba eskadro estis detruita 
far tempesto en la oceano. Ja, la nova kampanjo de la 
emiro Muhammado kontraŭ Alfonso la 3-a komencis 
malbone. Krome dum tiuj jaroj la emiro devis alfronti 
du internajn problemojn. Tiam estis komenciĝanta la 
agado de nova ribelema lidero, Umar-ibn-Hafsuno, kiu 
daŭros dumlonge, kaj diversloke en Andalucio, kaj en 
Kordovo mem, okazis tiujare egaj tertremoj. 

Male, la projektoj de Alfonso atingis plenan sukceson. 
En la jaro 881 la astura reĝo entreprenis aceifon kon- 
traŭ la islama teritorio. Lia ofensivo profunde penetris 
en la Andaluzian Regnon, ĝis Merido! Ĉi-foje ne estas 
dubo pri tiu atako tiom malproksime de la Galegia Reg- 
no; ankaŭ la arabaj kronikoj raportas pri tiu milito kaj 
krome en similaj terminoj kiel la asturaj kronikoj. En 
tiu kampanjo akompanis Alfonson ties alianculo kaj 


gasto Ibn-Marvano kiu iam ribelis kontraŭ la kalifo ek- 
de Badahozo kaj transdonis al Alfonso, kiel prizonulo, 
la ĉef-veziron Haŝim-on. La armeo de la astura reĝo ne 
atakis rekte Merido-urbon sed iun kastelon, Dubalon, 
20 mejlojn sude de Bazaĥozo. La kastelo estis kaptita 
kaj ties garnizono ekstermita. La krueleco de tiu masa- 
kro malplaĉis al Ibn-Marvano sed tiam li klopodis ne 
montri tiun malkontenton antaŭ la reĝo Alfonso. Estas 
klare ke tiu milita operacio de la astura reĝo estis nura 
razio, ne milito de konkerado. Tamen la aceifo ne fin- 
iĝis tiam ĉar la kronikoj mencias alian batalon kontraŭ 
la muzulmanoj en iu monto nomata Oksifero. Post la 
retiriĝo de la kristana armeo Ibn-Marvano restis en tiu 
regiono kiu nuntempe nomiĝas Ekstremaduro intenc- 
ante refari sian bandon por kontroli iom da teritorio do- 
maĝe al la suvereneco de la sultano de Kordovo. 

La kroniko t. n. Albeldensa, kiu ŝajne estis verkita de 
la reĝo Alfonso mem, finiĝas per la rakontado de la 
triumfa reveno de Alfonso el tiu kampanjo-razio en la 
andaluzia tero. Pri la cetero el la vivo kaj reĝado de tiu 
princo informas nin aliaj asturaj kronikoj kaj la arabaj 
historiistoj de la Kalifejo de Kordovo. Ties emiro Mu- 
hammado, spite al la nesolvitaj ribeloj kiujn li devis al- 
fronti tiam en sia regno, decidis ke li devus ion fari por 
venĝi la humiligojn kiujn li suferis de Alfonso dum la 
lastaj jaroj. Tial li preparis seriozan ofensivon por la ja- 
ro 882. Sed la kampanjo komencis, same kiel tiu de 
kvar jaroj antaŭe, per atako al la Regno de Zaragozo 
regata de la Banu Kasi , la filoj de Muzo kiuj, kiel dir- 
ite, dum la tiuj jaroj agadis kiel aliancanoj de la Regno 
de Galegio. Tiu Muz-ido nomata Lope (Lubb en la ara- 
ba lingvo) estis mortinta militante kontraŭ la kordova 
emirejo, kaj liaj fratoj Ismailo, Furtuno kaj Mutarrifo 
regadis, same malamike al la Emirejo, respektive, ekde 
Zaragozo, Tudelo kaj Huesko. Tiuj kasiidoj, pro sia 
parenceco kun la reĝa familio de Navario, estis parenc- 
uloj ankaŭ de la edzino de Alfonso, el la sama navara 
familio. Ĉiukaze, la venkoj de la reĝo de Asturio sur la 
trupoj de la sultano igis ke Alfonso estu por la Banu 
Kasi interesa aliancano por kontraŭrezisti la premon de 
Kordovo sur la Zaragoza Regno. La arabaj kronikoj 
asertas ke la armeo kiun Muhammado preparis por la 
kampanjo de la jaro 882 konsistis el 80-mil homoj. 
Gvidis la militan ekspedicion la princo Al-Mundiro, fi- 
lo de la emiro, kaj akompanis lin kiel milit(ist)a kon- 
silanto Haŝim ibn Abd-al-Aziz kiu, post sia liberiĝo el 
lia prozoniĝo en la kortego de Oviedo estis reakirinta 
la favoron de la sultano kaj la povon en la kortego de 
Kordovo. Tiu impona muzulmana armeo eliris nord- 
direkten en monato marto, sufiĉe frue por batali en la 
Ebro-valo antaŭ la entrepreno de la ĉefa celo de la 
kampanjo en la Duero-valo. 

La decido komenci la kampanjon per atako al la Kasi- 
idoj de la Ebro-valo, anstataŭ iri rekte kontraŭ la sudo 
de la regno de Alfonso, estis prenita ne nur pro tio ke 
tiuj princoj estis aliancanoj de Alfonso sed ankaŭ por 
eviti, provizore, kunfrontiĝojn kun la ribeluloj, Sadu- 
no kaj Ibn-Marvano kaj kiuj dominis la zonojn de Me- 
rido kaj Badaĥozo. Estas necese konsideri ke ĉiu marŝ- 
anta armeo, ĉefe se ĝi estas tre granda, nur pro la fakto 

ke ĝi pasadas tra iu teritorio, konstituas raziadon de la 
teritorio ĉu ĉi tiu estas malamika aŭ amika. Tiom da 
miloj da soldatoj bezonas sin nutri kaj krome estas la 
seksaj necesoj de tiom da viroj. La teritorio trairata de 
tiaj armeoj, ĉu muzulmanaj aŭ kristanaj, iĝas predaĵo 
de la trairanta armeo, ĉu amika aŭ malamika. Do la ra- 
ziado, plejofte ne estis milita celo sed nepra rezulto de 
la irado kaj eĉ de la ekzistado mem de la armeoj. Ĉi tio 
validas por ĉiuj militaj ekzpedicioj, ĉu kristanaj aŭ ma- 
homedanaj (krom la vikingaj), kiujn ni estas trastud- 
antaj per ĉi-paĝoj. Do, oni decidis ke la trupoj de la 
sultano raziadu ne en sia propra teritorio, eĉ se parto el 
ĝi estis tiam regata de ribeluloj, sed en la pli malamika 
teritorio de la Banu Kasi , kaj ke el tie ĝi pasu poste al 
la Duero-valo. 

Dum tri semajnoj, la trupoj de la Kalifejo batalis en 
Zaragozo kontraŭ Ismailo-ibn-Muzo sed ne sukcesis 
submeti lin. Ili kaptis, tamen, la urbon Rodon kaj en- 
prizonigis ties defendanton. Poste la maŭra armeo mar- 
ŝis kontraŭ la urbo Tudelo, regata de Furtuno, kun nula 
rezulto. Tiam venis la trupoj de alia Kasi-ido. Temis pri 
Muhammado, filo de Lubbo (Lope) kaj nepo de Muzo; 
sed li ne venis por kontraŭ-batali la armeon de la emiro 
sed por fari omaĝon al la perantoj de la sultano kaj de- 
klari sian obeon al ĉi tiu. Li enviis siajn onklojn kaj 
ambiciis ĉi ties povon sur tiu regno de la Ebro-valo; 
evidentas ke li estis manovrante por iĝi sola kontrol- 
anto de la povo en tiu ampleksa feŭdo regata de sia fa- 
milio de antaŭlonge. Spit’ al tiu ampleksigo de siaj mi- 
lit-fortoj, Haŝim kaj Al-Mundiro ne tuj entreprenis la 
iradon al la fronto de la Duero-rivero sed adresiĝis, 
pluafoje, al la kastilia teritorio, konkrete kontraŭ la for- 
treso de Cellorigo. La atankantaj trupoj frakasiĝis kon- 
traŭ la muroj de tiu kastelo; la princo kaj Haŝim perdis 
multajn homojn en tiu vana atako. Same malsukcesa 
estis iu posta atako al alia kastilia fortreso, tiu de Pan- 
korbo. Etan kompenson ili atingis kaptante la fortreson 
de Kastroĥerizo, kies garnizono forlasis ĝin ĉar ĝi estis 
malfacile defendebla. 

Fiaskinte en tiu zono kie la muzulmanoj estis farinte 
sukcesajn raziojn pasintece, la maŭraj trupoj adresiĝis 
senentuziasme al la alia fronto, tradicie pli malfavora 
al ili. La reĝo Alfonso estis atendante ilin en Leono- 
urbo. La maŭraj armeestroj, antaŭ la perspektivo ataki 
fortikan urbon en kiu enestis la reĝo kaj la armeo kiuj, 
antaŭ malmultajn jarojn, atingis gravan venkojn kon- 
traŭ la muzulmanaj armeoj, hezitis kaj kunvenis en 
konsilio por pridebati kion fari. La juna princo Al- 
Mundiro, filo de la emiro Muhammado, sin deklaris fa- 
vore al tuja kaj furioza atako kontraŭ la kristanaj tru- 
poj, sed Haŝim, post sia malvenko kaj kaptiĝo sin mon- 
tris pli prudenta, kaj krome influis sur li la fakto ke sia 
plej amata filo estis ankoraŭ kiel ostaĝo ĝis la komple- 
ta pagado de sia elaĉet-mono. Li volis ne riski batalon 
kies rezulto povus endanĝerigi la vivon de sia filo kaj 
ceteraj ostaĝoj. Reale, la sola kialo de lia partopreno en 
tiu kampanjo estis serĉi la eblecon atingi la liberecon 
de sia filo; do li preferis negoci anstataŭ batali. Sed 
interesis al li kaŝi sian intencon al la princo, do li argu- 
mentis ke tial ke Leono estis bone fortikigita kaj de- 


fendata, prefere ne batali tie kaj aldirektiĝi al Astorgo. 
Survoje tiudestinen la islama armeo atakis kelkajn 
etajn kastelojn kaj dediĉiĝis al la neevitebla raziado de 
ĉiu marŝanta armeo kiu bezonas klopodi al si nutr- 
rimedojn. Sed alvenis la momento kiam Haŝim ne plu 
povis kaŝi sian intencon kaj decidis sendi al la astura 
monarĥo ambasadorojn kun altvalorajn donacojn por 
atingi la liberecon de sia filo Abu-al-Kasim. Kune kun 
la ambasadoroj Haŝim sendis ankaŭ iujn altrangulojn 
de la familio de la Banu Kasi kiun sia armeo estis kapt- 
inte dum la sieĝo al Tudelo. Alfonso akceptis la trak- 
ton; Haŝim rekuperis sian filon kaj restis kiel pago- 
garantio la ceteraj ostaĝoj, la liberigo de la du Kasiidoj 
utilis al la astura reĝo por pli bonigi sian rilaton kun la 
Banu Kasi de Zaragozo kaj krome la muzulmana ar- 
meo retiriĝis sen plua operaciado en la kristana regno. 
Ĉiuj kontentaj! Ĉu ĉiuj? Ne, la princo Al-Mundiro res- 
tis humiligita; li ludis nenian rolon en tiu trakto kaj 
atingis nenian profiton el ĝi; li estis nura figuranto en 
tiu teatraĵo kaj tio generis en li egan abomenon al la 
ministro de sia patro. 

La feliĉa por Alfonso disvolviĝo de la politikaj aferoj 
iome komplikiĝis pro la situacio de la regno de la Ba - 
nu Kasi. Jam ni vidis la perfidan teniĝon de Muham- 
mado-ibn-Lubbo kontraŭ ties onkloj. Ĉi tiuj ne volis 
forgesi ke li unuigis siajn fortojn al tiuj de la sultano 
kiam ĉi ties armeo estis sieĝanta iliajn urbojn. Ili deci- 
dis sin venĝi el sia nevo kaj mobilizis siajn trupojn 
kontraŭ li kaj sieĝis lin en monto kiu troviĝis ne mal- 
proksime el lia kastelo de Vigero. Sciante ke estis kun 
li malgranda soldataro, ili intencis kapti lin. Sed sia- 
vice, erare, ili atakis la monton kun malmultaj homoj. 
Ibn-Lubbo impete kontraŭatakis la fortojn de siaj on- 
kloj kaj ĉi tiuj devis retiriĝi kaj fuĝi. Ismailo ibn-Fur- 
tun falis el sia ĉevalo kaj tuj estis kaptita, kaj same 
okazis al ties onklo kiam ĉi tiu alkuris helpi lin. Ankaŭ 
la ceteraj Banu Kasi kiuj estis sekvintaj la du Ismailojn 
estis baldaŭ kaptitaj, kaj la armeo kiu estis atendante 
piede de la monto, koninte la kapton de ĝiaj estroj, sen- 
orde forfuĝis. Muhammado ibn-Lubbo restis kiel abso- 
luta mastro de la regno de sia familio kaj enfermigis 
siajn parenculojn en sia fortreso de Vigero. Li kaptis la 
ĉefurbon Zaragozon kaj sendis mesaĝistojn al la emiro 
renovigante la deklaron de sia fideleco al ĉi tiu. La sul- 
tano ne komprenis ke temis pri nura formulo de ĝentil- 
eco kaj postulis al Ibn-Lubbo la transdonon de Zarago- 
zo kaj de la kaptitoj. Ibn-Lubbo konsciis pri la erareco 
de sia politiko kaj rifuzis obei la emiron. Timante agre- 
son el ĉi tiu, li tuj liberigis siajn onklojn kaj koncesiis 
al ili iujn kastelojn, sed kiel vasaloj siaj, kaj klopodis 
repaciĝi kun Alfonso la 3-a. Sed ĉi tiu jam ne plu volis 
konfidi pri tiu juna kasi-ido kaj ordonis al siaj grafoj de 
la najbara regiono de Kastilio ke ili atakadu la terito- 
rion de tiu nova estro de la Banu Kasi. 

Dum en la Ebro-valo estis okazante tiuj ŝanĝoj, Haŝim, 
la ĉef-ministro de la emirejo estis batalante kontraŭ la 
ribeluloj kaj atingis ke Umar-ibn-Hafsuno kapitulacu 
kaj revenu en Kordovon, kaj atingis por li pardonon de 
la kalifo. Iome kontrolita la interna situacio, la emiro 
Muhammado sin sentis sufiĉe forta por entrepreni ven- 

ĝajn militojn kontraŭ la Banu Kasi kaj kontraŭ Alfon- 
so. Denove Al-Mundir kaj Haŝim estis gvidante arme- 
on destine al la kristana territorio. Sed same kiel la an- 
taŭa jaro, tiu armeo atakis unue la regnon de Zaragozo. 
Konsciante ke ili ne povus kapti la urbon, la armeo nur 
dum pluraj tagoj restis je ties ĉirkaŭaĵoj sed dediĉiĝis 
ĉefe al raziado de la regiono. Ankaŭ same kiel la an- 
taŭan jaron, ili atakis kelkajn kastelojn en Kastilio. En 
la senutila atako al tiu de Cellorigo la maŭra armeo 
perdis multajn homojn. En la posta sieĝo al la kastelo 
de Pankorbo, la iama ribelulo Umar ibn-Hafsuno, kiu 
akompanis la armeon de la emiro, kuraĝe batalis, sed 
ankaŭ ĉi tie la atako estis senutila. Dum la antaŭa vin- 
tro oni estis konstruinte en tiu regiono novajn kastelojn 
en Burgoso kaj Burebo, sed la muzulmana armeo pre- 
feris ne ataki ilin kaj sekvis sian iradon destine al tiu de 
Kastroĥerizo kiu estis refortigita depost la atako kiun 
ĝi suferis en la kampanjo de la antaŭa jaro. Sed ĉi foje 
la muzulmanoj ne sukcesis denove kapti kaj detrui ĝin. 
Estis jam la monato aŭgusto kaj ĝis tiam la armeo ko- 
mandata de Al-Mundir kaj Haŝim estis atinginte nenian 
venkon. Same kiel la antaŭan jaron, la reĝo Alfonso es- 
tis atendante ilin kun sia armeo antaŭ la muregoj de 
Leono preta prezenti al ili batalon apud la fortreso de 
Sublanco. Ĉi-foje ankaŭ Haŝim estis preta batali ĉar 
estante libera lia filo ne timis ofendi Alfonson. Sed 
ambaŭ arabaj armeestroj volis fari la batalon en kondi- 
ĉoj kaj tereno favoraj al ili. Tial ili intencis kaj sukcesis 
okupi la altaĵojn de Sublanco antaŭ la alveno de la as- 
tura reĝo kun ties armeo. La garnizono de la kastelo es- 
tis fuĝinte antaŭ la alveno de la maŭra armeo, kaj ĉi tiu 
povis okupi ĝin. Neniu el ambaŭ armeoj decidis batali 
en la loko kiun la alia elektis laŭ sia konveno, kaj tiele 
pasadis la tempo senbatale. La situacio estis pli favora 
por la kristana reĝo ĉar ties armeo povus sin provizi 
senlime dum por la muzulmanoj tiu situacio estis 
kvazaŭ ili estus sieĝataj sen ebleco sin provizi je nutr- 
aĵoj. Do ili decidis forlasi la terenon kaj entrepreni re- 
tiriĝon dum kiu ili povus profiti la okazon por disrabi 
la zonon. 

Sajnas ke post tiom da mobilizado kaj batalado de la 
lastaj jaroj ambaŭ regnoj estis lacaj militi. Antaŭ sia 
forlaso el la teroj de Leono Haŝim proponis al Alfonso 
paco-konversaciojn kaj ĉi tiu tre bonvole akceptis. En 
septembro de tiu jaro la astura reĝo sendis al Kordovo 
kiel ambasadoro Dulcidion, kiu tiam estis presbitero de 
Toledo kaj poste iĝis episkopo de Salamanko. Tiu pas- 
tro sukcesis interakordi kun la emiro de Kordovo la de- 
ziritan milit-paŭzon kaj krome oni donacis al li, por 
esti transportataj al Asturio, la relikvojn de iuj martiroj 
kiuj mortis en Kordovo dum la persekutado kontraŭ la 
kristanoj dum la reĝado de la antaŭa kalifo. Tiuj kam- 
panjoj de la jaroj 882 kaj 883 estis la lastaj kiuj la emi- 
ro de Kordovo povis fari kontraŭ la regno de Alfonso 
la 3-a. Ĉi tiu havis pluajn batalojn kontraŭ la muzulma- 
noj, kiel ni vidos, sed tiuj militoj jam ne plu estis ini- 
ciato de la Omeja dinastio reganta en Kordovo. La 
emiro Muhamado devis baldaŭ kontraŭfronti tri ribel- 
ulojn. Umar ibn-Hafsuno denove ribelis kontraŭ la 
emiro en la jaro 884, kaj tiujare mem Ibn-Marvano 


instaliĝis en Badahozo. Krome la kasiido Ibn-Lubbo 
grave ofendis la kalifon kiam li entreprenis tratakton 
kun iu grafo de la iama Hispana Markio de la frankoj 
por vendi al li la urbon Zaragozon. Dum tiuj lastaj jaroj 
de la maljuna sultano de Andaluzio ĉi tiu eĉ ne povis 
pensi pri novaj militoj kontraŭ Alfonso. Li devis sendi 
sian ministron Haŝim ibn al-Aziz al la valo de la Ebro 
por kapti la urbon Zaragozon antaŭ ĉi ties transdono al 
la grafo de Pallars. Dume la filoj de la emiro dediĉiĝis 
kontraŭ-batali la aliajn ribelulojn. 

Muhammado mortis en la jaro 886, kaj heredis la tro- 
non de la Omejoj sia filo Al-Mundiro. Dum la funebr- 
aĵo de la mortinta kalifo, ĉi ties ministro Haŝim espri- 
mis sian doloron laŭ iu maniero tre malprudenta. Li be- 
daŭris ke sia lojala amiko forpasis “dum aliaj plurestas 
vivantaj”. Al-Mundiro interpretis tion kiel bedaŭro ke 
li mem restas viva kaj ne plu povis elteni la malamon 
kiun li sentis al la ministro. Li ordonis ke oni enprizon- 
igu la favoraton de sia patro, konfiskis ties propraĵojn, 
ordonis faligi ĉi ties domon kaj fine ke oni mortigu lin 
en la prizono. Dum la du jaroj kiam Al-Mundiro reĝ- 
adis en Kordovo li intencis sufoki la ribelojn okaz- 
intajn en sia Andaluzia kalifejo; tiam estis jam kelkaj 
ribeluloj kaj unu el ili eĉ kaptis la gravan urbon Tole- 
don. La situacio iĝis ec pli ĥaosa post la morto de tiu 
emiro en la jaro 888. La nova sultano, Abd-Alaho vidis 
limigita sian aŭtoritaton al la ĉefurbo, kaj eĉ tie li devis 
peni por konservi ĝin. En tiu etoso de ne-certeco estiĝis 
inter la mozaraba loĝantaro de Toledo iu interpretado 
de profetaĵo de Ezekielo kiel anonco de baldaŭa finiĝo 
de la muzulmana superregado en Hispanio kaj venko 
de la gotoj, t. e. Alfonso la 3-a. Tiu espero esprimiĝis 
en la t. n. Profeta Kroniko verkita de Dulcidio, tiu kle- 
riko de Toledo kiu iam rolis kiel ambasadoro de la mo- 
narko de Oviedo antaŭ la sultano de Kordovo. Tia es- 
pero, cetere ekzistanta ankaŭ en la kristanaj regnoj, 
estis rezulto de la ega prestiĝo kiu tiam ĝuis Alfonso 
pro la venkoj de li atingitaj sur la muzulmanoj. Poste ni 
vidos ke, verdire, la potenco de tiu princo ne tiom estis 
firma kaj ke ĝi pli baziĝis sur la tiama febleco de la 
povo de la kalifejo. 

La ĉeso de la militado de la kordovaj emiroj kontraŭ la 
regno de Alfonso ne signifis paco-periodon por ĉi tiu. 
Paradokse, li devis alfronti la malamikecon de iuj ara- 
baj ribeluloj kiuj iam estis aliancanoj liaj kontraŭ la 
sultano. Ni vidis, kiel perfidis lin la lidero de la Ebro- 
valo, Muhammado ibn-Lubbo. En tiu ludo de ambicioj, 
en kiu ĉiu atakis kaj perfidis ĉiujn ceterajn, la Banu - 
Kasi ibn-Lubbo samtempe militadis kontraŭ la emiro 
de Kordovo kaj kontraŭ la kristanaj regnoj de Oviedo 
kaj Pamplono. En sia militado kontraŭ la andaluza 
regno li sukcesis kapti la urbon Toledo, kiun li metis 
sekve sub la regado de sia filo Lubbo ibn-Muhamma- 
do. En la jaro 891 li atingis gravan venkon kontraŭ la 
trupoj de Alfonso. Lia bonŝanco finiĝis en la jaro 898 
kiam li mortis batalante por rekonkeri la urbon Zara- 
gozon kiu tiam estis sub la povo de iu rivala familio. 
Sukcedis lin lia filo Lubbo, ĝis tiam reganta en Toledo. 
Tiu pranepo de Muzo estis same ruza, ambicia kaj 
militema kiel siaj antaŭuloj. 


37 



Spite al la militaj zorgoj, Alfonso la 3-a povis daŭrigi 
la repopoladon de la sud-centra zono de sia regno, 
fronte al la regionoj de Toledo kaj Ekstremaduro, kie la 
kalifejo estis pli febla. Dume ene de la regno estis oka- 
zante gravaj kulturaj, ekleziaj kaj politikaj procezoj. 
Estis tiam kiam oni verkis la Kronikoj kiuj informas 
nin pri la historio de tiuj jarcentoj. Tia kultura renask- 
iĝo eble estis rezulto de la inmigrado de kleraj mozara- 
boj el Toledo, kiel la menciita Dulcidio. Jam ni men- 
ciis ke tiu kleriko verkis la t. n. “Profeta Kroniko”. La 
alia fama historia kroniko de tiu epoko estis la t. n. 
“Albeldensa” el kiu oni konas du versiojn, unu malpli 
klera kaj malpli ampleksa ol la alia. Sajnas ke la unua 
estis verkita de la reĝo Alfonso mem, kaj la alia, sub 
ties reĝisorado, de iu(j) klera(j) kleriko(j). Dum sia reĝ- 
ado, Alfonso zorgis ankaŭ pri la farado de novaj kons- 
truaĵoj, kaj civilaj kaj religiaj, kaj la rekonstruado de la 
antikvaj. Interalie li igis ampleksigi la templon de San- 
kta Jakobo en Kompostelo, kaj ordonis la konstruadon 
de ĉirkaŭmurego en Oviedo. Grandparto el la novaj 
preĝejoj kaj monaĥejoj konstruitaj dum lia reĝado estis 
en la zonoj laste liberigitaj el la muzulmana dominado. 
Tiuj zonoj, krome, devis esti repopolataj far kristana 
loĝantaro. Ni jam vidis ke tiu tasko estis iu el la plej el- 
staraj faroj de la reĝado de Alfonso la 3-a. 

La kronikoj estas tre sobraj en la priskribado de la kon- 
fliktoj kiuj okazis en Galegio de la jaro 885 al 895. Saj- 
nas ke dum tiu jardeko multenombris en tiu regiono la 
ribeloj de nobeloj kaj altrangaj ekleziuloj kontraŭ la 
reĝa povo de Alfonso. Tiu manko je fidinda informo 
pri la tieaj kaj tiamaj okazintaĵoj generis la aperon de 
legendoj je ne-certa origino kiuj asertas ke kelkaj fratoj 
de la reĝo ribelis kontraŭ li kaj ke lciam ili estis venk- 
itaj Alfonso igis blindigi ilin. Krome en tiuj legendoj 
estas konfuzo inter la konfliktoj de tiu jardeko post la 
jaro 885 kaj tiu alia okazinta je komenco de la reĝado 
de Alfonso la 3-a, en la jaro 866, pri kiu ni raportis en 
la komenco de ĉi ĉapitro. La historiistoj dubas pri la 
ekzistado mem de tiuj fratoj de la reĝo. Pli verŝajne la 
ribeluloj de Galegio estis membroj de la diversaj bran- 
ĉoj de la dinastio kiu reĝadis en Asturio dum unu jar- 
cento kaj duono. Kompreneble, kiel kutime, la kialo de 
ribeloj estis la ambicio, sed estis pluraj faktoroj kiuj fa- 
voris tiun konkretan manieron manifestiĝi la ambicio. 
Laŭ la kutimo de la epoko, la parenculoj de la reĝoj es- 
tis honorataj per la nobela titolo de “grafo” kaj oni 
asignadis al ili la regadon de urboj, kasteloj kaj terito- 
rioj de la regno. Kaj tio okazis en epoko kiam la mani- 
ero nomumi la monarkojn, ĉu per elektado, ĉu per he- 
redo, ne estis klare kaj definitive fiksita. La lcuniĝo de 
povo kaj ambicio naskis ribelojn kaj intrigojn. Krome 
oni konsideru ke la funkcio de tiuj grafoj-regantoj pas- 
adis per heredado de patroj al filoj, kio estis kaŭzo de 
la apero de lokaj dinastioj kies membroj pli kaj pli 
deziris sendependiĝi el la reĝa aŭtoritato. Tiu fakto es- 
tis la kaŭzo de la estiĝo de la feŭdismo kaj la kialo kiu 
eksplikas la dispartiĝon de la iama imperio de la franka 
Karolo la Granda. 

Tre malsama kazo estis tiu de la kastilia grafejo. Tie ne 
gravis la ambicio de antikvaj nobelaj familioj. Tiu zo- 


no estis ofte atakata kaj disrabata de la muzulmanaj ar- 
meoj laŭlonge de pli ol unu jarcento. Iamaniere, Kas- 
tilio rolis, dum la epoko de la asturaj reĝoj, kvazaŭ ia 
markio de la Galegia Regno. Tio signifas ke se tiutipa 
provinco supervenkas la malfacilaĵojn, ĝi estas destin- 
ata ludi gravan rolon en la historio. Guste tio okazis 
kun Kastilio; la konstruanto de la nova Hispanio estis 
nek la Galegia Regno estrata ekde Oviedo nek la Reg- 
no de Leono kiu sukcedis ĝin. Tiu tasko estis destinita 
al la Kastilia Regno kiu, komence estis nura landlima 
markio de ambaŭ, sed tio estas alia historio, kiu eble 
indus trastudi iam. Nun ni okupiĝu priraporti la lastan 
etapon de la Astura Regno. 

En la antaŭlasta jaro de tiu 9-a jarcento komenciĝis tre 
malfacila jardeko de la reĝado de Alfonso la 3-a. Mu- 
hammado ibn-Lubbo, nepo de Muzo, estis mortinta la 
5-an de oktobro de la jaro 898. La nova estro de la Ba- 
nu Kasi, Lubbo ibn Muhammado, estis inda sukced- 
anto de sia patro kaj ĉi ties antaŭuloj, li ne estis malpli 
aŭdaca ol la antaŭaj estroj de tiu klano kaj pludaŭrigis 
la patran politikon de malamikeco kontraŭ la astura re- 
ĝo. Li estis ankaŭ lerta militisto; dum la vivo de sia pa- 
tro, ĉi tiu asignis al li kelkajn militajn kaj politikajn 
taskojn. En la jaro 897 li batalis kontraŭ la kataluna 
grafo Vilfredo la Harplena, kaj venkis ĉi tiun, kiu estis 
mort-vundita en la batalo. Poste sia patro asignis al li la 
regadon de Toledo. De tiu posteno li entreprenis milit- 
adon kontraŭ Umar ibn-Hafsuno, iu el la ribeluloj kon- 
traŭ la kordova sultano, kaj konkeris plurajn urbojn. Li 
troviĝis en iu el tiuj militoj kiam oni komunikis al li la 
morton de lia patro batalante por la rekonkero de Zara- 
gozo. Koninte la morton de Muhammado, la reĝo Al- 
fonso pensis ke estus al li facile venki la novan kasi- 
idon. Ni vidos ke tiu penso estis grave erara. Pro la ka- 
tastrofa rezulto de tiu kampanjo, la asturaj kronikoj tu- 
te silentas; oni devas eltiri informon el aliaj fontoj. En 
la jaro 899 Alfonso pretigis sian armeon por interveni 
en la Ebro-valo. Li rekrutis trupojn ankaŭ en sia graf- 
ejo de Kastilio kaj eĉ en la aliancita Regno de Navario. 
Lia plano estis ataki la urbojn Tudelon kaj Tarazonon. 
Dum la marŝado de sia armeo tra la teritorio de la 
Banu Kasi , Alfonso kaptis multajn personojn; oni de- 
vas supozi ke por la nutrado de la armeo oni faris ra- 
ziojn de dispredado de la trairata teritorio. Tiam Lubbo 
estis sieĝante Zaragozon, daŭrigante la planon de sia 
patro rekuperi tiun urbon. Tie li eksciis ke la astura re- 
ĝo marŝadis kun ties armeo kontraŭ Tarazono. Li alku- 
ris kun sia kavalerio destine al tiu urbo kaj kaŝite eniris 
en ĝin dumnokte. Sekvintan matenon Alfonso atakis la 
urbon ne sciante ke enestis tie la malamika lidero. 
Lubbo ordonis al sia kavalerio eliri por batali kontraŭ 
la kristanoj kaj li restis ene kun la cetero el la trupoj. 
Komenciĝinte la batalo surprize kaj neatendite la kasi- 
ido eliris ĉe la fronto de sia soldataro kaj aŭdace batal- 
ante disrompis la armeon de la astura reĝo. Laŭ iuj kro- 
nikoj kelkmilo da kristanoj estis mortigitaj. La trupoj 
de Lubbo liberigis la kaptitojn de Alfonso kaj dispredis 
ĉi ties kampadejon. Tie finiĝis tiu malfeliĉa ekspedicio. 
La reĝo devis retiriĝi kun sia armeo. Restis tre damaĝ- 
ita lia prestiĝo kaj ankaŭ lia alianco kun Navario. 

Poste alia pli grava danĝero minacis lian propran reg- 
non. Ci-foje temis pri atako el muzulmana armeo ven- 
inta al la kordova kalifejo. Sed ne estis milita iniciato 
de la kalifo mem. Ĉi tiu eĉ ne povis aranĝi armeon por 
kontraŭbatali la multajn ribelintojn kiuj dominadis sur 
plejparto en la teritorio de la emirejo. Kiel ni vidis an- 
taŭe, tiam estis ega ĥaoso kaj senordo en la Andaluzia 
Regno. Ĝuste tiu anarkio ebligis la strangajn okazint- 
aĵojn kiujn ni priskribos. Se inter la hispanaj kristanoj, 
mozaraboj aŭ ne, estiĝis la espero, surbaze de iuj pre- 
tenditaj profetaĵoj, ke baldaŭ la muzulmana dominado 
finiĝus en Iberio, ankaŭ inter la maŭroj de Andaluzio 
oni kredis je profetaĵoj kiuj aŭguris feliĉan estontecon 
por ili; la krizo de la kalifa aŭtoritato estis interpretita 
kiel fino de iu epoko kaj komenciĝo de alia sub la reg- 
ado de nova dinastio. Ne strangas ke en tiaj cirkonstan- 
coj aperus iluminitoj kiuj sin konsiderus la profetoj 
anoncintoj de tia mesio (Mandi, en la araba lingvo) kaj 
ambiciuloj kiuj pensis estis tia mesio. La profeto estis 
Ahmado ibn Muaŭija, intriganto kaj ribelema, unu el la 
multaj nepoj de la emiro Hiŝamo, astrologo, trompisto 
kaj kredemulo (li kredadis eĉ siajn 
proprajn trompojn). Kiel ribelulo 
kontraŭ la emiro li ne estis tiel suk- 
cesa kiel multaj aliaj kiuj distranĉis 
kaj superregadis pecon el la andalu- 
zia emirejo. Li alprenis la nomon 
Ahmad al-Kitto kaj vestita per ĉifo- 
noj komencis prediki kiel profeto la 
aperon de nova, mesia, kalifo, kiun 
li trovis en la persono de la princo 
Abd al-Sarraj, ankaŭ li nepo de la 
kordovaj emiroj. 

Kiel dirite, la sociaj kondiĉoj estis 
favoraj por veki en la popolaj tavo- 
loj de la loĝantaro esperon pri mira- 
kla solvo de la malfeliĉa situacio 
kiun ili suferadis. Multaj kampar- 
anoj forlasis sian laboron por aliĝi 
al la armeo kiun estis organizante 
Abu Ali al-Sarraj kaj Ahmad al-Kitto. La plano de ĉi 
tiuj, por kapti la povon de la emirejo, estis batali kon- 
traŭ la kristanoj de la Regno de Galegio kaj surbaze de 
la prestiĝo kiun oni atingos per la venko sur ili detron- 
igi la kalifon Abd-Alahon kaj sufoki ĉiujn ribelojn en 
la kalifejo. Laŭ tiu plano, la atako al la regno de Alfon- 
so okazus en Zamoro, la lasta urbo konkerita de tiu 
reĝo al la araba regno. La armeo rekrutita por tiu celo 
estis enorma kaj aliĝis al ĝi multaj aventuristoj kaj ri- 
beluloj kiuj vidis en tiu entrepreno eblan okazon de 
prospero kaj milit-predado. Aldoniĝis al tiu armeo an- 
kaŭ la loĝantoj de la muzulmanaj zonoj proksimaj al 
Zamoro kiuj, ekde la konkero de la urbo far la krist- 
anoj, ofte suferadis ĉi ties raziojn. La profeto kaj ĉi ties 
mesio zorge atentis pri la fanatikigado de sia armeo, 
ĉefe de ties popolaj, kamparanaj, amasoj. Abd al-Sarraj 
malofte aperadis antaŭ siaj trupoj kaj kiam tion faradis 
oni organizadis por lia parado solenan, pompan, spek- 
taklon. Li aperadis rajdante blankan ĉevalon kaj sur- 
vestante blankajn vestaĵojn, kovrita per blanka turbano 


kaj portante la glavon ene de blanka balteo. Antaŭ tia 
spektaklo, iuj estroj de la tribo de Nefzo, el la antikva 
araba aristokrataro, ĉefe iu el ili, Zualo ibn-Jais, ko- 
mencis timi kaj abomeni tiutipan Mandion kaj la reg- 
adon kiun ĉi tiu kapablus starigi se li atingus la venkon 
kiun li celis, kaj komencis prepariĝi por eviti tian dis- 
volviĝon de la afero. 

La muzulmana armeo de la Mandi-o al-Sarraj kamp- 
adis antaŭ la muregoj de Zamoro, en la transa flanko 
de la Duero-rivero. En la fortigikigita urbo troviĝis la 
reĝo Alfonso mem kun sia armeo. Tie li ricevis mesa- 
ĝon de la pretendita mesio per kiu ĉi tiu admonis la 
asturan reĝon konvertiĝi al la islamismo kaj minacis 
mortigi lin se li ne akceptus tiun proponon. La batalo 
komencis en la sola ponto kiu estis en tiu loko sed 
baldaŭ etendiĝis al tre larĝa zono sur la fluejo mem de 
la rivero. La batalo daŭris tutan tagon, sed neniu venkis 
tiutage. Sekvintan tagon reiĝis la batalado; komence la 
kristanoj iome feblis, la saracenoj sukcesis transi la ri- 
veron kaj oni batalis en ties dekstra flanko, proksime al 
la muregoj de Zamoro kaj tie la trupoj de la Mandi-o 
okazigis sufiĉe gravan damaĝon al 
tiuj de Alfonso. En la avangardo de 
la muzulmana armeo batalis la tru- 
poj de la menciitaj arabaj estroj 
sekvantoj de Zualo ibn-Jais, sen- 
dube la plej spertaj militistoj el la 
heterogena soldataro de Abd al-Sar- 
raj. La ebla venko de tiu pretendita 
mesio, kiu ŝajnis jam tre proksima, 
vekis la timon de Zualo kaj ties ara- 
baj kunuloj pri la danĝero kiun tiu 
venko povus alporti al ili, do ili de- 
cidis retiriĝi el tiu fronto por ne plu 
plifortigi la parademan lideron de la 
bereberoj. Sed plejparto el la armeo 
fanatike sekvis apud Abd al-Sarraj 
konfidante pri la fina venko. Sed de 
tiam ŝanĝiĝis la kurso de la batalo; 
la armeo de Alfonso atakis kaj dev- 
igis la trupojn de la Mandi-o retiriĝi kaj paŝi al la tran- 
sa flanko de la rivero. Sed ili ne povis reinstaliĝi en 
sian kampadejon ĉar la trupoj de Alfonso postsekvis 
ilin kaj oni plu batalis tie ĝis kiam la noktiĝo devigis 
ĉi-tiujn retiriĝi al Zamoro. Dum tiu nokto, vidante la 
aspekton kiun estis akirante la afero, multaj saracenoj 
forlasis la mesion al-Sarraj. Sed la profeto Ahmado ibn 
Muaŭija konservis sian prestiĝon kaj sukcesis ankoraŭ 
reteni grandparton el la maŭra armeo. Sekvint-matene 
la kristanoj atakis denove kaj je la vespero la saracenoj 
komencis retroiri. Sed denove la noktiĝo devigis ĉesi la 
bataladon, sed ĉi-foje Alfonso decidis ne retiriĝi ene la 
muroj de Zamoro kaj sieĝi la muzulmanan kampadejon 
por eviti la fuĝon de la jam preskaŭ venkitaj trupoj de 
la Mandi-o. Ĉi tiu komprenis ke jam ne estis savo por 
li. Antaŭ la ebleco esti kaptita li preferis morti batal- 
ante. Kune kun li falis siaj plej fidelaj sekvantoj, kaj lia 
kapo estis pendigita en la murego de Zamoro. Rezulte 
de tiu venko de la 12-a de junio de la jaro 902 la Duero- 
rivero estiĝis limo inter la regnoj kristana kaj muzul- 

mana dum duonjarcento. Eĉ la arabaj kronikoj rimark- 
igas la gravecon de tiu malvenko de la muzulmanoj kaj 
atribuis ĝin al la perfido de Zualo ibn-Jais. 

La granda triumfo en Zamoro kuraĝigis la reĝon Al- 
fonson repreni la iniciativon por interveni en la aferojn 
de la Ebro-valo. Dume lia malamiko en tiu zono, Lub- 
bo ibn Muhammado, daŭre konservadis la kontrolon 
sur Toledo kaj asignis ties regadon al sia frato Mutar- 
riffo kaj daŭrigadis la sieĝadon al Zaragozo. La astura 
reĝo entreprenis novan kampanjon kontraŭ la regno de 
la Banu Kasi. Sed tiam li agadis pli prudente ol en la 
jaro 899 kaj ne aventuris profunde eniri en la malami- 
kan teritorion. Li raziis kaj sieĝis iujn fortresojn ne mal- 
proksime de la limo de sia propra regno. Ankaŭ la ka- 
si-ido agadis prudente ĉi-foje kaj decidis ne rekte kon- 
traŭfronti Alfonson, kaj decidis fari similan atakon en 
loko de Kastilio proksime al la landlimo por devigi la 
asturan reĝon alkuri tiesdefende. Ĉiukaze Lubbo ne po- 
vis tute forlasi la sieĝadon de Zaragozo, kiun li volis 
nepre rekuperi, kaj konservadi la kontrolon de Toledo, 
por kies regado li anstataŭigis sian fraton Mutarriffo 
per sia onklo Muhammado ibn Ismail ibn Muzo. Al- 
fonso elpensis politikan intrigon por malfortigi la po- 
von de Lubbo. La rilato de la astura reĝo kun la monar- 
ko de Navario ne estis bona ekde la malvenko de Al- 
fonso en Tarazono kelkajn jarojn antaŭe. Alfonso deci- 
dis detronigi tiun navaran reĝon de la dinastio de la 
Aristoj kaj anstataŭigi ĉi tiun per alia homo pli fidela al 
li. En la jaro 905 li sukcesis surtronigi en Navario iun 
nobelon nomatan Sanĉo Garceso. Per similaj politiko- 
diplomatiaj intrigoj li sukcesis renversigi en Toledo la 
povon demetante la onklon de Lubbo kaj anstataŭig- 
ante tiun per alia homo pli konvena al liaj planoj. La 
lidero de la Banu Kasi reagis kontraŭ tiuj elpaŝoj kiuj 
erodis sian povon kaj marŝis, en la jaro 907, kontraŭ la 
nova reĝo de Pamplono. Tiujare mem la reĝo Alfonso 
vizitis Toledon kaj estis triumfe akceptita tie, kaj rice- 
vis altvalorajn donacojn, inter ili iu visigota kruco kiun 
li donacis poste al la ĉefpreĝejo de Oviedo. Dume Lub- 
bo fiaskis en Navario; li mortis la 29-an de septembro 
de tiu jaro 907 batalante kontraŭ Sanĉo Garceso, la ali- 
ancano de Alfonso la 3-a. La nova lidero de la kasiidoj, 
Abd-Alaho, frato de Lubo, intencis, vane, restarigi la 
povon de sia familio en la Ebro-valo. Aliaj klano-estroj 
dividis inter si la restaĵojn de la iama potenca regno de 
la Ba-nu Kasi, dum Sanĉo Garceso pligrandigis sian 
navarian regnon per la kapto de parto el la territorio de 
la forpasinta Lubbo ibn Muhammado. 

Alfonso la 3-a troviĝis tiam en la pinto de sia gloro kaj 
povo. Ŝajnis ke estus baldaŭ plenumiĝonta la profetaĵo 
kiu anoncis la finigon, far tiu reĝo, de la muzulmana 
superregado sur Hispanio. Kaj oni salutadis lin per la 
titoloj de Alfonso “la Granda”, kaj “la Imperiestro”, 
per kiuj oni mencias lin en multaj prihistoriaj verkoj. 
Sed ĝuste tiam li ricevis la plej doloriga bato el la des- 
tino. La sekvaj okazintaĵoj apartenas al tiu tipo pri kiuj 
al la kronikistoj de la epoko ne plaĉis raporti. La in- 
formo estis prenita el posta -kaj kontraŭdira- doku- 
mentaro. Reveninte el sia vizito al Toledo, oni mal- 
kovris komploton por murdi la reĝon. La responsulo, iu 


kortegano nomata Addamino, estis ekzekutata kune 
kun siaj filoj, sed oni malkovris ke la vera instiginto de 
la afero estis Garcio, la unuenaskita filo de la reĝo, kiu 
estis tuj arestita. Alfonso ordonis ke oni enkarcerigu lin 
en la kastelon de Gozono, en la Kantabra marbordo. 
Sed poste la bopatro de la infanto, iu kastilia grafo no- 
mata Munio, liberigis lin, kaj apogis la ribelon, aŭ al- 
menaŭ ne reagis kontraŭ ĉi tiu, la aliaj filoj de Alfonso: 
Ordonjo kaj Lruelo. 

Pri la disvolviĝo de la afero estas malakordo inter la 
pluraj raportoj je kiuj oni disponas. Laŭ iu versio, Al- 
fonso estis enfermita en iu monaĥejo en la astura valo 
de Boideso. Alia informo diras ke la reĝo volonte 
retiriĝis tien. Sed ŝajnas ke depost tio li faris pilgrim- 
adon al Kompostelo, informo kiu ne aperas en aliaj 
fontoj. Iu kroniko, eble verkita dum la posta reĝado de 
Garcio, intencante pribeligi tiom tristajn eventojn, aser- 
tas ke Alfonso humiliĝis antaŭ sia filo kaj mendis al ĉi 
tiu armeon por plumiliti kontraŭ la saracenoj, kaj ke 
reveninte venkinta el tiu kampanjo, li mortis en Zamo- 
ro en la jaro 910. Ĉi tiu lasta datumo de la versio estas 
ĝusta; Alfonso la 3-a mortis la 20-an de decembro de 
tiu jaro en tiu urbo. Sed pri la cetero persistas la dubo 
kaj nescio. Estas certe, tamen, ke Alfonso konservis la 
reĝan titolon ĝis sia morto. Garcio ne estis kronita an- 
taŭ la forpaso de sia patro. Oni povas interpreti la si- 
tuacion estiĝintan post la liberigo de Garcia, far sia bo- 
patro, tiamaniere: la infanto kalkulis je sufiĉa apogo de 
la nobelaro, ĉefe tiu de Galegio kaj Bierzo kie li estis 
rolinta dum la plenumado de diversaj funkcioj komisi- 
itaj al li de la reĝo; do Alfonso ne povis sufoki la ribe- 
lon. Sed siavice ankaŭ Garcio ne povis deponi sian pa- 
tron ĉar ankaŭ ĉi tiu disponis je sufiĉa politika, kaj ĉefe 
militista apogo. Estiĝus iu situacio de povo-ekvilibro 
daŭrinta dum la malmultaj jaroj kiuj restis de la vivo de 
Alfonso. Ĉi tiu retiriĝis al Zamoro, kaj la garnizono de 
tiu urbo estis la potenca armeo kiu estis venkinta la las- 
tan muzulmanan atakon kaj akompaninta la reĝon en ĉi 
ties triumfa vizito al Toledo. Do ne estis civila militado 
inter la reĝo kaj ĉi ties filo. Sed ankaŭ ne estis iu nova 
kampanjo de Alfonso kontraŭ la maŭroj; siaj zamoraj 
trupoj ne plenumis plian bataladon ol la kutimaj razioj 
kiujn ili devis fari, sude de Zamoro, por la sinproviz- 
ado de la la nepraj vivtenaĵoj. Oficiale, Alfonso daŭre 
estis la reĝo; ekzistas dokumentaro de la epoko kiu per- 
mesas supozi ke grandparto el la popolo sciis nenion 
pri tiu konflikto en la pinto de la monarkio. La fakta 
povo, for el Zamoro, sendube estis demarŝata de Gar- 
cio, sed ĝia konkretiĝo eble konsistis nur en la kontrolo 
de la situacio, interkonsente kun siaj fratoj, por ke, je la 
forpaso de la reĝo, la heredado ne estu tiel konfiikta 
kiel je la komenciĝo de la reĝado de sia patro. 

Garcio estis kronita reĝo post la morto de Alfonso. Es- 
tis li kiu translokigis la kortegon al Leono metante fi- 
non al tio kion ĝis nun ni nomis “Asturia Regno”, kaj 
la historio nomis “Galegia Regno”. Cetere tiu reĝo 
mortis, sen idaro, nur kvar jarojn poste, batalante kon- 
traŭ la muzulmanoj en la Ebro-valo, kaj heredis la kro- 
non de la Leona Regno lia frato Ordonjo. La historio 
pludaŭris, sed temis jam pri alia historio. 

La termino «epilogo» enportas la signifojn de 
«konkludo» kaj «resumo». Nu, ĉi epilogo de nia 
historia raporto pri la Astura Regno intencas mon- 
tri la konkludon aŭ kulminon de la milita, kultura 
kaj politika strebado de la protagonistoj de tiuj 
preskaŭ du jarcentoj. Iu unua kulmino de tiu pro- 
cezo estis la fina rekonkero de ĉiuj hispanaj te- 
ritorioj superregitaj de la muzulmanoj kaj ĝi ok- 
azis en la jaro 1492, konkrete la 2-a de januaro, 
kiam la maŭra reĝo de Granado kapitulacis antaŭ 
la t. n. «Katolikaj Gereĝoj». Sed la historio ne fin- 
iĝis tiam, ĝi daŭras ĝis ĉi tiu momento mem per la 
ekzistado de tiuj landoj nomataj «Hispanio» kaj 
«Portugalio». Sed ĉi tiu ĉapitro estas ankaŭ resu- 
mo: ni ne povas priskribi la historion de tiu perio- 
do de pli ol jarmilo same detale kiel ni faris kun la 
Asturia Regno. 

Unue, oni devas fari iun precizigon. La vera fino 
de la Asturia Regno ne okazis kiam la reĝo Gar- 
cio, filo de Alfonso la 3-a, translokigis la reĝan 
kortegon de Oviedo al Leono, sed 15 jarojn poste, 
konkrete en la jaro 925. Krome dum tiuj 15 jaroj 
ĝi vere nomiĝis Regno de Asturio kaj ampleksis 
proksimume, la teritorion de la nuntempaj regio- 
noj de Asturio, Kantabrio kaj Eŭskio. Dume ekzis- 
tis iu Regno de Galegio kiu ampleksis, proksim- 
ume, la teritorion de la nuntempa regiono de Gale- 
gio. Kaj la cetero, inkluzivante la tiaman Kasti- 
lion, nomiĝis Regno de Leono. Kio okazis? Ne es- 
tis la reĝo Alfonso kiu faris tian dividon de siaj 
dominioj. Jam ni priskribis la ribelon de liaj filoj 
kontraŭ li. Antaŭ aŭ post lia morto la tri friponoj 
interakordis la dividon de la granda regno inter ili. 
Fruelo ricevis la Regnon de Asturio, Ordonjo tiun 
de Galegio kaj Garcio reĝadis sur tiu Leono ĝis sia 


frua morto. Sukcedis lin en la trono de Leono, lia 
frato Ordonjo. Kiam ĉi tiu mortis, en la jaro 924, 
lia frato Fruelo okupis la tronon senrespekte al la 
rajtoj de liaj filoj. Tie reunuiĝis ĉiuj teritorioj sub 
la nomo de Regno de Leono. 

Ĉi tiuj okazintaĵoj estas interesaj por la kompreno 
de la posta historio ĉar en ili aperas du karakter- 
aĵoj kiuj estos konstantaj en la historio de la Re- 
konkero kaj eĉ poste. La unua estas la sinsekvo de 
dispartiĝo kaj reunuiĝo de la regnoj. La dua estis 
la ŝanĝoj de la loko de la kortego. Ĉi lastaj ŝanĝoj 
estis rezulto de la alia fenomeno, la malstabileco 
de la konsisto de la regnoj, kaj krome ankaŭ de la 
progresado de la militado kontraŭ la muzulmanoj 
kiu ricevis la nomon je «Rekonkero». Siavice la 
ofta okazado, dum kelkaj jarcentoj, de sinsekvaj 
dispartiĝoj kaj reunuiĝoj de la disigitaj regnoj ha- 
vis plurajn kaŭzojn, unue, kelkaj reĝoj, je sia mor- 
to, distribuis la regnon inter siaj viraj filoj, poste, 
tre ofte, ĉi tiuj interbataladis celante la akiron de la 
regnojn de siaj fratoj. Plurfoje okazis ke unu el la 
reĝoj sukcesis senposedigi siajn fratojn kaj reunu- 
igis la regnon, sed je sia forpaso li, denove, dividis 
la regnon inter sia idaro. Alia maniero je divido 
estis kiam en iu teritorio iu altranga nobelo ribelis 
kontraŭ la reĝo kaj sukcesis secesii iun regionon 
kaj starigi en ĝi novan regnon. Tiele naskiĝis la 
regnoj de Portugalio kaj Kastilio. Kaj alia kaŭzo 
de reunuiĝo de regnoj estis kiam la filo, aŭ filino, 
de geparo en kiu patro kaj patrino havis reĝecajn 
rajtojn, heredas la rajtojn de ambaŭ kaj kunigis la 
heredintajn regnojn. Ankaŭ ĉi tio okazis kelkfoje 
en la hispana historio, kaj tiele formiĝis la regno 
de Aragono, sed ĉi-kaze estis rezulto de sinsekvaj 
geedziĝoj intertri grafaj familioj. 

Estus tre longe kaj nenecese por la celo de nia ra- 
porto pridetali la multajn politikajn kaj reĝ-fami- 
liajn paŝojn, kaj pacajn kaj militajn, kiuj estigadis, 
iom-post-iom, la nuntempan situacion. Ni diru, 
tamen, ke ĝis la jaro 1491, kiam definitive kolap- 
sis la maŭra dominio en Hispanio, la malfortiĝo de 
la muzulmana povo estis preskaŭ senĉesa. Ni jam 
priskribis la ĥaosan situacion ekzistantan en la 
kordova kalifejo fine de la reĝado de Alfonso la 3- 
a. La nehaltigebla dekadenco de la emirejo iome 
sin detenis dum la epoko de la militestro Alman- 
zoro (939-1002). Li ne estis emiro sed de sufiĉe 
humila origino li altrangiĝis en la kortego de la 
sultano dank’ al miksaĵo de saĝeco, kapablo kaj 
intrigoj. Liaj kampanjoj en Magrebo kaj kontraŭ la 
Regno de Leono iome refortigis la andaluzian 
regnon. Liaj kampanjoj kontraŭ la Leona regno, 
estis tre sukcesaj kaj venkaj. En la jaro 997 li eĉ 
alvenis ĝis Kompostelo kaj disrabis tiun urbon. 
Sekve li intencis rekonkeri kristanan teritorion kaj 
instalis maŭran loĝantaron en Zamoro. Sed, ĝene- 
rale, sia tuta militado estis preskaŭ nur razioj, 
acejfoj, kaj fine de sia vivo li estis rekonkerinte 
neniun teritorion por la kalifejo. En la andaluzia 
regno la civilmilito komenciĝis en la jaro 1009 per 
puĉo en kiu estis murdita iu filo de Almanzoro kaj 
surtroniĝis kiel emiro iu pranepo de Abd-el-Rah- 
mmano la 3-a. Laŭlonge de la konflikto, la diver- 
saj kontraŭbatalantoj petis helpon al la kristanaj 
regnoj. Kordovo kaj ties suburboj estis plurfoje 
dispreditaj. Dum iom da tempo la kortego de la 
regno estis translokita al Malago. Laŭlonge de 20 
jaroj sinsekvis dek malsamaj kalifoj, tri el ili apar- 
tenantaj al iu disnastio malsama ol la umeja. Meze 
de totala malordo, iom-post-iom formiĝis la t. n. 
tajfoj aŭ tajfaj regnoj per la sendependiĝo de Al- 
merio, Murcio, Alpuento, Badaĥozo, Karmono, 
Denio, Granado, Onubo, Morono, Silveso, Torto- 
so, Valencio, Albarracino kaj Zaragozo. La lasta 
kalifo, Hiŝamo la 3-a, estis detronita en la jaro 
1031 kaj tiam formiĝis la tajfo de Kordovo. Tiam, 
sendependiĝis sub la regado de arabaj, bereberaj 
aŭ slavaj klanoj ĉiuj ceteraj provincoj de la Anda- 
luzia Regno. 

Kompreneble, ĉio ĉi plifaciligis la konkeradon de 
la muzulmana teritorio far la kristanoj. Tiam, krom 
Navario, nur la Regno de Leono, foje separita el 
Galegio, foje reunuigita kun ĉi tiu, ĉefrolis la kon- 
traŭ-muzulmanan ofensivon. Sed oni devas relief- 
igi ke laŭ la pasado de la tempo, pli kaj pli evi- 
dentiĝis la plifortiĝon de tiu grafejo nomata Kas- 
tilio. En la jaro 1035, kvar jarojn post la disfalo de 
la kordova emirejo, la grafejo de Kastilio estis 
kaŭzo de malakordo kaj eĉ milito inter la regnoj 
de Navario kaj Leono. Post plurjardeka konflikt- 


ado pri la posedo de tiu teritorio, Kastilio fariĝis 
fakte sendependa regno en la jaro 1065. De tiam 
ĝi kreskadis pro la konkero de novaj teroj forpren- 
itaj el la maŭroj sed ankaŭ el la najbara Regno de 
Leono kun kiu plurfoje estis reunuigita okaze de 
reĝaj geedziĝoj ĝis la definitiva unuiĝo en la jaro 
1230. De tiam jam ne plu oni povis temi pri Regno 
de Leono sed pri Regno de Kastilio, kies ĉefurbo 
estis en Burgoso. Rimarkindas ke ekde la jaro 1139 
Portugalio jam estis senpenda regno, post la ribelo 
de iu grafo, nomata Alfonso Henriko, kontraŭ la 
reĝo de Leono. 

Estis ĝuste la Regno de Kastilio kiu entreprenis la 
ĉefajn iniciatojn cele forigi la muzulmanojn el 
Hispanio kaj konstrui novan nacion per reunuiĝo 
kun la ceteraj regnoj de la Iberia Duoninsulo. Ni 
vidu ekzemple, tion kio okazis en la jaro 1212. 
Tiam estis okazinte ia refortiĝo de la muzulmana 
mondo. Estis nova maŭra kalifejo en Andaluzio 
sed ties centro ne estis Andaluzio sed Magrebo. 
Tiu nova kalifejo, nomata Almohada, kiu enkarn- 
igis politikan kaj religian revolucion en la muzul- 
mana mondo, post etendiĝi tra norda Afriko dis- 
vastiĝis ankaŭ en Hispanio. Ekde la jaro 1145, dum 
iomete pli ol 30 jaroj ĝi aldonis al sia imperio la 
sudan duonon de la Iberia Duonisulo. La almoha- 
doj forĝis imperion kiu ampleksis ekde Santaremo 
en Portugalio ĝis Tripolo en Libio, kaj sukcesis 
haltigi la kristanan avancadon kiam, en la jaro 
1195, ili venkis la kastiliajn trupojn en la batalo de 
Alarkos’. Nu, la iniciato renversi tiun situacion de 
maŭra supereco en Iberio estis de la Regno de 
Kastilio, konkrete ties Reĝo Alfonso la 8-a, la sa- 
ma kiu estis venkita en Alarkos’. Ĉi-foje li penis 
aliancigi ĉiujn regnojn de Iberio por alfronti la al- 
mohadan povon, kaj sukcesis detrui ĉi tiun en la 
fama batalo de la Navas de Tolosa. Depost tiu 
malvenko la Almohada Kalifejo baldaŭ dispeciĝis 
kaj reestiĝis la situacio de tajfaj regnoj en procezo 
de nerenversebla dekadenco de la muzulmana po- 
vo en Hispanio. Sed la kristanaj regnoj ne sciis 
profiti tiun por ili favoran situacion por atingi fi- 
nan venkon sur la Islamo; ankaŭ inter ili estis mal- 
akordo, kaj la fino de la procezo prokrastiĝis ĝis la 
jaro 1492. 

Tiam jam la tri grandaj kristanaj regnoj estis multe 
kreskintaj. Kastilio estis disvastiĝinta ĝis la mara 
sudo de la lando kaj estis komencinta konkeri la 
Kanarian insularon. Ankaŭ Portugalio estis dis- 
vastiĝinta ĝis la suda, mara limo de sia landa fran- 
ĝo, kaj konkerinta la Acoran Insularon kaj aliajn 
teritoriojn en Afriko dum siaj navigantoj estis en- 
treprenante planojn esplori la marbordojn de suda 
Azio. Aragono estis sorbinta la ceteron el la kata- 
lunaj grafejoj kiuj iam konstituis la Hispanan Mar- 

kion de la la frankoj kaj konkerinta la regionojn de 
Valencio, Baleara insularo, Sardia insulo kaj eĉ 
teritoriojn en Italio kiel Napolo k. a. Verdire la aŭ- 
daco kaj agresemo generitaj en tiuj regnoj laŭlon- 
ge de la ok-jarcenta militado kontraŭ la muzulma- 
noj estis forta. Krome tiuj ecoj longe daŭris post la 
finiĝo de la Rekonkero. La geedziĝo de la Kato- 
likaj Gereĝoj rezultis esti la definitiva politika pa- 
ŝo por la unuiĝo de la regnoj de Kastilio kaj Ara- 
gono kaj formante regnon kiun de nun ni povas 
nomi Hispanio. La saman jaron de la finkokero de 
la maŭra Regno de Granado, hispanaj ŝipoj alvenis 
al la Amerika Kontinento. De tiam Hispanio kaj 
Portugalio dediĉiĝis al la konkerado kaj koloniig- 
ado de tiu kontinento. 

Hispanio poste aneksis, ne senmilite, la Regnon de 
Navario. Sed la ĉefa trajto de la politiko de la 
menciitaj gereĝoj estis ilia strebado enparencigi 
sian idaron kun aliaj reĝaj familioj de Eŭropo cele 
formi pli ampleksajn 
regnojn. Ja, iliaj gefiloj 
edz(in)iĝis al heredon- 
taj princ(in)oj de Fran- 
cio, Anglio, Portugalio 
kaj Aŭstrio. Tiu politi- 
ko daŭris laŭlonge de 
kelkaj generacioj inter 
la posteularo de tiuj ge- 
reĝoj. Konscie aŭ ne- 
konscie tiu politiko ha- 
vus kiel kulminon, se ĝi 
estus sukcesinta, unu- 
igi tutan Eŭropon laŭ la 
sama procedo laŭ kiu 
estis reunuiĝinta Hispa- 
nio. La sukcesoj kaj fi- 
askoj de tiu procezo daŭris kelkajn jarcentojn kaj 
apartenas ne nur al la historio de la menciitaj 
landoj sed ankaŭ al la universala historio dum la 
tuta t. n. Moderna Erao, t. e. ekde la fino de 
Mezepoko ĝis la Franca Revolucio. Estas nek eble 
nek necese priskribi tiun procezon detale, eĉ ne 
resume. Ni diru tamen ke rezulte de tiu politiko, 
en difinita momento, iu nepo de la Katolikaj Ge- 
reĝoj, kiu heredis krom la dominioj de ĉi ties his- 
panaj geavoj, ankaŭ la regnojn de la aliaj geavoj: 
Maksimiliano de Aŭstrio kaj Mario de Burgonjo, 
krome li ankaŭ iĝis imperiestro de Germanio. Dum 
la reĝado de tiu Karolo la 5-a, la hispanaj koloni- 
istoj detruis kaj konkeris en Ameriko antikvajn 
indiĝenajn imperiojn en Meksikio kaj Peruo, kaj 
hispana perŝipa ekspedicio alvenis ĝis Oceanio kie 
poste estis entrepenita kaj realigita la konkero kaj 
koloniigado de la Filipina insularo. Ankaŭ dum tiu 
reĝado hispanaj trupoj batalis en Germanio kon- 


traŭ la tiam naskiĝanta Reformacio, kaj en la nor- 
do de Afriko, kaj disrabante Romon... 

La plano enparenciĝi kun la reĝa familio de An- 
glio fiaskis post du geedziĝaj provoj de unuigo. Se 
la dua el ĉi tiuj, tiu de Filipo, la filo de imperies- 
tro, kun Mario Tudoro, estus havinta heredontan 
filon, la historio de Eŭropo estus rezultinta tre mal- 
sama ol ĝi reale estis. De tiam Anglio, kiu estis 
naskiĝanta potenco tiam, sin oponis per ĉiuj rime- 
doj al la tiama unua potenco, la hispana imperio. 
Ĉar kvankam tiu Filipo la 2-a de Hispanio, ne he- 
redis la imperiestran tronon de sia patro, tamen li 
estis la plej potenca monarko de sia epoko. Rezul- 
te de la frukto de pluraj enparenciĝoj de la reĝaj 
familioj de Hispanio kaj Portugalio, Filipo sukce- 
sis sin kroni en ĉi lastan landon. Kuniginte la reg- 
nojn de ambaŭ iberiaj landoj kun ties respektivaj 
koloniaj imperioj, kun dominioj en Eŭropo, Azio, 
Afriko, Ameriko kaj Oceanio, rezultis ke tiu reĝo 

posedis imperion sur 
kiu neniam ĉesadis lu- 
mi la suno. Neniam Pe- 
lajo kaj ties sukcedin- 
toj povis sonĝi pri tia 
kulmino de la modesta 
kontraŭ-maŭra rezistado 
kiun ili entreprenis. 

La konservado de tiom 
ampleksa kaj komplek- 
sa imperio postulis sen- 
ĉesa militado, foje sam- 
tempe en diversaj mond- 
partoj: Liaj trupoj de- 
vis batali en Francio, 
en Italio, en la Medite- 
raneo kontraŭ la turkoj, 
en Nederlando, kelk-loke en Ameriko, en norda 
Affiko, en la maro kontraŭ Anglio... Kaj en Por- 
tugalio por certigi al si la akiron de tiulanda krono. 
Sed la unuiĝo de tiuj iberiaj landoj ne estis defi- 
nitiva. Fakte ĝi daŭris nur ses-dek jarojn kaj fin- 
iĝis dum la reĝado de iu nepo de Filipo la 2-a 
kiam Portugalio sukcesis sendependiĝi dank’ al la 
helpo de Anglio. La formado kaj plifirmiĝo de la 
angla imperio havis kiel ĉefa kontraŭdiro la ekzist- 
adon de la hispana imperio, do Anglujo entrepre- 
nis politikon de iompostioma ruinigado de la povo 
de Filipo la 2-a kaj ĉi ties sukcedintoj en Eŭropo 
kaj en la Amerika kontinento. 

Jam ekde la epoko de la dua Filipo kaj ankoraŭ 
dum tiu de ties nepo Filipo la 4-a, Nederlando, alia 
teritorio de tiu ampleksa imperio de la hispanaj 
habsburgaj reĝoj bataladis klopodante atingi sian 
sendependecon. Kaj en la jaro 1640, ĝuste kiam 
sendependiĝis Portugalio, hispanaj trupoj estis ba- 

talantaj en sia propra teritorio, konkrete en Kata- 
lunio, por kontraŭfronti tiaman ribelon kun sen- 
dependisma emo. Kio okazis? Nu, La tendenco de 
la reĝoj al la unuigado de regnoj, kiun ni registris 
jam ekde Mezepoko, fine koliziis kun la nask- 
iĝantaj naciismoj de la popoloj. Kiam unuiĝis Ga- 
legio, Leono, Kastilio, Aragono... oni povas diri 
ke ekzistis nenia publika opinio de la loĝantoj de 
tiuj teritorioj. La unuiĝoj okazadis laŭ interesoj de 
la komunaj reĝoj, kaj la disiĝoj estis rezulto de 
intrigoj kaj ribeloj de ambiciaj nobeloj aŭ pretend- 
antoj; ne estis popola interveno kaj oni ne atendis 
ĝin. Ekzistis nenia landa kons- 
titucio. Foje, okaze de internaj 
konfliktoj inter reĝaj pretend- 
antoj, tiu aŭ tiu urbo helpis iun 
el la konkurantoj, kaj okaze de 
ties venko la reĝo aljuĝis al tiuj 
urboj privilegiojn, nomatajn 
«foruoj» en la politika termin- 
aro. Laŭ la evoluo de la histo- 
rio, la diversaj regionoj havis 
siajn apartajn foruoj, kiuj funk- 
ciis kiel juraj statusoj. Tiuj fo- 
ruoj kaj la formado de malsa- 
maj lingvoj estis la bazo de la 
naciismoj kiuj komencis kon- 
kretiĝi fine de Mezepoko. 

Komence la foruaj urboj kaj re- 
gionoj estis konjunkturaj, ne 
naturaj, aliancanoj de la monar- 
koj kiuj volis limigi la aŭto- 
nomecon de la feŭda nobelaro 
por plifirmigi la reĝan povon. 

Sed poste konkretiĝis la kon- 
traŭdiro inter la centra povo de 
la reĝoj kaj la emo de iuj po- 
poloj al politika sendependeco. 

Jam je la komenciĝo de la re- 
ĝado de Karolo la 5-a, la kasti- 
liaj foruaj urboj batalis kontraŭ 
li en tiu konflikto kiu en la his- 
torio estas nomata «Ribelo de 
la Komunumoj». Prave aŭ ne, tiuj hispanoj timis 
ke en la nova unuiĝo estus superregantoj la neder- 
landanoj. La situacio renversiĝis en la sekvinta 
reĝado, tiu de Filipo la 2-a. Ĉi foje estis la neder- 
landanoj kiuj, prave aŭ ne, timis la elstarecon de la 
hispanoj. Ĉiukaze ili atingis la sendependecon en 
la epoko de Filipo la 4-a. Iomete antaŭe, kiel dir- 
ite, estis sukcesinte ankaŭ la portugaloj. Se en Por- 
tugalio ne estus ekzistinta tia sendependisma sento 
la angloj ne estus povintaj provoki la secesion. 

Ne nur al Anglio sed ankaŭ al Francio interesis 
malfortigi la hispanan imperion. Sed ekde difinita 


momento la franca reĝo Ludoviko la 14-a ne plu 
bezonis militi kontraŭ la hispana imperio: li, tut- 
simple, heredis ĝin. La habsburga dinastio finiĝis 
en Hispanio kiam mortis, sen idaro, la reĝo Karolo 
la 2-a. Pro tiu tradicia politiko de intergeedziĝo de 
la reĝaj familioj de Eŭropo, du pretendantoj sin 
konsideris kun rajto heredi la hispanajn dominiojn. 
La elektito estis iu nepo de la franca reĝo Ludo- 
viko la 14-a. Sed estis iu aŭstria habsburgulo kiu 
havis samvaloran dinastian rajton al la heredado. 
La afero komplikiĝis ĉar la hispanoj mem estis di- 
viditaj en sia prefero al iu aŭ alia pretendanto. Est- 
iĝis civila milito kiu krome es- 
tis eŭropa milito ĉar Aŭstrio 
kaj Germanio apogadis la habs- 
burgon kaj Francio la burbo- 
non. Pli komplika estis la rolo 
de Anglio, kiu komence apogis 
la habsburgan pretendanton por 
eviti ke la kunigo de Francio 
kaj la hispana imperio estu for- 
ta bloko kontraŭ la anglaj inte- 
resoj. Sed okazis iu neatendit- 
aĵo. Karolo, la habsburgo iĝis 
imperiestro de Germanio kaj re- 
ĝo de Aŭstrio kiam mortis sen 
heredontaj filoj la koncema mo- 
narko. Ankaŭ la unuiĝo de tiu 
imperio kun la hispana estis ne- 
dezirinda por la angloj. Do, oni 
alvenis al iu interkonsento laŭ 
kiu la burbono Filipo la 5-a es- 
tis agnoskita kiel hispana mo- 
narko kondiĉe ke li neniam he- 
redu krome la frankan kronon. 
Alia aranĝo de la Kongreso de 
Utrehto, kie oni intertraktis tion, 
estis ke post la morto de Filipo 
la 5-a, la Regno de Napolo es- 
tos heredata de iu filo sia sed 
malsama ol tiu kiu heredus la 
ceteron el la hispana imperio. 
Hispanio povis fari nenion por 
eviti la politikon kiun oni tmdis al ĝi. Lia deka- 
denco estis klara. Post la Franca Revolucio kaj 
sekvinta invado de la lando far la armeoj de Napo- 
leono, estiĝis la kondiĉoj por la perdo de plejparto 
el la hispana kolonia imperio. Sekvis poste du jar- 
centoj de kriza procezo de malboniĝo de la situa- 
cio de la lando: puĉoj, ribeloj, civilmilitoj... Por 
pli detala priskribo de tiuj du jarcentoj en Hispa- 
nio vidu la numerojn 87-an kaj 88-an de ĉi tiu 
revuo HELECO, en la retadresoj: 

http://carleos.epv. uniovi.es/~faustino/heleco/87/heleco87. html 
http://carleos.epv. uniovi.es/~faustino/heleco/88/heleco88. html 

En la jaro 711, 
en la Batalo de 
ĉvadaleto, la 
Islamo kaptis 
la regnon de 
la visigotoj... 


...kaj en la jaro 
714 la avangar- 
do de Muzo ibn 
Nuasajr' plen- 
umis la konker- 
adon de la astu- 
ra teritorio. 


' petas paco- 
kontrakton 
kun via 
Lsinjoro^ 



...kaj persekutata 
de la berbera gu- 
berniestro Munu- 
zo instalita en 
Hinono, li rifuĝis 
en f lanko de la 
monto Ausevo... 


En la jaro 
718, la os- 
taĝo Pela- 
jo fuĝis el 
Kordovo... 




Tie mem, en 
la jaro 722, li . * 
kaj liaj sekv- -ffvS* 
antoj venkis ' 
la armeon de 


la ŭalio 
Alkamo.. 


Iomete poste , 
Pelajo, instalita 
en Kango, edzin- 
igis sian f ilinon 
Hermesindan 
kun Alfonso, filo 
de la duko Petro 
de Kantabrio. 


...kaj en 
Olalies ili 
mortigis Mu 
nuzon dum ĉi 
ties fuĝo... 


1 i 

Poste,jam en 
la jaro 737, 
lia filo kaj 
sukcedinto 
Fafilo kune 
kun sia edzino 
Froiliuba... 


...ĉeestis la kon- 
sekradon de la 
preĝejo de la 
Sankta Kruco 
far la episkopo 
Asterio... 


...eblis la sur- 
troniĝo de 
sia bof rato 
Alfonso la 1-a 


...sed mort- 
inte Fafilo pro 
iu malpruden- 
ta ago en la 
jaro 739... 


ŭzimm 




Poste, Okaze 
de disputo pro 
la astura regno, 
li mortigis sian 
Fraton 
Vimaranon... 

...kio provo- 
kis ke li mem 
estis murdita 
far ties 
“partianoj"... 


...kaj dank' al lia 
edziĝo al Ado- 
sinda (fratino de 
Fruelo), Silo, kiu 
sufokis ribelon 
en ĉalegio... 


Sukcedis lin 
sia kuzo 
Aŭrelio, kiu 
devis alf ronti 
ribelon de la 
servutuloj,... 


Okulon 

pro 

okulol... 


Mortinte ĉi tiu, 
ties vidvino 
proponis sian 
nevon Alfonson 
por la trono en 
Pravio... 


Iom poste, en 
Pravio, Beato de 
Ljebano konis la 
adoptisman here- 
zon de la ĉefepis- 
kopo de Toledo, 
Elipando, kaj de- 
cidis kritiki lin... 


|! ' Unuafoje 
■■:/ iu malgrava 
kleriko Ijebana 
teologie kon- 
testas altran- 
k gan ĉef-epis- 
koponl... ^ 


Sed en 785 
ĉi ties onklo 
Maŭregato 
detronigis lin 
kaj li fuĝis al 
Alavo... 


la sama Beato 
de Ljebano pu- 
blikigis siajn 
famajn ilumin- 
itajn komenta- sa 
riojn pri la jv- 
Apokalipso. 


En la jaro 791 
Bermudo la 1-a, 
nedaŭra sukce- 
dinto de Maŭ- 
regato, venkita 
de la maŭroj en 
Burbio, rezig- 
nis la tronon... 


...ebligante la 
sanktoleadon 
de la ekzilita 
Alfonso la 2-a 
kiu tuj trans- 
lokigis la reĝan 
kortegon al 
Oviedo... 

Sed en la jaro 
794 Ibn Mu- 
gait', generalo de 
Hiŝamo la 2-a, 
eniris en Ovie- 
don per sango 
kaj fajro... 


Kvankam dum 
li retiriĝis, 
Alfonso kun 
siaj trupoj 
embuskis 
kontrau li kaj 
mortigis lin en 
Lutos'... 


Detruu 

Ĉion! 


La reago de 
Kordovo 
estis teru- 
ra sekvint- 
jare... 


Post sia 

prodaĵo li ko- ^ 
mencis inter- gj 
trakti kun ^ 
Karlomagno... 


Eble kiel danko 
en la jaro 808 
li oferis la Kru- 
con de la Anĝe- 
loj al la preĝ- 
ejo de Sankta- 
Savanto de 
Oviedo... 




JrJen^ 
^ la dona- 
coj de mia 
^Sinjoro... 


Kaj en la jaro 812 li 
redaktis sian 
"Testamentum" per 
kiu li prilaudis la 
rolon de sia praavo 
Pelajo kaj la asturoj 
kontrau la 
muzulmanoj... 


Tamen en la 
jaro 802 Al- 
fonso estis 
detronita kaj 
poste re- 
entronigita... 


..sed la reĝo 
"Kastulo" ne mal- 
kuraĝis: en la ja- 
ro 798 li rajdis 
ĝis Lisbono kaj 
raziis ĝin... 

En 829 li pilgrimis 
al Kompos+elo kaj 
igis kons+rui 
preĝejon sur la 
+ombo de la 
apos+olo Sank+a 
Jakobo... 


.iiLu.au 


En la jaro 
821 kun- 
venis kon- 
cilio en 
Oviedo... 


Kaj konstruis 
preĝejon de- 
diĉitan al Sank- 
ta Juliano en la 
eksteraĵoj de 
sia Ĉefurbo... 




Tamen Ramiro, la 
filo de Bermudo 
la 1-a, malakor- 
de, ribelis kon- 
traŭ li apogata 
de la galegoj kaj 
venkis lin. 


La 1-an de Aŭ- 
gusto de la jaro 
844 la norma- 
noj estis viditaj 
ekde la Ĥino- 
na marbordo... 


Jam f ine de sia vi- 
vo Ramiro konstruis 
du imponajn arki- 
tekturajn verkojn: 
Sankta-Mario kaj 
Sankta-Mikaelo, 
proksime al Oviedo, 
en la Naranko- 
monto... 


Li mortis en 
la jaro 842 
post 52-jara 
reĝado kaj 
sukcedis lin 
sia parenculo 
Nepociano... 



>4 ^ 

K * 

i 

-v-< £ 

* 



Nepociano 
estis kaptita 
en Primorio, 
blindigita kaj 
enprizonigita. 

...Kaj en Albeldo (ja- 
ro 859) Ordonjo la 
1-a venkis la Banu- 
Kasidan militestron 
Muzo-ibn-Muzon, 
plifortigante sian 
eastan regn-limon... 



Sekvis poste 
la repopol- 
ado de Tuj\ 
Astorgo kaj 
Amajo... 


sl •Npunaj 
kampanjoj far 
la reĝo mem 
aŭ la graf o 
- Rodrigo en 
MĴtj Talamanko kaj 
Md| Korio... 


Sed ne ĉio 
estis sukcesoj 
la muzulmanoj Tj 
venkis la 
fraton de la 


reĝo en 
Morkuero... 


Lia filo Alfon- 
so la 3-a suk- 
cedis lin en la 
jaro 866... 

Ĉirkau la jaro 
875 la reĝo 
pli zorge pro- 
tektis sian 
trezoron kaj 
la ĉefurbon... 


...kaj en la jaro 
878 li venkis 
Almundiron, f i- 
lo de la emiro, 
en la Batalo de 
Polvorario... 



Tial ne stran- 
gas ke en la 
jaro 883 oni 
redaktis kro- 
nikon profet- 
ante la faligon 
de la Kordova 
Kalifejo far la 
reĝo Alfonso 
la 3-a... 


> Gog \ 
Baldaŭ for- 
puŝos 
Ismaelon 
maren! / 


Ĉi-lasta 
profet- 
aĵo, ja, ne £ 
realiĝis.. 



-n 


Mr . 


1 .. 





estas tre 
altsignifa la fak- 
~| to ke kiam tiuja- 
re la reĝo aten- 
dis la muzulma- 
nojn antaŭ Leon- 
urbo ili ne kura- 
ĝis ataki lin... 



...kaj en la jaro 
899 estis 
konsekrita la 
pligrandigita 
baziliko de 
Kompostelo... 

3 === —r- 

La ribeluloj kaj la 
mozaraba klerik- 
aro donacis al li 
malnovajn ebu- 
rajn diptikojn kaj 
"lignum crucis”, 
kiel omaĝo al li... 


...igis Alfonson 
V; interveni kaj 
eniri en la 
1 antikvan reĝan 
sidejon de la 
j visigotoj... 


En la jaro 
906 la 
ribelo de la 
toledanoj... 


Sed iomete 
poste estis 
malkovrita 
konspiro kon- 
trau la reĝo... 

-5TT7 


3T1I 



...kiu devigis lin 
enfermigi en 
£2 la reĝan for- 
treson de Go- 
sA zono sian pro- 
pran f ilon 
Ĝarcion... 




Malfeliĉe por 
li, siaj aliaj 
filoj unuiĝis 
kontraŭ li por 
detronigi lin... 


—f 






La Regno de Asturio 
estis poste Astur- 
Leona, poste Kastilia- 
Leona... ĝis komplet- 
igi la rekonkeron de 
Hispanio far la Kato- 
likaj Ĝereĝoj en la 
jaro 1492... 

La praromanika art-stilo floris de la 6-a al la 10-a jarcentoj kelkloke 
Eŭropo. Gravaj ekzemploj estis la bizanca, la visigota kaj tiu de la 
karolida kortego en Francio. En Hispanio post la disfalo de la 
visigota regno estiĝis la kataluna kaj la asturia praromanikaj 
modeloj. En la 8-a jarcento, kun la apero de iu povo-centro en la 
astura teritorio, aperis ankaŭ la astura praromanika konstruo-arto. 
Tiu art-stilo estis rekte ligita al la povo de la asturaj reĝoj, kiuj 
iniciatis la starigadon de la publikaj konstruaĵoj dum la daŭro de la 
regno. Do, se la astura monarkio estis la kaŭzo de la apero de tiu 
praromanika stilo, ĝi estis ankaŭ la kaŭzo de ties morto, kiam la 
monarkio ĉesis esti astura. Inter la asturaj praromanikaj konstru- 
aĵoj estis ankaŭ palacoj, fortresoj kaj aliaj civilaj laboraĵoj sed ĉefe 
estis preĝejoj, temploj, ĉar la ekzisto-kialo de la regno mem estis la 
religia celo batali kontraŭ la islamismo superreganta la iberian du- 
oninsulon. Krome tiom da religiaj konstruaĵoj respondas al la tiama 
plano de kristanigo de regiono kie ĝis tiam apenaŭ oni konis tiun 
religion kaj estis neniu preĝejo el la romia kaj visigota epokoj. 

En ĉi-stila arĥitekturo super-elstaras la volbo-formoj, kaj estas jenaj 
karakteraĵoj: la muroj estas faritaj el etŝtonaro, masonaĵo kaj brikoj, 
por la anguloj, kaj kiel bazaj elementoj oni uzis grandajn ŝtonojn; 
kovrado per duoncirkla arko, superlevita aŭ ne, kaj barel-volbo, 
plifortigita per arkaj strioj aŭ tute aperta; internaj ornamoj per 
fresko-pentraĵoj el diversa temaro; omamitaj bazoj, ŝnuro-formaj 
fustoj kaj buntaj kapiteloj, ĉio-ĉi por reliefigi la kolonojn; en la 
religiaj konstruaĵoj, tri-nava bazilika plano kun absidoj rektangulaj, 
estante la centra pli ampleksa; en la plejsupera parto de la centra 
absido, iu ĉambro kies funkcio laŭŝajne estis harmoniigi la eksteran 
aspekton de la konstmaĵo; flankaj sakristioj; portiko piede de la 
templo; sistemo de abutmentoj en iuj kazoj. 

Rilate al la evoluado de ĉi tiu konstrao-arto, en Asturio oni distin- 
gas kvin periodojn. La unua, de formiĝo de la art-stilo, okazis ekde 
la komenciĝo de la astura regno, en la jaro 718 ĝis la komenciĝo de 
la reĝado de Alfonso la 2-a. A1 tiu epoko apartenas, la preĝejo de 
Santianes de Pravia (Sankta-Johano de Pravio), de la epoko de la 
reĝo Silo. La dua periodo estis tiu de la longa reĝado de Alfonso la 
2-a. A1 ĝi apartenas la preĝejo de San Julian de los Prados 
(Sankta Juliano de la Pratoj), la t. n. “Sankta Ĉambro”, integrita 
en la poste konstmita gotika katedralo de Oviedo, kaj la frontispico 
de Sankta Tirso, ĉio ĉi en Oviedo, kaj proksime al tiu urbo, Sank- 
ta Mario de Bendoneso, kaj Sankta Petro de Noro. 

La tria periodo estis la t. n. “ramira”. Temas pri la konstruaĵoj far- 
itaj dum la reĝado de Ramiro la 1-a. (jaroj 842 al 850). Ĝiaj ĉefaj 
konstruo-verkoj estis la palaco nun nomata Sankta Mario de la 
Naranko, preĝejo de Sankta Mikaelo de Liljo kaj tiu de Sankta 
Kristino de Leno. En ĉi lasta periodo aperis arkitekturaj novaĵoj: 
ĝenerala uzado de arkaj strioj por la subtenado de la volboj, kiuj 
koincidas kun pilieroj kiuj eltenas la pezon de la strukturo, kaj 
heliko-formaj kolonoj kaj aliaj omamaĵoj. Ankaŭ estas kombino de 
transversaj kaj laŭlongaj volboj, el kalka ŝtono, kiuj estas pli leĝeraj 
ol tiuj de la antaŭaj periodoj; la alteco de la konstraaĵoj estas pli 
granda. 

La kvara periodo estis tiu de la epoko de la reĝo Alfonso la 3-a. La 
du monumentoj plej elstaraj estis tiu de la preĝejo de Sankta Sav- 
anto de Valdedio kaj tiu de la preĝejo de Sankta Adriano de 
Tunjon’ krom la fonto t. n. Foncalada. En ĉi tiu periodo aperas iuj 
elementoj el mozaraba origino alportitaj de la enmigrintoj el la sudo 
fuĝintoj el la islama persekutado. Reaperas la hufo-forma arko, kor- 
dovaj kreneloj kaj mozarabaj kapiteloj dum plurestas la bazilika 
strakturo kaj pli granda alteco de la navoj. 

La fina etapo estis tiu okazinta post la translokigo de la kortego al 
Leono-urbo. Sen la reĝa impulso kiu karakterigis la antaŭajn eta- 
pojn, la astura konstra-arto revenis al la unuaj formoj de tiu stilo. 
Ekzemploj de tiu regreso estas la preĝejoj de Sankta Savanto de 
Priesko kaj tiu de Sankta Jakobo de Gobiendeso. 

Ĝenerale por la ensemblo de ĉiuj periodoj oni povas diri ke, kvan- 
kam ne mankas elementoj el bizanca kaj mozaraba deveno, inter la 
divers-origina influo sur ĉi art-stilo elstaras tiu de la visigota arto 
kaj tiu de la karolinga kortego. Rimarkindas, tamen, ke jam ekde la 
unua periodo (Sankta Johano de Pravio), la astura stilo rompas 
kun la visigota skemo de unu sola navo por alpreni la modelon de 
tri navoj kun transepto. 

Kompreneble, kaj bedaŭrinde, oni ne konservas ĉiujn konstraaĵojn 
faritajn en Asturio dum la praromanika epoko. Oni scias ke dum la 
tempo kiam Oviedo estis ĉefurbo kaj reĝa kortego oni konstrais tie 
multajn monumentajn arkitekturajn verkojn. Fakte, je la fino de la 
reĝado de Alfonso la 3-a tiu Oviedo estis pure praromanika urbo. 
Same kiel okazis en aliaj lokoj, la pasado de la tempo iompostiom 
ŝanĝis la fizonomion de la urbo. Post la praromanika epoko venis la 
pure romanika, poste la gotika kaj poste sekvis aliaj konstrao-stiloj. 
Novaj konstraaĵoj anstataŭis la antikvajn aŭ partece kunfandiĝis 
kun ili. Ekzemple, la nuntempa gotika katedralo de Oviedo staras en 
la loko kie iam ekzistis praromanika preĝejo eble tiom interesa aŭ 
eĉ pli ol tiuj ankoraŭ ekzistantaj. Kaj nuntempe ekzistas konstraaĵoj 
kiuj estas miksaĵo de elementoj de pluraj stiloj faritaj en malsamaj 
epokoj. La homoj vivantaj en tiuj epokoj ne faris la distingon pri 
arkitekturaj stiloj kiel ni faras nun. 

Estante Oviedo la reĝa ĉefurbo, oni faris tie diversajn konstraaĵojn: 
la preĝejo dediĉita al Sankta Savanto, kiu estis la origina nukleo de 
la nuna katedralo, kaj alia dediĉita al Sankta Mario, kiu estis de- 
truita en la 17-a jarcento. Alfonso la 2-a igis konstrai reĝan palacon 
kaj du ĉambroj, unu dediĉita al Sankta Eulalia kaj supre alia por 
adori la Sanktan Keston. La ensemblo de ambaŭ ejoj estas nomata 
Sankta Cambro: temas pri duetaĝa konstraaĵo apuda al la reĝa pa- 
laco el kiu nun restas nur la t. n. Turo de Sankta Mikaelo. La suba 
etaĝo aŭ kripto de Sankta Leokadia estas kovrita per duon-barela 

volbo el briko super malalta ŝtona soklo. En la ĉef-flanko estas unu 
fenestro stukita per duoncirkla arko apogita sur du kolonoj kaj en 
ambaŭ flankoj de la volbo estas fenestroj formantaj malgrandajn 
lunetojn. Ankaŭ la dua etaĝo estas kovrita per duon-barela volbo el 
briko kaj en la ĉef-flanko estas arko subtenita de dikaj kolonoj kun 
omamitaj kapiteloj. Apude al tiu ensemblo la reĝo Alfonso la 2-a 
igis konstmi ankaŭ iun preĝejon dediĉitan al Sankta Tirso, el kiu 
oni konservas nur la fasadan muron de la absido. Tiu reĝo igis 
konstmi kromajn tri preĝejojn: Sankta Mario de Bendoneso, 
Sankta Petro de Noro kaj la ĉefa, la jam menciita de Sankta Ju- 
liano de la Pratoj, kaj kvankam ne estas certeco pri tio, ŝajnas ke li 
igis konstmi ankaŭ la primitivan bazilikon de Kompostelo. 

Ankaŭ la reĝo Ramiro atentis pri la farado de gravaj konstmaĵoj ene 
kaj for de Oviedo, krom la jam mencitaj ĉefverkoj de la palaco nun 
konata kiel Sankta Mario de la Naranko, kaj la preĝejo de Sank- 
ta Mikaelo de Liljo. Pri la preĝejo de Sankta Kristina de Leno ne 
ekzistas informo rilate al ties konstmado sed oni pensas ke ĝi apar- 
tenas al ti periodo de la reĝo Ramiro pro ĝia simileco kun Sankta 
Mikaelo de Liljo. 

En la epoko de Alfonso la 3-a atingis la astura arto sian plej altan 
disvolviĝon. Krom la menciitaj preĝejoj de Sankta Savanto de 
Valdedio kaj Sankta Adriano de Tunjon’, tiu monarko okupiĝis 
ankaŭ pri civilaj konstruaĵoj. Nuntempe ekzistas ankoraŭ la mo- 
numenta fonto nomata Foncalada (Fonkalado). Gi havas rekt- 
angulan bazon kaj estis konstmita el bone tajlitaj ŝtonoj kaj kovrita 
per du-dekliva tegmento el ŝtonoj. La interno estas duon-barela 
volvo sub kiu fluas la akvo. En la frontispico estas tajlita sur la 
ŝtono la t. n. “kruco de la anĝeloj”, emblema simbolo de la regno 
ĝenerale kaj de Alfonso la 3-a konkrete. 

Menciindas ke la praromanika konstmarto kiun oni difinas kiel “as- 
tura” ne estis afero ekskluziva de ĉi tiu regiono. La regno de la 
asturaj reĝoj etendiĝis al aliaj regionoj kaj ankaŭ en ĉi tiuj oni faris 
konstruaĵojn en tiu epoko. Ni menciis la templon konstmitan en 
Kompostelo. En Galegio oni konstmis aliajn preĝejojn kaj ankaŭ 
fortresojn, kastelojn... 

En Kantabrio elstaras la monaĥejo de Santa Toribio de Ljebano 
kaj la preĝejoj de Sankta Mario de Piasko kaj Sankta Juliana en 
Santiljano de Maro, tiu surroka de Valderediblo, preĝejo de Aro- 
jueloj, Sankta Mario de Valverdo, Sankta Romano de Moroso, 
Sankta Mario de Lebenjo... 

Ankaŭ en Eŭzkadio aŭ Vaskonio ekzistas praromanikaj konstruaĵoj, 
ĝenerale malgrandaj ermitejoj, sed plej abundas tiutipa arto en la 
suda parto de tiu regiono kiu konstituis la grafejon de Kastilio. Eĉ 
en la teritorioj repopolitaj rezulte de la disvastiĝo de la astura regno, 
aŭ Regno de Galegio kiel estis konata en tiuj jarcentoj, abundis la 
religiaj kaj civilaj konstmaĵoj laŭ la praromanika astura modelo. La 
reĝa kortego translokigita al Leono daŭrigis la taskon de repopolado 
kaj konstmado laŭ stilo kiu fine evoluis al la klasika romaniko. 

En Galegio, male ol en Asturio, Kantabrio kaj Vaskonio, ekzistis 
kristanaj temploj konstmitaj antaŭ la 8-a jarcento, dum la visigota 
epoko kaj eĉ antaŭe, dum la romia epoko. Ekzemple, la preĝejo de 
Sankta Komba de Bando estas de la 7-a jarcento, kaj oni konser- 
vas kelkajn aliajn el la 8-a jarcento. Praromanikaj, de la 9-a kaj 10-a 
jarcentoj menciindas la preĝejoj de Franchelos, Ambia, Cebreiro, 
Toques, Mixos, Celanova, Panxon (Nigran)... 

«Beato de Ljebano» estas nomo de persono sed ricevas tiun nomon ankaŭ la fam- 
konata verko de tiu homo. Li estis monaĥo en tiu kantabra monaĥejo kiu nuntempe 
nomiĝas Sankta Toribio de Ljebano fine de la 8-a jarcento. La menciita verko 
estas Komentario de la Apokalipso. Por kompreni la agadon de Beato kaj la celon 
de lia verko konvenas ke ni prikonsideru la historiajn cirkonstancojn de la epoko kaj 
loko en kiuj disvolviĝis lia vivo kaj verkado. 

Tiam plejparto el la Iberia Duoninsulo estis, ekde la jaro 712, sub la povo de la mu- 
zulmanoj, kiuj regadis ĝin ekde Kordovo. En la nordo de la lando, la regionoj kiuj 
nun nomiĝas Asturio kaj Kantabrio, kaj parto el Galegio, konstituis iun regnon kiu 
rezistis, en malfacilaj cirkonstancoj, la premon de la muzulmana povo. Multaj krist- 
anoj el la maŭra territorio serĉis rifuĝon en tiu eta kaj febla kristana regno. Verŝajne 
nia Beato estis iu el tiuj mozaraboj venintaj el la sudo por vivi sian religion for el la 
muzulmana influo. Sed ene de la hispana kristanaro ne regis konkordo. Jam ekde la 
epoko de la visigotoj, antaŭ la araba invado, ekzistis ega konfliktado inter la arianoj 
kaj la homousianoj. Ĉar la afero iome rilatas al la temo kiun ni pritraktas, oni devas 
klarigi kial, por difini la ne-arianajn kristanojn ni uzas la terminon « homousianoj » 
kiel oni nomas ilin en la priteologia verkaro, kaj ne «katolikoj» kiel ĝenerale faras la 
prihistoriaj verkoj. Strikte parolante, katolikoj estis ambaŭtipaj religianoj, la arianoj 
kaj la homousianoj. Jam ekde la unuaj jarcentoj de la kristana erao ekzistis kristanaj 
sektoj kiuj neniam apartenis al la Universala aŭ Katolika Eklezio: ebionistoj, gnosti- 
koj, maniĥeanoj, ofitoj, docetanoj... sed aliaj originiĝis ene de la katolikismo mem. 
La ĉefa el ĉi tiu tipo estis la arianismo kaj la adoptismo kiu iamaniere devenis el ĝi 
kaj pri kiu ni devos okupiĝi. Eĉ post la Koncilio de Niceo (jaro 325) kie estis rifuzita 
kaj kondamnita la ariana doktrino, daŭre kaj dumlonge estis la arianoj ene de la Uni- 
versala Eklezio. Fakte, ĉiu katolika episkopa seĝo povus esti okupita ĉu de homo- 
usiana ĉu de ariana episkopo, kaj ambaŭ povus havi sub ties religia jurisdikcio pas- 
trojn kaj kredantojn el ambaŭ tendencoj. Eĉ okazis ke iu papo de Romo (Felikso la 
2-a) estis ariano. La rilatoj inter la fideluloj de ambaŭ kredoj foje estis pacaj sed 
plejofte estis inter ili malkonkordo kaj eĉ perforto. Laŭlonge de la kvara jarcento oni 
serĉis teologiajn formulojn por akordigi ambaŭ tendencojn de la katolikismo, kaj 
tiucele okazis en Antioĥio kelkaj koncilioj; en la lasta el ili, en la jaro 341, oni difi- 
nis ne malpli ol kvar formulojn de kredo-konfeso kaj iun kvinan kvar jarojn poste en 
iu koncilio en Milano. Ĉiuj ĉi kredo-formuloj penis starigi kompromisan krederon 
inter la teologia doktrino de la homousianoj kiu postulas aŭ deklaras la diecon de 
Jesuo-Kristo kaj tiu de la arianoj kiuj neas tiun dogmon. La intermeza doktrino, 
nomita adoptismo, fine estis rifuzita de ambaŭtipaj kredantoj. 

La afero de la adoptismo reaperis en Hispanio kelkajn jarcentojn poste, konkrete 
fine de la 8-a jarcento. Okazis ke, kiam la visigota monarkio decidis, komence de 7- 
a jarcento, rifuzi la arianismon kiel oficialan religion de la regno kaj alpreni la dok- 
trinojn de la homousianoj, kiuj de tiam monopoligas la titolon de «katolikoj», la 
arianoj ne tuj malaperis sed duonkaŝe konservis sian kredaron pli malpli adoptism- 
maniere. La araba invado kreis kondiĉojn por la reflorado de tiu forgesita formulo 
de la adoptismo kiel duon-ariana aŭ kripto-ariana super-vivado. La muzulmanoj, ja, 
respektis la figuron de Jesuo-Kristo sed ne ĉi ties diecon. Do en socipolitika sistemo 
regata de ili estis pli tolerata la adoptismo ol la ortodoksa katolikismo. Estas 

sciate ke multaj hispanaj kristanoj sub la muzulmana regado alprenis la maho- 
medan religion. Tiuj kiuj rezistis la socian premon tion fari estis nomataj moza- 
raboj. Sed inter la mozaraboj (re)estiĝis la konfikto inter la antikvaj arianoj kaj la 
katolikoj aŭ homousianoj. Grava evento kadre de tiu inter-kristana aŭ inter-katolika 
konflikto estis la fakto ke Elipando, la tiama ĉefepiskopo de Toledo, kiu estis la 
Ekleziestro de la tuta Hispania teritorio, ĉu sub muzulmana regado aŭ ne, alprenis la 
adoptisman doktrinon, eble ĉar li devenis el la eks-ariana medio aŭ por esti pli bone 
aceptata de la superregantaj maŭroj. La oponantoj al la adoptismaj tezoj de Elipando 
ĝuis apogon de la franka kortego de la Karolo la Granda. 

Estis en tiu historia kunteksto en kiu vivis kaj agadis Beato de Ljebano. Li ĝuis je 
granda famo kiel erudiciulo en la kortego de la astura reĝo Silo, kie li rolis kiel 
konfesprenanto de la reĝino Adosinda, edzino de Silo, filino de Alfonso la 2-a kaj 
nepino de Pelajo. Kiam, post la morto de Silo, Adosinda iĝis monaĥino en la kon- 
vento de Sankta Johano de Pravio, Beato ĉeestis la konceman ceremonion. Li daŭre 
ĝuis influon kaj prestiĝon sub la reĝado de Maŭregato, kaj poste ankaŭ dum la reĝ- 
ado de Alfonso la 2-a. Tiu monaĥo kuraĝis kontraŭbatali la teologiajn adoptismajn 
doktrinojn de la ĉefepiskopo Elipando, kiun li akuzis je herezo, frenezo kaj nescio. 
La enhavo de lia polemikado pri la temo de la adoptismo estas registrita en la du- 
voluma verko Apologeticum adversus Elipandum (Apologio kontraŭ Elipando) 
kiun li kunverkis kun Eterio de Osmo, iu mozaraba episkopo. Kiel dirite, la kontraŭ- 
staro de la hispanaj kristanoj al Elipando ĝuis apogon de la kortego de Karlomagno. 
En la jaro 794 okazis iu koncilio en Frankfurto, prezidita de Karlomagno, en kiu oni 
kondamnis la adoptisman doktrinon. 

Beato mortis kvar jarojn poste, en 798. Tiam jam estis famkonata lia verko de Ko- 
mentario de la Apokalipso, kiu ricevis la nomon de ties aŭtoro: Beato de Ljebano. 
Fakte, oni povas diri ke li inauguris novstilan literaturon ĉar lia verko estis baldaŭ 
imitita de aliaj aŭtoroj tiamaniere ke oni povas paroli pri multenombraj Beatoj. La 
verko de Beato estas interpretado de la biblia teksto nomata Apokalipso. Gi, kaj la 
imitaĵoj kiuj poste sekvis, estas iluminitaj per fantastaj bildoj. La Beatoj konstituas 
ĉefverkoj de la mezepoka ikonografio; ili povas esti konsiderataj kiel la unuaj ko- 
miksoj en la kulturo de Okcidento. La kelkaj Beatoj verkitaj inter la 10-a kaj la 13-a 
jarcentoj, krom la bildojn kiuj estas diversaj, malsamaj, en ĉiu ekzemplero, enhavas 
la biblian tekston de la Apokalipso plus la komentarion kiun Beato de Ljebano 
verkis en la jaro 776. 

La komentario verkita de Beato estas kompilaĵo da ekstraktoj pli malpli longaj 
tekstoj elprenitaj el diversaj doktoroj de la Eklezio: Sankta Aŭgusteno de Hipono, 
Sankta Ambrozio de Milano, Sankta Ireneo, Sankta Isidoro... kaj ankaŭ la komenta- 
rio de Sankta Hieronimo pri la biblia libro de Danielo. Do, oni povas diri ke la libro 
de Beato, kaj tiuj de liaj imitantoj, ne estas, en kio rilatas al la tekso, speciale not- 
indaj. Ilia intereso baziĝas sur la bildaro, kiu respegulas la artan spiriton de tiuj jar- 
centoj de Mezepoko. En la prologo de la libro de Beato aperas iu mapo de la mondo 
tia kia ĝi estis konita kaj konceptita en tiu epoko, destinita indiki la situon de la 
lokoj menciitaj en la Sanktaj Skribaĵoj. Notinda anekdoto estas ke estis ĝuste en tiu 
verko kie oni asignis unuafoje al tiutipaj mapoj la nomon Mapa Mundi. Ja, la tuta 
teksto de tiuj Beatoj estis skribita en la latina lingvo, kiu estis kvazaŭ la universala 
lingvo de la epoko en Okcidenta Eŭropo. 

La Apokalipso, kies aŭtorecon oni atribuas al la apostolo Sankta Johano, estas la 
lasta libro de la kristana parto de la Biblio, nomata Nova Testamento. La apoka- 
lipso-tipa literaturo floris, en la juda mondo, en la periodo inter ambaŭ Testa- 
mentoj (2-a jarcento a. K. kaj 1-a jarcento p. K.). Ĝiaj radikoj troviĝis ne en la 
Nova Testamento sed en la lastaj libroj de la Antikva Testamento, ĉefe en iuj 
partoj de la Libro de Danielo, verkita ĉirkaŭ la jaro 167 a. K. La t. n. Apokalipso 
de Johano estis verkita fine de la 1-a jarcento, post la persekutado de la kristanoj 
fare de Nerono kaj dum la persekutado far Diokleciano. La apokalipsaj libroj pre- 
tendis esti elmontron de la estonteco ĉar estas destinitaj anonci al la persekutatoj 
tion ke la malbonaĵoj kiujn ili suferas estas promeso de etema feliĉo. Tiuj tekstoj 
estas intence neklaraj por ke interpretu ilin nur la homoj al kiuj estas destinata la 

mesaĝo. Se origine la Apokalipso estis anonco de la fino de la persekutado far 
la romianoj, en la kunteksto de la verko de Beato la simboloj akiras novan sig- 
nifon ĉar la mesaĝo iras destinata al la hispanaj kristanoj kiuj rezistas kontraŭ la 
araba emirejo. Ĉi tie la promeso estas la fino de la muzulmana superregado. 
Tial por la kristanoj loĝantaj en la Andaluzia Kalifejo la Apokalipso iĝis eĉ pli 
grava ol la Evangelio mem. 

Krome la Apokalipso kies disvastiĝo Beato volis potencigi estis teologia kaj 
politika verko kontraŭ la arianoj. En la teksto de Sankta Johano oni emfazas, pli 
ol en la Evangelioj mem, la dian kondiĉon de Kristo. Tial la arianoj, kiuj ri- 
fuzadis tiun dogmon, ne akceptis la Apokalipson. Do la verko de Beato enkadr- 
iĝas en la teologia disputado kiun li havis kontraŭ Elipando, la mozaraba epis- 
kopo de Toledo. Kaj ĉar la batalo, fakte, estis religia kaj kultura kontraŭfront- 
iĝo, inter la eŭropa katolikismo kaj la postrestaĵoj de la visigota religia tendenco 
kiu rezistadis ene de la mozaraba loĝantaro, la klerikaro de la Regno de Asturio 
enkondukis en sian liturgion la devigon legi dum la celebrado de la meso tiun 
tekston; ĉi tio eksplikas la abundan kopiadon de la verko de Beato de Ljebano. 
En la Komentario de la Apokalipso verkita de Beato aperas mencio de tio ke 
la apostolo Sankta Jakobo predikis la Evangelion en Hispanio. Estas la unua 
fojo en kiu oni faris tian aserton. Ekzistas neniu antaŭa notico pri tiu faro kiu, 
krome, estas tute ne verŝajna. Sed tiu aserto de la monaho de Ljebano, eble 
preter ĉi ties intenco kaj konscio, rezultis la komenco de procezo de ekspansio 
de la Jakoba religi-militista kulto en Hispanio. Malmultajn jarojn post la 
verkado de la Komentario, oni “malkovris” en iu loko de la teritorio de la As- 
turia Regno la tombon de tiu apostolo. Se lia predikado en Hispanio ne estas 
verŝajna, eĉ pli ne ebla estas lia tombo en Galegio eĉ se li vere estus predikinte 
ĉi tie. Estas tre verŝajne ke la malkovrita tombo estis tiu de Prisciliano, gnostiko 
mortkondamnita en la jaro 385 far iu eklezia tribunalo. 

La kolekto da Beatoj ellaboritaj ekde la fino de la 8-a jarcento estis kvazaŭ la 
premiero de la tekniko de la libro-miniaturado, almenaŭ en Hispanio. Sed, kom- 
preneble, la tekniko kaj la ideo mem de ilustritaj libroj ne startis tiam de nulo; 
ĝi estis aplikado kaj disvolviĝo de la mozaraba arto. Ni ne forgesu ke la apero 
de tiu literaturo okazis ene de procezo de enmigrado de gravaj mozarabaj inte- 
lektuloj en la regnon de la asturaj reĝoj; Beato de Ljebano mem eble estis unu 
el tiaj personoj. Ankaŭ la mozaraba arto mem ne startis de nulo; ĝi ricevis in- 
fluon de la visigota, karolida kaj araba art-modeloj. Ĉiukaze, depost la apero de 
la unuaj Beatoj, baldaŭ la tekniko kaj la modelo estis aplikita al aliaj verkoj, 
ekzemple, en la jaro 920 aperis la miniaturita Biblio de la monaĥejo de Sankta 
Mario kaj Sankta Martino de Albaro (Bierzo), kiu estas ankoraŭ konservata en 
la arkivo de la katedralo de Leono. 

Oni konservas ankoraŭ proksimume tridekon da tiuj Komentarioj de la Apokal- 
ipso ĝenerale konataj kiel «Beatoj». Dudek-kvin el ili estas kompletaj. Sed ne 
ĉiuj apartenas al la epoko kiun ni pritraktas sed estas kopiaĵoj de aliaj faritaj 
antaŭe. Oni devas reliefigi ke ĝia ĉefa rolo, en la epoko kiam ili estis ellaboritaj, 
estis la liturgio. Sendube la grandiozeco de la bildoj de tiuj Beatoj similas al tiu 
de la mozaraba liturgia kulto. Sed nuntempe estas malfacile konjekti kiomgrade 
la ilustraĵoj de la Beatoj respegulas elementojn de la tiama ĝenerala realaĵo kaj 
kiomgrade respegulas elementojn de la mozaraba liturgio; eble estas miksaĵo de 
ambaŭtipaj elementoj. Notindas ke en la bildoj abundas altaroj kun kalikoj, an- 
kaŭ bildoj de la vizioj priskribitaj en la apokalipsa teksto, kaj aliaj elementoj 
kiuj povas esti mebloj kaj objektoj kutime uzataj en tiu epoko. 

Se la teksto, en ĉiuj Beatoj estas la Apokalipso plus la Komentario de la mona- 
ĥo de Ljebano, la bildoj de ĉiu ekzemplero estas persona kontribuaĵo de la 
koncerna kopiisto, t. e. la diversaj Beatoj malsamas en kio rilatas al la miniatura 
laboraĵo. Tial ĉiu specimeno, ĉiu Beato, estas interesa per si mem. La Beato de 
Tabaro (Zamoro), ellaborita de iu monaĥo nomita Emeterio, enportas desegnon 

de la turo de la biblioteko kaj la scriptorium kie ĝi estis ellaborita kaj de la 
aŭtoro mem. Foje la bildoj kaj la kopiado de la tekstoj estis faritaj de malsamaj 
personoj; oni scias ke en la menciita Beato de Tabaro, Emeterio estis helpita, por 
la miniaturado, de iu ino nomata Enda. Oni perceptis ankaŭ tio ke kelkaj Beatoj 
estis prilaboritaj laŭlonge de longaj tempo-periodoj, kaj iuj el ili restis ne-finitaj. 
La Beato de la monaĥejo de Sankta Domingo de Siloso estis ellaborita en la 
daŭro de iomete pli ol unu jaro, sed intervenis en ĝia ellaborado ampleksa skipo 
da skribistoj kaj miniaturistoj. 

La materia bazo de la Beatoj estis la pergameno, sed ankaŭ la papero, konata en 
Hispanio jam ekde la 11-a jarcento. La inko estis brunkolora, aŭ atingis tian ko- 
loron laŭ la pasado de la tempo. La titoloj kaj la paĝo-marĝenoj estis ruĝ-koloraj. 
Por la bildoj, krom la ruĝan oni uzis ankaŭ okran, verdan, rozan, bluan, oranĝan, 
purpuran kaj ĉefe flavan koloron. La nigra estis malofte uzata. La uzitaj koloroj 
estis puraj, t. e. draste lim-definitaj, sen transiro inter apudaj elementoj. Eble pro 
la eltrovo de pli adekvataj materialoj, la koloroj de la postaj Beatoj estis pli brilaj 
kaj lumaj ol tiuj de la Beato de Ljebano. 

Krom la menciitaj Beato-specimenoj nun ekzistantaj, ni menciu ankaŭ jenajn: 

- tiu de Sankta Mikaelo de Eskalado, pentrita de iu nomata Magius kaj nun 
konservata en la Pierpont Morgan Library de Novjorko. 

- tiu Beato de Valcavado (Palencio) kopiita kaj ilustrita de Obeco por la abato 
Sempronio. 

- tiu Beato de Sankta Isidoro de Leono, ilustrita de iu nomata Fakundo kaj mend- 
ita de la gereĝoj Ferdinando la 1-a kaj Sanĉino de Leono. 

- tiu Beato de Burgo de Osmo, kopiita de Petrus kaj pentrita de Martino. 

- tiu de Sankta Andreo de la Arrojo (Palencio) kaj tiu de Las Huelgas (Burgoso) 
estas la solaj Beato-specimenoj kiuj venis el inaj monaĥejoj. 

- tiu Beato de Saint-Sever-sur-VAdour estas la sola kiu estis kopiita norde de la 
Pirinea mont-ĉeno. Gi estis iluminita de iu nomata Stephanus Garsia Placidus. 

- tiu Beato de Lorvao, kopiita de iu t. n. Egeas, en la monaĥejo de tiu urbo, 
troviĝas en la Landa Arkivo de la Turo de Tombo (Lisbono). 

- tiu Beato de Ĝirono, kopiita de Senior kaj miniaturita de Emeterio kaj ties 
disĉiploj Magius kaj la monaĥino Enda, troviĝas en la katedralo de tiu urbo. 

- tiu Beato de la Seu d’Urgell estas unu el la plej bele iluminitaj kaj plej komple- 
taj. Ĝi troviĝas en la Dioceza Muzeo de la katedralo de tiu urbo. 

Restas ankoraŭ aliaj malpli gravaj specimenoj de tiu verko. Oni povas konstati 
ke estis tiutipaj libroj en aliaj lokoj de Hispanio kaj eĉ for de tiu lando krom en 
la teritorio kiu iam apartenis al la Regno de Asturio. Ne estas strange tio ke oni 
uzis la Beatojn kiel liturgian ilon ankaŭ en Katalunio. Grandparto el la teritorio 
de ĉi tiu regiono, kiel sciate, apartenis en tiu epoko al la t. n. Hispana Markio de 
la regno de la frankoj, kaj ĝuste el la kortego de Karlomagno venis al la kristana 
zono de Hispanio helpo kaj impulso por kontraŭbatali la adoptisman teologion 
dominantan en la mozarabaj medioj, kaj la Beatoj estis grava ideologia elemento 
kontraŭ tiu postrestaĵo de la arianismo en la Iberia Duoninsulo. 

Sed nu, paradokse tiu sama cirkonstanco kiu generis la floradon de la Beato- 
eldonado, okazigis poste la morton kaj forlason de tiutipa literaturo. E1 la sama 
franka kulturo venis poste religiaj normoj kiuj metis finon, iom-post-iom, al la 
liturgia uzado de tiuj Beato-libroj. Ĉi tiuj estis elemento de mozaraba liturgio, 
skribitaj per visigotaj literoj, sen spaco inter la vortoj kaj sen skribo-signoj. La 
ffanka (franca) eklezio influis de tiam sur la hispana por anstataŭi la visigotan aŭ 
mozaraban liturgion per la latina, kaj la realiĝo de tiu plano igis malaperi la 
uzadon de la Beatoj kaj la ĉeson de ties farado. Kelkaj el ili restis ne-finitaj. Oni 
ne plu uzis la hispanajn literojn sed la eŭropajn karolingajn. Iuj Beatoj estis brul- 
igitaj, aliaj retiritaj al monaĥejaj bibliotekoj kaj muzeoj. Aliaj estis forrabitaj 
dum la franca invado de Napoleono. Parto el ili estas nun en fremlandaj muzeoj 
kaj en privataj kolektoj for de Hispanio. 

Temante en Esperanto pri la Regno de Asturio, ŝajnas dece iome pri- 
trakti la lingvan aferon de tiu regno, la lingvojn kiujn oni parolis tie en 
tiu epoko kaj tiujn kiuj ekformiĝis tiam kaj oni parolas nuntempe. Nu, 
ĉi-cele ni pensas ke oni devus komenci pri la eŭskera aŭ vaska lingvo, 
kaj tio ĉar el ĉiuj kiuj rilatas al ci tiu temo ĝi estas la sola kiu ne de- 
venas el la latina. Ja, ĝi estas pli antikva ol la latina kaj eble pli antikva 
ol ĉiu ajn lingvo nun parolata en la mondo, kaj krome ĝi plu ekzistas 
nuntempe kiam jam malaperis la latina. 

Tiu eŭska aŭ vaska gento iome rilatas al la Asturia Regno ĉar en ĉi tiu 
ĉiam estis enkalkulita ioma parto el ties teritorio. Alia pli ampleksa 
parto el la teritorio de la eŭsko-parolantoj estis enkalkulita en la Nava- 
ria Regno, kaj alia parto, ankaŭ ĝi tre ampleksa, apartenis tiam al la 
Franka Regno de la Karolidoj kaj nuntempe al Francio. La aparteno de 
iu parto el Eŭskio al la Asturio Regno ne ĉiam estis bone akceptata de 
la vaskoj. La reĝo Fruelo devis militi kontraŭ ili por submeti ilin. Oka- 
ze de tiu kampanjo, Fruelo enamiĝis al iu eŭskino, Muna, kaj edziĝis al 
ŝi. Alfonso la 2-a, filo de ambaŭ, reĝis poste dumlonge kaj en tiu epo- 
ko la vaskoj de la zono inkludita en la Asturia Regno bone eltenis sian 
apartenon al ĝi. 

Sed, kiel dirite, krom la vaskoj inkluditaj en la Asturia Regno, estis an- 
kaŭ tiuj de Navario kaj Frankujo. Kaj ene de la tri zonoj estis kelkaj 
variantoj de la eŭskera lingvo. Fakte, ĉiu valo havis, kaj daŭre havas, 
sian specifan varianton de la eŭska lingvo. Sur ĉi paĝo ni prezentas du 
versiojn de la preĝo «Patro Nia» en du variantoj de la vaska idiomo. 
Oni povas vidi la similecon de ambaŭ kaj ankaŭ ties diferencojn. Ek- 
zistas aliaj eŭskaj versioj de tiu kristana preĝo. Ĉi rilate menciindas ke 
eŭskio estis la lasta regiono kiu estis kristanigita en Hispanio. En la 
komenca etapo de la Asturia Regno la loĝantoj de tiu regiono estis an- 
koraŭ paganoj. La araboj, en la mencioj kiuj faras pri la eŭskoj en siaj 
kronikoj, nomas ilin majus. Tiu titolo havas ne etnian sed religian sig- 
nifon. Ĝi signifas “pagano” kaj per sama nomo ili menciis la vikingojn 
ĉar ĉi tiuj, same ol la tiamaj vaskoj, estis paganoj. Tamen al la krist- 
anoj, ĉar ĉi tiuj estis monoteistoj kial la muzulmanoj, ĉi tiuj nomis ilin 
ne “paganoj” sed “ne-kredantoj”. 

Rilate al la etnio de la vaskoj rimarkindas ke ili apartenas al neniu el la 
popoloj de la teritorioj de ilia ĉirkaŭo; keltoj, iberoj, etruskoj... Iuj spe- 
cialistoj pri ĉi tiu temo opinias ke la eŭskoj ne apartenas al la hindo- 

P\TER noster ; qui 
es in coelis isanclifi- 
nHur norneii tuum ; ad- 
voniat rognum luum. 
I iat \oluntas tua sicut 
in copIo et in terra . 
Panem nostrum super- 
substantialem ila no- 
bis hmlie. Pl dimitle 
nobis (lebila nostra, 
sicut et nos dimitti- 
mus debitoribus nos- 
tris. Et ne nos indueas 
in tenlationem;sed li- 
bera nos a malo. 


Padre-Nosso, que es- 
tais no Ceu: Santifica- 


do seja o vosso nome. 
Venha a nos o vosso 


reino. Seja feita a vos- 
sa vontade, assim na 


terra como no Ceu. 

O pao nosso de cada 


dia nos dai hoje. Per- 
doainos as nossas di- 


vidas assim como nos 
perdoamos aos nossos 


devedores. E nao nos 
deixeis cair em tenta- 


§ao. Mas livrainos 
do mal. Amem 


umnuai 


Noso Pai que estas no 
ceo: santificad o sexa o 
teu nome, vena a nos 
o teu reino e fagase a 
tŭa vontade aqm' na 
terra coma no ceo. 

O noso pan de cada 
dia danolo hoxe; e per- 
doanos as nosas ofen- 
sas como tamen per- 
doamos nos a quen 
nos ten ofendido; e 
non nos deixes caer 
na tentacion, mais li- 
branos do mal. 

Amen. 


eŭropaj popoloj sed al la kaŭkazaj. Menciindas tiu fakto kiu rilatas al 
sanga tipo RH- kiu estas tre abunda inter la vaskoj male al tio okazante 
en aliaj popoloj. La genetikistoj opinias ke la geno de tiutipa sango ape- 
ris antaŭ ne pli ol 45.000 jaroj. Nuntempe nur 15 elcento el la homaro 
posedas ĝin, kaj en grandparto el la homaj rasoj tute aŭ preskaŭ tute 
mankas. Gi estas pli abunda en Eŭropo, kaj ene de Eŭropo ĝi estas spe- 
ciale abunda en la Eŭskia zono de Hispanio kaj Francio, kies enloĝantoj 
estas RH-u\o) ĉirkaŭ 40 elcento el la loĝantaro. 

La ceteraj lingvoj kiuj iel ajn rilatas kun la Asturia Regno apartenas al la 
sfero de la latina. Esceptante la kazon de la vaskoj, kiun ni ĵus vidis, la 
lingvoj parolitaj en Hispanio (Iberio) antaŭ la alveno de la romianoj 
malperis post kelkjarcenta superregado de la romianoj. Eble en iuj zonoj 
de Asturio persistis la antaŭromia parolmaniero pri kiu, cetere, oni scias 
nenion. Sed en la kazoj de Galegio kaj Portugalio, pri kiu ni okupiĝos 
nun, estas klare ke en la oka jarcento, kiam okazis la araba okupado de 
la lando, persistis nenion el la kelta(j) lingvo(j) antaŭe parolata(j) en tiuj 
terzonoj. Krome, ankaŭ ne ekzistis, tie aŭ en la cetero el la lando, visi- 
gota parolado. Kiam la visigotoj alvenis al Hispanio kaj konkeris ĝin en 
la 5-a jarcento, ili estis jam plene romaniigitaj de antaŭ kelkaj genera- 
cioj en kio rilatas al la lingvo kaj la religio. 

Komence la aparteno de Galegio al la Asturia Regno ne estis bonvola. 
La asturaj reĝoj Fruelo kaj Silo devis batali por submeti la galegajn ri- 
belintojn. Sed poste tiu regiono iĝis natura komponanto de la regno ĝis 
tioma grado ke, fakte, oni nomis tiun regnon per la nomo de la galegia 
regiono. Ja, en la arabaj kronikoj ĉiam nomis ĝin «Regno de Galegio» 
kvankam ĉi ties ĉefurbo estis en Oviedo. En la geografia konceptado de 
la muzulmanoj estis Galegio ankaŭ la nunaj regionoj de Asturio, Kanta- 
brio kaj nordŭesta parto de Vaskonio. 

La nordo de Portugalio estis enkadrigita en tiun Asturian aŭ Galegian 
Regnon dum la reĝado de la lastaj reĝoj de la kortego de Oviedo kaj 
poste dum tiu de la unuaj reĝoj de la kortego de Leono, ĝis la jaro 1139 
kiam Portugalio iĝis sendependa regno. Jam ekde la 9-a jarcento, aŭ 
eble antaŭe, tiel en Galegio kiel en Portugalio estis iompostiom form- 
iĝante la lingvojn kiujn oni parolas nuntempe en tiuj teritorioj. La lingva 
evoluo, ekde la latina, estis neperceptebla por la loĝantaroj mem kiuj 
spertis tiun procezon. Ankaŭ ne hodiaŭ oni povas noti la paŝojn de tiu 
evoluo-procezo ĉar mankas skribita dokumentaro registrinta ilin. Krom 
tio ke oni ne multe skribis en tiu epoko en tiuj teritorioj, kaj oni konser- 
vas malmute el la skribitaj dokumentoj, estas la fakto ke la tiama do- 
kumentaro estis farita en la latina lingvo, eĉ se ne tre klera kaj klasika. 
Dume la popoloj estis parolante malsamaniere ol tiuj tiama dokument- 
aro. Nur fine de Mezepoko, preskaŭ jam en la epoko de Renesanco, oni 
komencis skribi kaj verki en la jam preskaŭ tute formitaj latin-devenaj 
lingvoj: galegia, kastilia, portugala, ffanca, itala... 

Rilate al la galega kaj portugala, pri kiuj ni atentas nun, oni povas klare 
percepti ilian latin-devenon per la tekstoj de la preĝo «Patro Nia» kiu 
aperas sur ĉi tiu paĝo, supre en la latina, meze en la galega kaj malsupre 
en la portugala. Kaj oni povas rimarki kiom multe similas ambaŭ latin- 
devenaj lingvoj. La montrata teksto de tiu preĝo estas la nuntempa for- 
mo, post la definitiva elformiĝo de tiuj lingvoj. Dubindas ĉu la galegoj 
kaj portugalanoj de la 9-a kaj 10-a jarcentoj preĝadus ĝuste tiele ĉar, 
kiel dirite, tiam tiuj lingvoj estis procezo de formiĝado, kaj pli verŝajne 
en la preĝejoj oni estis uzante ankoraŭ la latinan por la liturgia kulto. 

La galegan ligvon oni parolas nuntempe, krom en la kvar provincoj de 

tiu regiono, ankaŭ en la orienta parto de Asturio. Estas sciate ke la nun- 
tempaj oficialaj limoj de la hispanaj regionoj ne multe atentas pri la his- 
torio, la lingvo kaj la etnieco de la loĝantaro de la koncemaj teritorioj. 
Nun ni atentu pri la astura lingvo, aŭ pli ĝuste ni devas nomi ĝin «astur- 
leona», kiu estas la teknika formulo per kiu oni konas ĝin en la lingv- 
istikaj medioj. Samtempe kiam estis formiĝante la gelega kaj portugala 
lingvoj, pri kiuj ni jam temis, en la Leona Regno estis evoluante alia 
latin-devena idiomo. La afero komenciĝis en Asturio jam antaŭ pluraj 
jarcentoj. Kiel dirite, estas nekonate kiamaniere oni parolis tie antaŭ la 
8-a jarcento; eble oni uzis, almenaŭ en iuj zonoj, iu lingvo simila al la 
eŭska, aŭ iu kelto-devena lingvo. Sed post la ega inmigrado de moz- 
araboj el la cetero de Hispanio post la araba invado, la latina progresis 
en tiu regiono, kaj ankaŭ en Kantabrio, pli ol ĝi estis okazinte dum la ro- 
mia kaj visigota epokoj. 

Ĉiukaze, iompostiom konkretiĝis la formiĝo de aparta latindevena ling- 
vo en la teritorio de la Leona Regno, sed ĝi ne atingis la maturecon kaj 
disvolviĝon de la galega kaj portugala. La kastilia lingvo, pri kiu ni te- 
mos poste, efikis kontraŭ la astur-leona same intense kiel la politika 
povo de Kastilio kontraŭ la Leona. Fine Kastilio englutis la Leonan 
Regnon kaj tio influis ankaŭ en la lingva evoluado de ĉi tiu regiono. La 
astur-leona restis izolita en apartaj anguloj de la regno kie, krome, de- 
generis en diversajn variantojn. En Asturio, konkrete, ekzistas aparta 
varianto de tiu lingo en ĉiu valo. Krom en Asturio, ekzistas variantoj de 
la iama astur-leona lingvo ankaŭ en iuj zonoj de Leono (Bierzo, Sana- 
brio), en Zamoro kaj en la nord-easta parto de Portugalio, sed ĉie en 
transira proceso al la kastilia kaj la portugala. La preĝo «Patro Nia» en 
la astura lingvo kiu aperas supre en ĉi paĝo estas artefaritaĵo surbaze de 
la diversaj Z>flZ>/o-variantoj parolataj en la regiono. Bablo estas iom pejo- 
rativa termino de la uzantoj de ĉi tiu astura ligvo kiuj ne fieras pri sia 
regiona parolmaniero. Ĝenerale eĉ tiuj kiuj iome parolas la asturan, 
kiam ili skribas nepre uzas la kastilian. 

La kastilia jam estas nomata «hispana» ĉar ĝi iĝis la ĉefa kaj oficiala idi- 
omo de la lando. Kaj krome, kiel sciate, oni parolas ĝin en grandparto el 
la Amerika kontinento kaj en aliaj lokoj en la mondo; ŝajnas ke ĝi estas 
nun unu el la ĉefaj lingvoj en la mondo, kvankam en Hispanio mem es- 
tas aliaj lingvoj kiel la jam menciitaj eŭska kaj galega, krom la kataluna 
kun ĉi ties variantoj (valecia, balearaj...). Same kiel la astur-leona, la 
galega, la portugala kaj la kataluna, ankaŭ la kastilia devenas en la lati- 
na lingvo. Tion oni povas konstati per la preĝo «Patro Nia» kies teksto 
aperas en la meza bildo de la paĝo. Tiom disvatigita lingvo, nepre ko- 
mencis generi variantojn, ĉefe en Hispan-Ameriko. Sed, supozeble, tiu 
procezo de varianto-formiĝo povos ne esti estontece tiom grava kiom 
okazis ĝis nun kun la antaŭ menciitaj lingvoj ĉar nuntempe ekzistas 
granda kaj intensa interkomunikado de la parolando de la lingo en el di- 
versaj mondpartoj. La formiĝo de apartaj lingvo-variantoj estis rezulto 
de la izoliĝo de la teritorioj uzantaj saman lingvon. 

Ĝuste tiu granda kaj intensa interkomunikado en la mondo igis necesa la 
ekziston de komuna tutmonda lingvo. Ĝuste tiun rolon pretendas ludi la 
Intemacian Lingvon Esperanton en kiu estas verkata ĉi teksto kaj la lasta 
el la versioj de la preĝo «Patro Nia» kiu aperas sur ĉi tiu paĝo. A1 tiu 
internacia lingvo ni aŭguras feliĉan kaj sukcesan estontecon surbaze de 
la eksterordinara disvastiĝo kiun ĝi spertis ĝis nun. Oni konas ĝin eĉ en 
ĉi tiu teritorio de la iama Asturia Regno. Post nur 132-jara ekzistado, tiu 
lingvo havas nun en Asturio ne malpli ol ok aŭ dek parolantojn. 

Ne mankas, almenaŭ en la hispana lingvo, prihistoriaj 
Jverkoj kaj romanoj kun historia fono pri la Regno de 
Asturio. Sed ĉiuj-ĉi baziĝas sur la malabunda originala 
informo ekzistanta pri tiu periodo (jaroj 718 al 910) kaj 

■ tiu ĉi Regno. La arabaj kronikoj menciis ĝin, sub la no- 
mo «Regno de Galegio» nur por tiuj faroj kiuj rilatis 
kun la Emirejo de Kordovo, kaj la karolingaj kronikoj 
! de la epoko eĉ malpli. Asturaj fontoj estas nur la tri kro- 
nikoj: la Albelda, la Profeta kaj la Alfonsa, ĉi lasta eble 
verkita de la reĝo Alfonso la 3-a mem, kaj kiu havas du 
versiojn: la t. n. Rotensa kaj la Sebastiana, ĉiuj ili verk- 
. itaj en la fina etapo de la regno, la reĝado de Alfonso la 

3-a. Poste, dum Mezepoko, aliaj kristanaj kronikoj pri- 
;temis farojn kaj okazintaĵojn de la asturia etapo de la 
,Rekonkero, sed ĉiam surbaze de la jam konata materia- 
lo alportita de la menciitaj kronikoj de la epoko de Al- 
fonso la 3-a, krom aliaj detaloj same ne-certaj. 

,La informo provizita de ĉiuj tiuj kronikoj, krom mal- 
i abunda, estas ankaŭ nefidinda ĉar plejmulte el ilia teks- 
| to, fakte, estas politika propagando favore al la dinastio 
1 de Alfonso la 3-a kaj ĉi ties reĝado. Do, la postaj his- 
toriistoj, sin vidis/as devigataj formuli hipotezojn inter- 
pretante tion kion oni vere konas, aŭ oni pensas koni, 
pri la tiamaj okazintaĵoj. Kaj same okazas kun la verk- 
int(in)oj de romanoj kiuj havas kiel sceneja fono tiun 
socion de la Asturia Regno. 

1 Pri la verkado de ambaŭtipaj aŭtoroj, la historiiistoj kaj 
1 la novelistoj, ni faras per sekvaj paĝoj koncizan recen- 
zadon. Notindas ke ĉiuj ili estas hispanaj aŭtoroj. En 
fremdaj lingvoj neeviteble oni mencias la regnon kiu 
naskiĝis en Asturio en la verkoj de Universala Histo- 
rio kiam oni priskribas la komenciĝon de la Rekonkero 
en Hispanio. Kaj en Interreto, konkrete en Wikipedio, 
I la informo prezentata sub la titolo «Asturia Regno» ha- 
vas, en la momento kiam oni faras ĉi-raporton, parale- 
1 lan informon en 54 kromaj lingvoj. Tiu koncerna al Es- 

■ peranto havas nur 10 liniojn. Eble la plej ampleksa 
.teksto en Esperanto, ene kaj for de Interreto, pri ĉi tiu 
i temo estas la raporto kiun ni prezentas per ci tiu nume- 
.ro de la revuo Heleco. 

Claudio Sanchez-Albornoz Menduina 

(Madrido, 7-a de aprilo de 1893 - Avilo, 8-a de julio de 1984), estis unu 
de la plej elstaraj historiistoj de Hispanio. Ekde la jaro 1914 li dediĉiĝis 
al la studado kaj verkado pri historio ĉefe tiu de Hispanio. 

En 1926 li igis membro de la Reĝa Akademio de Historio, kaj estis Rek- 
toro de la Centra Universitato dum la jaroj 1932-1934. Dum la respubli- 
ka regimo li estis deputito, kaj en 1933 li estis Ministro de Ŝtato, Vic- 
prezidanto de la Parlamento en 1936, Konsilisto de Publika Instruado 
inter 1931 kaj 1933, kaj Ambasadoro de Hispanio en Lisbono. 

Post la civilmilito li estis ekzilita en Argentino kaj tie li rolis kiel Profesoro 
de Historio en la universitatoj de Mendozo kaj Bonaero. Inter marto de 
1962 al februaro de 1971 li estis prezidento de la registaro de la Dua 
Hispana Respubliko en ekzilo. En la jaro 1976 li revenis al Hispanio kaj 
ekde 1983 li loĝis en Avilo ĝis sia morto en la jaro 1984, estante tiam 
91-jaraĝa. 

Claudio Sanchez-Albornoz verkis kaj publikigis multajn librojn, ĉefe pri historio, ekde la jaro 1926, kiam estis 
eldonita lia verko: Stampoj de la vivo en Leono antaŭ mil jaroj , ĝis la jaro 1993, kiam estis publikigita la 
libro: Sankta Jakobo, faritaĵo de Hispanio. Jakobaj Studoj. Inter ambaŭ datoj, la listo de lia verkaro en- 
tenas proksimume tridekon da titoloj, plejparto el ili en rilato kun la historio de Hispanio, precipe dum Mez- 
epoko, kaj inter ili kelkaj pri la Regno de Asturio. Krom tio, dum lia ekzilo en Argentino li fondis la t. n. 
Instituton de Historio de Hispanio kaj la gazeton Kahieroj de Historio de Hispanio. 

Lia verkaro enportas sian personan interpretadon pri la historio de Hispanio kaj la formiĝo de la hispana 
nacio kaj ties karaktero. En la defendo de siaj tezoj Claudio polemikis kun aliaj historiistoj kiel Americo 
Castro. Kelkaj premioj kaj distingoj, ene kaj for de la universitataj medioj, premiis lian dumvivan dediĉon al la 
historio de sia lando. 

El la ampleksa verkaro de Claudio Sanchez-Albornoz, tiu kiu plej detale 
pritraktas la historion de la Asturia Regno estas tiu titolata: Originoj de la 
Hispana Nacio. La Regno de Asturio. Ĉi tiu libro estis verkita en Ar- 
gentino, dum la ekzilo de la aŭtoro, ekde la jaro 1969, kaj poste unuafoje 
eldonita en la jaro 1972. Pli ol per aliaj el siaj historiaj verkoj, per ĉi tiu la 
aŭtoro esprimas sian partikularan interpretadon de la formiĝo de la his- 
pana nacio. 

Evidentiĝas en ĉi tiu teksto la granda kono kiun aŭtoro posedis pri Mez- 
epoko. Li rigore ekzamenis ĉiujn kronikojn kaj antikvajn dokumentojn, kaj 
kristanajn kaj muzulmanajn, kiu temis pri tiuj du jarcentoj de la daŭro de 
la Asturia Regno. Krome, en la priskribado kiun li faras pri la multaj militaj 
kampanjoj de tiu epoko, li tre detale okupiĝas pri la topografia scenejo de 
la bataloj. Granda parto el la teksto de la verko estas konstituita de ĝis- 
funda detaligo de la fizikaj karakteraĵoj de la tereno kaj eĉ la aspekto de 
la pejzaĝo de la raportitaj bataloj. 

Sed la ĉefa celo de lia prihistoria laboro estis serĉi en la pasinteco la ra- 
dikojn de la identeco de la politikaj entoj, ŝtataj aŭ ne, ĉefe la hispana. Tiu 
tereno de prihistoria esplorado nepre kondukis lin, kiel dirite, al kontraŭ- 
frontiĝo kun la teorioj de aliaj historiistoj, ĉefe Americo Castro. 


CLAUDIO SANCHEZ 

Jose Javier Esparza Torres 

Naskiĝis en Valencio en 1963. Ĵurnalisto kaj verkinto de pli ol deko da libroj pri la historio 
de Hispanio kaj noveloj, krom eseoj, pri historia kaj politika enhavo. Lia verkaro, prelegoj k. 
c. enkadriĝas, kunlabore kun simil-opiniantaj intelektuloj, en ideologia aktivado promoci- 
ante politikajn poziciojn de la tiel nomata «Nova Dekstraro», sed kun hispanaj trajtoj aŭ 
karakteraĵoj kiuj distingas ĝin el aliaj eŭropaj nov-dekstraraj movadoj. Serve de tiu politika 
idearo li kontribuis al la promociado de kulturaj movadoj kiaj Aurora kaj Hesperides. 


luj el la libroj de Javier Esparza estas pure prihistoriaj verkoj kaj aliaj estas romanoj sur historia fono. Ciu- 
kaze, lia tuta verkaro havas tiun politikan orientiĝon kiu karakterigas lian publikan vivon kaj agadon. Lia per- 
sona maniero koncepti la patriotismon enkadrigas lin, en la tereno de la klasbatalo, en la konservativajn me- 
diojn. Ĉi tio estas speciale evidenta en liaj verkoj pri la moderna historio de Hispanio: La ruĝa teroro en His 
panio, La Nigra Libro de Karrillo, La nigra jarduo, La Nigra Libro de la hispana maldekstraro; Kroniko 
de la Zapaterismo, Proceso al Franko... 

Liaj verkoj pri la pasinta historio de la lando plendediĉiĝas al la emfazado aŭ eĉ bombastado de tiuj faroj kaj 
aspektoj de la hispana tradicio kiuj utilas al li por subteni sian ideologian strukturon. Al tiutipa literaturo apar- 
tenas liaj libroj: Santiago y cierra Espaha (Sankta Jakobo kaj atakas Hispanio), La hispana ĝesto, Epi- 
ka Hispanio, lli forĝis Hispanion (Kolekto de tekstoj kaj biografioj de gravaj personoj de la historio de His- 
panio), Hispanaj Herooj ekde la A ĝis la Z, La kruc-kampanjo de la Oceano (pri la vojaĝoj de Kristoforo 
Kolombo), Tercios (hispanaj infateriaj regimentoj de la 16-a kaj 17-a jarcentoj)... Per iu el siaj laste publikig- 
itaj verkoj, Historio de la Gihado; dek-kvar sangaj jarcentoj nome de Alaho, Esparza akre prijuĝas la 
isla-man religion kaj kulturon ĝenerale. 

Rilate al la temo de la Regno de Asturio kaj la Rekonkero ĝenerale, Esparza verkis: Visigotoj (li atribuas al 
la visigota epoko la naskiĝon de la hispana nacio), La granda aventuro de la regno de Asturio; tiele ko- 
menciĝis la Rekonkero, La Regno de la Nordo, La kavaliro de la blanka apro, Maŭroj kaj Kristanoj, La 
Demonoj de la Maro (pri la vikingaj atakoj). Ĉiam serve de la oficiala interpretado de la hispana historio kaj 
la tradicio, la aŭtoro, en sia verkaro pri la okazintaĵoj de la Regno de Asturio, ignoras ĉiun ajn intencon objek- 
tive esplori la dubindan informon de la Kronikoj de la epoko. Ekzemple, pritemante la konflikton de la sukced- 
ado de la reĝo Alfonso la 2-a, Esparza senkritike alprenas la oficialan kaj interesitan version provizitan de la 
Kronikoj de Alfonso la 3-a, kiuj celis defendi la legitimecon de la uzurpinta dinastio de Ramiro kontraŭ la rajtoj 
de Nepociano. Resume, la verkoj de Jose Javier Esparza povas rezulti distraj kaj amuzaj por la legantoj, sed 
tiuj kiuj volus bone koni la historiajn eventojn prefere legu ankaŭ alitipan prihistorian literaturon. 

MATILDE GaRCIA'MALIRINO Lg. , 


La verkaro de Matilde Garcia Maurino konsistas el tri libroj kiuj ne estas, 
strikte, historio, tamen ankaŭ ne romanigita aŭ novelita historio, sed miks- 
aĵo de ambaŭ aferoj. Tio estas, en tiuj libroj ne aperas inventitaj personoj 
kiuj agadas sur historia fono, ĉiuj protagonistoj estis homoj reale ekzist- 
intaj. Tiorilate ne temas pri noveloj. Sed dume, la prirakontado de tiu histo- 
ria etapo de pli ol du jarcentoj, krom vere historiajn farojn entenas ankaŭ 
sufice da fikcio. Kaj tio okazas ne pro manko je historia rigoro de la aŭtor- 
ino sed pro la fakto ke la malabunda informo je kiu oni disponas pri la ra- 
portata epoko lasas egan spacon por la supozoj kaj hipotezoj. 

La unua libro el la trivoluma kolekto titoliĝas: La seĝo de la reĝo. Gi pri- 
skribas la historion de la Regno de Asturio ekde la epoko de Pelajo kaj ĉi 
ties ribelo kontraŭ la araboj. La reĝadoj de Fafilo, Alfonso la 1-a, Fruelo, 
Aŭrelio, Silo, Maŭregato, Bermudo, Alfonso la 2-a... estas pritraktata en tiu 
teksto de Matilde, sed ankaŭ la figuroj de gravaj historia personoj de la 
epoko, Adosinda, Tariko, Abdel-Rahmano kaj eĉ la vidvino de la visigota 
reĝo Rodrigo. Kiel sciate, la epoko estas mise priskribita de la samtempaj 
kronikoj, kaj la homaj figuroj de tiuj personoj estis objekto de diversaj kaj 
eĉ kontraŭdiraj legendoj. Matilde Garcfa Maurino teksas sian propran ver- 
sion surbaze de tiom fleksebla historio-leĝenda materialo. 

La dua libro titoliĝas: Adiaŭ, Granda Reĝo! Ĝi priraportas, aŭ prinovelas, 
laŭ la sama stilo kaj proceduro kiel la antaŭa, la kronadon de la reĝo Alfon- 
so la 2-a, la ekspansion de la Regno suden, al la Duero-rivero, Galicio kaj 
Vaskonio, la batalojn kaj raziojn de tiuj jaroj, la dinastiajn konfliktojn de la 
kortego de Oviedo, la Ramiran periodon kaj la konstruadon de la gravaj 
monumentoj de tiu epoko, la pompon, de la kortego de Alfonso la 3-a kaj 
koloniigado de la leona teritorio, la militojn, venkojn kaj fiaskojn de tiu reĝo 
kaj la ceterajn okazintaĵoj de tiu periodo. 

Per tiu dua libro finiĝas la materialo rilate al la Regno de Asturio. La tria 
libro de la kolekto de Matilde, titolita: Ok reĝoj kaj unu kalifo, pritraktas la 
historian periodon de la unuaj monarĥoj de la Regno de Leono kaj la kalifo 
Abdel-Rahmano la 3-a, la oka kaj lasta sultano de Kordovo, la batalojn kaj 
azeifojn de Almanzoro, la kortegajn intrigojn, pasiojn, amorojn, konspi- 
rojn... Same kiel en la du antaŭaj libroj de la kolekto, la historiaj faroj 
intermiksiĝas kun la fikcio frukto de la ne-precizeco de la inform-fontoj kaj 
de la fantazio de la aŭtorino. 


Matilde Garcia Maurino nask- 
iĝis en la jaro 1931 en Oviedo 
kaj nuntempe loĝas en Ĥiĥo- 
no. Somere de la jaro 1936, 
kiam komenciĝis la hispana 
civilmilito, ŝia patro estis rol- 
ante kiel registristo de ter-po- 
sedaĵoj en Rondo (Andaluzio) 
kaj estis murdita, nur pro la 
fakto ke li estis praktikanta ka- 
toliko, okaze de iu el tiuj pro- 
gromoj tiom oftaj en la tiamaj 
ĥaosaj kaj malfeliĉaj cirkons- 
tancoj. 

Ŝi estas patrino de dektri ge- 
filoj. Ŝia verkado konsistas el 
kolekto da tri sinsekvaj libroj 
pri la historio de la monarĥio 
de la Regnoj de Asturio kaj 
Leono. Krom tio ŝi partopre- 
nas en prelegoj kaj similaj ak- 
toj en rilato kun aferoj pri la 
historio de Hispanio, ĉefe tiu 
de Mezepoko. 


M vfii.nr (»w iViM umiNO 

©cho Reyes 
V UN 
CMJFA 


M*t»«IW iA-MAtrtfNu 

MAiiu)t Gakcia-Maukino 

Lx Sillx 

| iADIOS, 

oa 

rt / 

. KtV MACNO! 

J\ 

i * 

1-ITf-- , . ~ 

/ _ ^ /fl f/ «—- 

ii. m&f ;~~ 7 

***** \ 

— 

_i / f /J / ^ 


/f __ / / 


67 














RJLlNADE 


r —' JVM 1 ^ 


. * , 




Maria Teresa Alvarez Garcia naskiĝis en Candas (Astu- 
rio) en lajaro 1945. Ŝi estas ĵurnalistino kaj verkistino, kaj estis 
edziĝinta al la generalo Sabino Fernandez Campo, grafo de La- 
tores ĝis ĉi ties forpaso en la jaro 2009. 

Ŝi laboris en kelkaj asturaj ĵurnaloj kaj radio-stacioj, kaj 
translokiĝinte al Madrido ŝi laboris en la landa televida 
subdirektoreco pri kulturaj elsendoj. lu el la televidaj pro- 
gramoj kiujn ŝi gvidis titoliĝis: Virinoj en la historio. Sa- 
Jman titolon havis iun kurson kiun ŝi gvidis en la Internacia 
Universitato Menendez Pelayo en la jaro 2000. Kaj ĝuste 
al tiu ĉi temo de famaj historiaj virinoj ŝi dediĉis sian tutan 
verkadon. 

Ŝi verkis pli ol dekduo da libroj de biografioj de virinoj kiuj 
havis ian elstaran rolon en la historio: reĝinoj, heroinoj, 
artistinoj, registinoj... 


Unu el la libroj kiujn Marfa Teresa Alvarez dediĉis al notindaj virinoj 
titoliĝas: Urraka, reĝino de Asturio. Spite al tio kion povas sugesti 
tiu titolo, la afero nur flank-angule rilatas al Asturia Regno ekzistinta 
inter la jaroj 722 kaj 910. Tiu Urraka, kies biografia libro Maria Te- 
resa Alvarez publikigis en la jaro 2016, vivis en la 12-a jarcento. Ŝi 
estis bastarda filino de la reĝo Alfonso la 7-a de Leono kaj de iu as- 
tura ino nomata Gotrodo Petri; ŝi iĝis reĝino de Navario pro sia edz- 
iniĝo al la reĝo Garcia Ramirez, al kiu ŝi naskis iun filinon. Post ses- 
jara geedziĝo ŝi iĝis vidvino kaj ŝia patro nomumis ŝin Reĝino de As- 
turio. Ŝi estis la unua kaj la sola ino kiu portis tiun titolon. 

En Oviedo ŝi edziniĝis al Alvaro Rodriguez de Castro, al kiu ŝi nas- 
kis filon: Sancho Alvarez de Castro. La titolo de «Reĝino» asignita al 
ŝi ne signifis politikan jurisdikcion sendependan de la Regno de Leo- 
no, sed ŝi havis sufiĉe da povo en la demarŝado de siaj ampleksaj 
feŭdoj en Asturio eĉ post la morto de sia patro kaj la dispartigo de la 
regno inter ĉi ties viraj filoj. Denove vidvino en la jaro 1163, Urraka 
edziniĝis de nove, ĉi-foje al iu nobelo nomata Alvaro Roderici, sed 
mortis la sekvintan jaron, en 1164. 

Same kiel okazis kun la ceteraj inaj biografioj verkitaj de Maria Tere- 
sa Alvarez, en ĉi tiu oni idealigas la figuron de la biografiita ino. Pli ol 
priskribo de homa vivo, tiutipa literaturo ŝajnas “mondumaj novaĵoj”. 

ISABEL SAN SEBASTIAN 

Inter la pli ol dudeko da noveloj verkitaj de Isabel 
San Sebastian estas tri kies intrigo disvolviĝas en 
la medio de la Asturia Regno. Ili estas: La Visigot- 
ino, Asturo kaj La Pilgrimantino. La du unuaj en- 
kondukas la legantojn en la etoson kaj historiajn 
cirkonstancojn de la regno de la unuaj asturaj mo- 
narĥoj. La tria situigas la agadon de la ĉefroluloj en 
la reĝado de Alfonso la 2-a. La ĉefroluloj ĉiam es- 
tas fikciaj personoj kaj la intrigo rilatas al ties per- 
sonaj problemoj: la Asturia Regno metas nur la 
scenejon kaj por la agado de la roluloj kaj la intrigoj 
de ties travivado. 

En ĉiuj tri noveloj havas bonan akcepton ĉiuj leĝen- 
doj de kaj pri la epoko. La aŭtorino ne pretendis fari 
historion aŭ formuli hipotezojn pri la dubindaj okaz- 
intaĵoj de la epoko ne sufiĉe dokumentitaj. Ekzem- 
ple, en la novelo de La Pilgrimantino oni akceptas 
sendiskute ke la pretendita tombo de Sankta Jako- 
bo malkovrita en Galicio reale apartenis al Sankta 
Jakobo. La noveloj estas noveloj, kaj la papero sur 
kiu oni ilin skribas eltenas ĉion kion oni volus skribi 
sur ili. Sed en la kazo de ĉi tiu aŭtorino evidentas 
ke ŝi, same kiel aliaj verkist(in)oj de sia generacio 
kaj sama politika inklino, volis/as subteni la mitaron 
aŭ mitologion sur kiu baziĝas ia konceptado de la 
hispana naciismo. Akorde kun tiu sento kaj tia ide- 
aro, la muzulmanoj okupantaj tiam grandparton el 
Hispanio kaj batalantaj kontraŭ la kristanoj de la 
nordo, estas malfavore taksataj en tiuj verkoj; en ĝi 
la historioj aŭ aventuroj kiujn ili prirakontas estas, 
laŭ la kriterio de la aŭtorino, kontraŭfrontiĝo inter 
bonuloj (la kristanoj) kaj malbonuloj (la muzulma- 
noj). Sendepende de ĉio-ĉi, la legado de la verkoj 
de tiu aŭtorino rezultas agrablaj por la legantoj kaj 
estas favore taksataj de la publiko ĝenerale. 


Isabel San Sebastian 

Kvankam hispanino, ŝi nas- 
kiĝis en Ĉilio en la jaro 1959 
ĉar ŝia patro estis diplomati- 
isto kaj tiam la familio loĝis 
tie. Ŝi estas ĵurnalistino kaj 
rolis en tiu fako en kelkaj 
ĵurnaloj, radio-stacioj kaj te- 
levido. 

Sian unuan novelon ŝi pu- 
blikigis en la jaro 2006. De 
tiam ŝi plu verkis biografiojn, 
librojn pri temoj de nuntem- 
pa intereso kaj noveloj. 

Ŝi famiĝis pro siaj politikaj 
konservativaj pozicioj, kiuj tre 
evidentiĝas en ŝia profesia 
laboro kiel ĵurnalistino kaj an- 
kaŭ en la libroj de ŝi verkitaj. 
Preskaŭ ĉiuj ŝiaj libroj estas 
noveloj, plejparto el ili sur la 
historia fono de pasintaj epo- 
koj, ankaŭ Mezepoko, kaj iuj 
en la kadro de la Regno de 
Asturio. 

LA KRONIKO DE LEODEGUNDO 

Temas pri komikso-kolekto konsistanta el 25 kahieroj. 
Ties aŭtoro estas Gaspar Meana, el Ĥiĥono. La originala 
lingvo de tiuj komiksoj estas la astura, kaj ĝia temo estas 
tiuj 180 jaroj de la historio de la Asturia Regno. La de- 
segnoj estas fajnaj sed, bedaŭrinde, nigra-blankaj; nur la 
kovril-paĝoj de la kahieroj estas koloraj. 

La rakonto kiun oni faras per tiu granda kolekto baziĝas 
sur la okazaĵoj de la epoko, ne nur en Asturio sed ankaŭ 
en la cetero de Hispanio kaj fremdaj lokoj: Romo, 
Konstantinopolo, la karolinga kortego de Aĥeno, kaj di- 
versaj lokoj de la muzulmana mondo for de Hispanio. 
Do, temas pri intrigo, aventur-romano sur historia fono 
sed kun kelkaj fikciaj personoj, inventitaj de la aŭtoro kaj 
interagante kun la veraj historiaj personuloj. Tiorilate es- 
tas simila kazo al tiuj de la verkaro de Jose Javier Espar- 
za, Matilde Garcia Maŭrino k.a. Ĉiuj, kiuj verkas tiutipaj 
noveloj sur historia fono, krom inventi pli malpli da fikciaj 
roluloj, kiuj fakte estas la ĉefroluloj de la koncernaj intri- 
goj, interpretas siamaniere la dubindajn historiajn okaz- 
intaĵojn kaj aventuras hipotezojn pri tiuj aferoj pri kiuj la 
kronikoj de la epoko silentas aŭ ne sufiĉe klarigas. 

Cetere, la legado de ĉi tiu verko estas amuza kaj utilas 
ankaŭ por ekscii pri la historiaj okazintaĵoj de la epoko. 
Alia celo de la verko estas promocii la asturan lingvon. 
Gis nun ĝi ne estis tradukita al aliaj lingvoj, eĉ ne al kas- 
tilia (oficiala hispana lingvo). En Asturio la uzado de la 
etnia lingvo estis en regreso dum la lastaj jarcentoj kaj 
oni intencas revivigi ĝin. 

Fremdlande kaj fremlingve 

Ni recenzis kelkajn librojn pri la Regno de Asturio, iu el ili estas pure 
prihistoria. La sama aŭtoro, Claudio Sanchez Albornoz, publikigis pli el^ 
la sama tipo. La ceteraj estis romanoj, noveloj, eĉ komikso sur la histo- 
ria fono de tiu Regno. Ĉiuj ili havas kiel komunan econ tion ke neniu el 
ili, laŭ nia scio, estis tradukita al fremdaj lingvoj. Ĉu tio signifas ke for 
de Hispanio, aŭ de la hispanparolanta landaro, estas nekonata la histo- 
rio de tiu regno kiu naskiĝis en la astura regiono? Tute ne. Nun ni pri- 
temos du tipojn je literaturo en fremdaj lingvoj per kiuj oni disvastigas 
scion pri la Rekonkero kiu komenciĝis en la menciita regiono. 

Unue estas ĉiuj libroj aŭ libro-kolektoj temantaj pri Universala Historio. 
Vole nevole, oni ne povas lasi for de la prihistoria informado la fakto ke 
granda kaj grava lando kia estis la visigota Regno en la 8-a jarcento 
estus kaptita de la muzulmanoj en la daŭro de nuraj tri jaroj. De vid- 
punkto de informado pri historio de Eŭropo en Mezepoko oni povas diri 
ke tiu evento estis speciale interesa. Kaj informi pri ĝi implicas aldoni 
ke post malmultaj jaroj komenciĝis lanta sed nehaltigebla regreso de la 
muzulmana potenco rezulte de ribelo kiu generis regnojn destinitajn 
renversigi la situacion post ok jarcentoj. Temas pri aferoj kiuj ne oka- 
zas ĉiutage. Tial la nomo de Asturio kaj la historio de la regno kiu nask- 
iĝis ĉi tie nepre devas aperi, pli malpli amplekse, en ĉiuj Universalaj 
Historioj eldonitaj en la mondo. 

La alia teksto-tipo per kiu oni disvastigas informon pri ĉi tiu regno nask- 
iĝinta en la nordo de Hispanio fine de la 8-a jarcento estas Interreto. 
En la monda reto oni povas trovi informon pri ĉio, aŭ preskaŭ ĉio. Serĉ- 
ante per la esprimoj: Royaume des Asturies, Kingdom of Asturias, 
Konigreich Asturien, Reino das Astŭrias, Regno delle Asturie, Ko- 
poneecmeo Acmypun, 'JTAIi, 

PĤTIfrlllMMSTĴiB, ONnmoN nrtnn k.a. oni trovas retpaĝojn kiuj inform- 
as pri la Regno de Asturio, kaj ne nur en tiuj paĝoj de Vikipedio. 

Sed ĝuste per la paĝoj de Vikipedio oni povas pli bone kontroli la am- 
plekson de la fremdlingva disvastiĝo pri la temo. Tiele ni povas konstati 
ke por la esprimo Regno de Asturio estas informo en 55 lingvoj, por 
Reĝo Pelajo Vikipedio informas en 43 lingvoj, Batalo de Kovadongo 
en 33 lingvoj, Reĝo Alfonso la 1-a de Asturio en 27 lingvoj, Astura 
monarkio kaj Reĝo Alfonso la 2-a de Asturio en 28 lingvoj, Adosin- 
da en 10 lingvoj, Reĝo Silo en 23 lingvoj, Reĝo Alfonso la 3-a de 
Asturio en 36 lingvoj, Astura Praromanika Konstruarto en 26 ling- 
voj, Beato de Ljebano en 13 lingvoj... Kaj tiele multaj aliaj vortoj kaj 
esprimoj kiuj rilatas al la Regno de Asturio. Kompreneble, la amplekso 
de la informo en ĉiu temo varias de iuj lingvoj al aliaj. Esperanto estas 
unu el la lingvoj uzataj por tiu Vikipedia informado kvankam ne por ĉiuj 
aferoj kaj krome ne tre amplekse. Restas nur aldoni ke iuj el la uzataj 
linvoj, strikte, ne estas fremdaj lingvoj sed iuj el tiuj parolataj en Hispa- 
nio mem krom la kastilia, oficiala lingvo de la lando: eŭska, galega, 
kataluna... kaj la astura mem. 

Ĉu iu scias pro kio ni 
estas batalante? 


Ĉu ankaŭ mi po 
vas enp aŝi? 


Ne! La lifto 
plenplenas. 


'A Jam mi diris al vi ke ĉi tiuj 
uloj ne ŝajnis al mi 
pilgrimantoj al Kompostelo. 


Mi ege sopiros al vi dum 
via foresto, kaj senĉese 
preĝos por via reveno... 
ĉu vi f inaranĝis la aferon 
^ de la testamento? 


Mi estis batalante kontraŭ 
Mia kara vasalo! Vi estas^f I viaj malamikoj de la 
vundita! Kio okazis al vi? IX najbara grafejo. 


Sed... mi havas ne- 11 Nu... nun vi, jes ja, 
niun malamikon tie. J \ havas kelkajn. 










































